জাহ্নৱী ৱৰ্ড প্ৰচেচৰ: আন এক অসমীয়া ই-প্ৰকল্প - তৰংগ\nসদস্যসকলৰ নামৰ সৈতে জাহ্নৱীৰ ষ্টাৰ্ট ষ্ক্ৰীণ\nপ্ৰায় চাৰিমাহ মান আগৰ কথা, ফেচবুকত দেখিলোঁ দ্বিজেন (মহন্ত) দাদাই নিজৰ ৱালত লিখিছে, জাহ্নৱী তোমাৰ সংগ বেচ উপভোগ কৰিছোঁ, আপডেট দেখি সকলোৱে চকু কপালত উঠিছে, তলৰ মন্তব্যবোৰ দেখি মোৰ তেনেকুৱাই লাগিল। সকলোৱে ভাবিছে চাগে এই বয়সত আকৌ এইজনৰ কি হ’ল, অলপ পাছত দেখিলোঁ অঞ্জনা (তামুলী) বায়ে এটা কমেন্ট দিছে, ময়ো খুউব উপভোগ কৰিছো। অঞ্জণা বাৰ মন্তব্যটো দেখি গম পালো কথাৰ ৰসহ্য বেলেগ কিবা। নিজেও কমেন্ট এটা দিলো, এতিয়া কথাটো জানিবলৈ নাপালে মনটো খু দুৱাই থাকিব বুলি।\nঅলপ পাছত দেখিলোঁ বনজিত্ (পাঠক) দাই মোৰ ইনবক্সত এটা মেচেজ কৰিছে, লিখিছে মন গ’লে আমাৰ লগত চামিল হ’ব পাৰা, লগতে মোক এটা গ্ৰুপ মেছেটো এড কৰি দিলে।\nমেছেজ ঠ্ৰেডটো খুলি দেখিলোঁ, তাত ইতিমধ্যে প্ৰায় ৫০০ মান মেছেজ জমা হৈছে, সেইবোৰৰ ওপৰৰ পৰা পঢ়িবলৈ ধৰিলোঁ। তাৰ প্ৰায় এসপ্তাহ মান আগতেই আচলতে এই প্ৰকল্পৰ আৰম্ভ হৈছিল আৰু সেই মূহুৰ্তৰ পৰা ম য়ো সেই প্ৰকল্পৰ সদস্য হৈ পৰিলোঁ, উত্‍পল (ফুকন) দাই আগতে একে নামৰ এখন অসমীয়া কিব’ৰ্ড সাজিছিল, এই নতুন প্ৰকল্পত একে নামেৰে এটা ৱৰ্ড প্ৰচেচৰ সাজি উলিওৱাৰ পৰিকল্পনা গ্ৰহণ কৰা হৈছিল।\nদা টেলিগ্ৰাফ, ১৪ ডিচেম্বৰ ২০১৩\nআমাৰ প্ৰথম কাম আছিল ৱৰ্ড প্ৰচেচৰটোৰ অভিধান খনৰ বাবে অসমীয়া শব্দবোৰ সংগ্ৰহ কৰা, পোন্ধৰ দিন মানৰ ভিতৰত প্ৰায় বিছজন মান সদস্যৰ আমাৰ দলটোৱে অনলাইন, অফলাইন প্ৰায় আটাইকেইখন অভিধানত থকা শব্দবোৰ গোটাই শেষ কৰিছিলোঁ, আৰু সেইখিনি সময়তে উত্‍পল দায়ে জাহ্নৱীৰ প্ৰথমটো প্ৰি-বিটা ভাৰচন সাজি শেষ কৰিছিল, কিন্তু তাৰ পাছতহে আমি অনুমান কৰিব পাৰিছিলোঁ আচলতে প্ৰকল্পটোত আৰু কিমান কাম কৰিবলৈ বাকী আছে। তেতিয়ালৈকে আমি যিখিনি শব্দ গোটাইছিলো সেইখিনি অসমীয়া ভাষাৰ মূল শব্দখিনিহে আছিল, কিন্তু স্পেল চেকাৰ এটাই শুদ্ধকৈ কাম কৰিবলৈ লগা, প্ৰতিটো মূল শব্দৰ লগত প্ৰত্যয়, অব্যয় আৰু বিভক্তি লগাৱা তালিকা খনৰ মুঠ শব্দ সংখ্যা কিমান হ’ব সেইটো আমি তেতিয়ালৈকে ভবাই নাছিলো, তাৰ পাছৰ পৰাই আৰম্ভ হৈছিল প্ৰত্যয়, অব্যয় আৰু বিভক্তি সমস্যা সমাধানৰ উপায় উলিওৱা, কেইদিন মান বেলেগ বেলেগ যুক্তি, এলগ’ৰিথম এইবোৰেই জাহ্নৱীৰ আলোচ্য বিষয় হৈ পৰিল, নিজৰ কামৰ মাজে মাজে সকলোৱে জাহ্নৱীৰ কমো এনেদৰে চলাই গ’ল, প্ৰায়সকল সদস্যই ৰাতি আজৰি পোৱাত ৰাতি এক দুই বজালৈকে আলোচনা, মাজে মাজে খুহুতীয়া কথাৰ মহলা আৰু তাৰ মাজে মাজে জাহ্নৱীৰ কাম চলি গ’ল, এনেকৈয়ে কেইদিনমানৰ ভিতৰত প্ৰত্যয় বিভক্তিৰ সমস্যাৰো সমাধান হ’ল।\nদৈনিক জনমভূমি, ৮ ডিচেম্বৰ, ২০১৩\nইয়াৰ মাজতে কেইবাটাও বিটা ভাৰ্চন আমাৰ সদস্য সকলৰ মাজতেই পৰীক্ষা কৰা হ’ল, পিছে এটা সমস্যাৰ সমাধান হ’লেই আকৌ নতুন এটাই মূৰ ডাঙি উঠা হ’ল, ৰোমান লিপিৰ তুলনাত ভাৰতীয় ভাষা এটাৰ বাবে স্পেল চেকাৰ বা ৱৰ্ড প্ৰচেচৰ এটা সজাটো কিমান কঠিন বুজা গ’ল, শব্দবিলাকত ওপৰত দেখা নোপোৱা সাধাৰণ হসন্ত চিন ডালেও কিমান কাম বঢ়াই দিব পাৰে জাহ্নৱীৰ লগত লগা প্ৰত্যেক জনে ভালকৈয়ে বুজিলে। মূল চফ্টৱেৰৰ কাম কৰাৰ লগে লগে ৱেবচাইট, বেনাৰ, ল’গ’, হেল্প ফাইল সজা আদি কামবোৰো সদস্য সকলে ভাগ কৰি ল’লো, দ্বিজেন দাক একেখন ছবিকে নাই হোৱা নাই হোৱাকৈ দহ বাৰ বাৰকৈ ফ’ট’চ’পত সজোৱালো, দিগন্ত (শ‍ইকীয়া) দা আৰু বণজীত্ দাই সকলোবোৰ কথাৰ সমন্বয় ৰাখি গ’ল, একেদৰে গীতাৰ্থ (বৰদলৈ) দা ,ঊদ্দীপ (তালুকদাৰ) আৰু পংকজ (জ্যোতি মহন্ত) দায়ো। জয়দ্বীপ (চক্ৰৱৰ্তী) দাই জাহ্নৱীৰ বাবে দ্বিতীয়টো ল’গ’টো সাজিলে। আমি জাহ্নৱীত দুটা ল’গ’ ব্যৱহাৰ কৰিছো মন কৰিলে দেখিব, এটা দ্বিজেন দাই সজা।\nদৈনিক অসম, ০৮ ডিচেম্বৰ ২০১৩\nশেষত অক্টোবৰ মানত আমি ইয়াক সকলোৰে আগত মুকলি কৰিম বুলি থিক কৰিলোঁ, পিছে খুট খাট সমস্যা ওলায়েই থকাত সেয়া হৈ নুঠিলগৈ, নবেম্বৰ প্ৰথমৰ ফালে আমাৰ কাম প্ৰায় শেষ হোৱাত, জাহ্নৱীৰ বাবে এটি ৱেবচাইটৰ কাম আৰম্ভ কৰা হ’ল, সদস্য সকল ইতিমধ্যে জাহ্নৱী মুক্তি দিবলৈ উদগ্ৰীৱ হৈ পৰিছিল, শেষৰ কেইদিনত মৃদুল (কুমাৰ শৰ্মা) দাই , ৱেবচাইট সোণকালে সাজিবলৈ সকলো সদস্যৰ পৰা সকলোতকৈ বেচি ভাবুকি পালে (মৰমৰ ভাবুকি দেই!), অঞ্জনা বাই পাৰ্টি খুৱাম বুলিও টোপ দিলে। অৱ্শেষত ২৩ তাৰিখে আমাৰ ৱেবচাইটৰ কামো হ’লগৈ, ২৫ নবেম্বৰ সোমবাৰে জাহ্নৱীক ৰিলিজ দিয়াটো চুড়ান্ত কৰা হ’ল। ৱেবচাইটৰ লগতে জাহ্নৱীৰ এটা ব্লগ আৰু এটা ফেচবুকৰ গ্ৰুপো খোলা হ’ল, এইবোৰৰ মাজত অৱশ্যে লিখিবলৈ আন বহু কিবা কিবি থাকি গ’ল জাহ্নৱী দলৰ সদস্য সকলৰ কথা, (ম‍ই ইয়াত মাত্ৰ কেইজনমানৰ নামহে ঊল্লেখ কৰিলোঁ), যেতিয়াই তেতিয়াই ৰাতিয়ে দিনে ইজনক সিজনক ফোন কৰা কথাবোৰটো থাকিলেই, তাৰে মাজ মাজে চলি থাকিল ফেচবুকৰ দ্বিজেন দাই দিয়া সেই আপডেটটোৰ দৰে অদ্ভূত আপডেটবোৰ। বহুবাৰ চলিল কাম শেষ হ’লে সকলোৱে লগ হোৱাৰ পৰিকল্পনা (সৰহসংখ্যাক সদস্যাই কোনেও কাকো ব্যক্তিগত ভাবে লগ পোৱা নাই কেতিয়াও।) সেইয়া কেতিয়া হ’ব নাজানো।\n২৫ তাৰিখৰ ৰাতি আঠ বজাত জাহ্নৱী ইয়াৰ ৱেবচাইটত অফিচিয়েলি ডাউনল’ডৰ বাবে উপলব্ধ হ’ল, জাহ্নৱীয়ে কিমান জনপ্ৰিয়তা পায় সেইয়া আমি নাজানো, কিন্তু এই প্ৰকপ্লৰ অভিজ্ঞতা সঁচাই বেলেগ আছিল, অসমীয়া ই-প্ৰকল্পৰ বৰ্তমান সংখ্যা বৰ্তমান ইমানেই কম যে, আপুনি যি কোনো এটা কাম আৰম্ভ কৰিলে তাত নতুনত্ব কিবা এটা থাকিব‍ই, জাহ্নৱীও তেনেদৰেই কেইবাটাও কথাত সকলোৰে বাবে নতুন হ’ব, জাহ্নৱী এখন মাত্ৰ কিব’ৰ্ড হোৱাৰ বিপৰীতে ই এক সম্পূৰ্ণ ৱৰ্ড প্ৰচেচিং চফ্টৱেৰ, ই আপোনাক লিখি যাওঁতে শব্দৰ স্বয়ংক্ৰিয় পৰামৰ্শ দিব আচলতে অকল শব্দৰেই নহয় জাহ্নৱীয়ে ফকৰা যোজনাৰো পৰামৰ্শ দিব পাৰে আপোনাৰ প্ৰয়োজন মতে, আপুনি জাহ্নৱীৰ অভিধানত নিজৰ শব্দ সন্নিবিষ্ট কৰিব পাৰিব, বানান পৰীক্ষাৰ কামো ই কৰিব। আৰু এইখিনি সুবিধা কেৱল অসমীয়া ভাষাতে নহয় ইংৰাজী ভাষাৰ বাবেও প্ৰজোয্য হ’ব। জাহ্নৱীৰ আন এক সুবিধা হৈছে, ইয়াত আপুনি সঘনাই ব্যৱহাৰ হোৱা কোনো বাক্য বা বাক্যাংশৰ বাবে চৰ্টকাটো সৃষ্টি কৰিব পাৰে, যাতে আপুনি সেই চৰ্টকাট সমূহ লিখিয়েই সম্পূৰ্ণ বাক্য বা বাক্যাংশটো টাইপ কৰিব পাৰে। জাহ্নৱীৰ পিছত ভাৰ্চনট এখন পূৰ্ণাঙ্গ অফলাইন ডিজিটেল অভিধান, অসমৰ উল্লেখনীয় ঠাই-অনুষ্ঠান/ বুৰঞ্জীমূলক কীৰ্ত্তিচিহ্নসমুহৰ বিৱৰণেৰে সৈতে সংলগ্ন কৰা পৰিকল্পনা লোৱা হৈছে।ইচ্ছা কৰিলে আপুনিও এই কামত আমাক সহায় কৰিব পাৰিব।\nৰাষ্ট্ৰীয় মিডিয়াত জাহ্নৱী:\n১/ দা হিন্দু : Microsoft Word has an Assamese clone\n২/ আউটলুক: Jahnabi: Microsoft Word's New Assamese Clone\n৩/ ফাৰ্ষ্টপোষ্ট: Jahnabi....\n৪/ দৈনিক ভাষ্কৰ: Jahnabi The Assamese Word Processor\n৫/ বিজিনেছ লাইন: Jahnabi\n৬/ দা টাইমচ অৱ ইণ্ডিয়া Microsoft Word gets an Assamese clone\n৭/ প্ৰেচ ট্ৰাষ্ট অৱ ইণ্ডিয়া (পি.টি.আই.) Jahnabi\nআৰু কেইবাখনো ৰাষ্ট্ৰীয় আৰু স্থানীয় বাতৰি কাকত আৰু আলোচনীত জাহ্নৱীৰ বিষয়ে প্ৰকাশ পাইছে, প্ৰথম এমাহত জাহ্নৱীৰ ৱেবচাইটত প্ৰায় ৬০,০০০ৰ অধিক ট্ৰেফিক পোৱা গৈছে|\nজাহ্নৱীৰ ৱেবচাইটটো হ’ল: www.jahnabi.org , ব্লগ: www.jahnabi.org/blog\nফেচবুক গ্ৰুপ: https://www.facebook.com/groups/jahnabi.soft আৰু\nজাহ্নৱী ভিডিঅ’ https://www.youtube.com/watch?v=9aZ6Utk-tMw\nজাহ্নৱী ৱৰ্ড প্ৰচেচৰ: আন এক অসমীয়া ই-প্ৰকল্প was last modified: August 24th, 2015 by দীপাংকৰ\namit tossa 28 November , 2013 at 2:54 AM\nMoi assamese type koribo bisari asu ki korim sir d.m\nদীপাংকৰ 28 November , 2013 at 4:45 AM\nআপুনি এই চফ্টৱেৰটো ডাউনলোদ কৰি লৈয়েই খুউব সহজে অসমীয়া লিখিব পাৰিব, তাৰোপৰি অসমীয়া লিখিবলৈ আৰু কিছুমান চফ্টৱেৰ পোৱা যায়, সেইসমূহ চফ্টৱেৰৰ বিষয়ে পঢ়িবলৈ মোৰ এইটো ব্লগৰে অসমীয়া লিখা সঁজুলিসমূহ নামৰ লেখাটো পঢ়ি চাব পাৰে।\nজাহ্নৱী : অসমীয়া ভাষাৰ প্ৰথম আৰু বিনামূলীয়া ৱৰ্ড প্ৰচেছৰ | Pankaj Jyoti Mahanta's Blog | এই সময়ত 19 December , 2013 at 9:56 AM\npallab 28 October , 2014 at 4:21 PM\nএই ছফ্টৱেৰটো কৰ পৰা ডাউনলোদ কৰিব পাৰি !@!\nদীপাংকৰ4November , 2014 at 5:28 PM\nওপৰত লিংকটো ম‍ই দিছিলো, http://www.jahnabi.org\nজাহ্নৱীৰ ইতিমধ্যে Windows Mobile Version ওলাইছে, লগতে বহুভাষিক version এটাও এইকেইদিনতে ওলাব


ইণ্টেক্স একুৱা Y2 Mobile Phone ৰ ভাৰতত মূল্য, নিৰ্দিষ্টকৰণ |ডিজিট Assameseচেমচাংএপ'লএচাচইণ্টেক্সমাইক্ৰ'মেক্সBuy Digit SubscribeCurrent/ past issueMenuচেমচাংএপ'লএচাচইণ্টেক্সমাইক্ৰ'মেক্সঅধিক 360এচাৰএকাইঅল্কাটেলএকুৱাঅৰ্চোচবেঙ্কব্লেকবেৰীবী.এল.য়ূ.বী.ক্যূ.লিএকোৰিংগিং বে'ল্‌চTuringBuy Digit SubscribeCurrent/ past issueAdvertiseSearchSearchclose A क అ हिंदीతెలుగుमराठीമലയാളംEnglishதமிழ்भोजपुरीবাংলাਪੰਜਾਬੀଓଡିଆગુજરાતીಕನ್ನಡاردوLanguages:LoginsignupLogin WithloginsignupLogin WithUsernameEmailPasswordConfirm Password\nXডিজিটম'বাইল ফোনসমূহইণ্টেক্সইণ্টেক্স একুৱা Y2 Intex ইণ্টেক্স একুৱা Y2 আপডেটেট13 - May - 2016Read in EnglishTweet ইণ্টেক্স একুৱা Y2 তুলনা\nক'ত কিনিম4199এতিয়া কিনক4390এতিয়া কিনকইণ্টেক্স একুৱা Y2 ভাৰতত মূল্য\nএতিয়া কিনকইণ্টেক্স একুৱা Y2 বিশদ বিৱৰণইণ্টেক্স একুৱা Y2 Smartphone প্ৰতি ইঞ্চি 233 -ৰ এটা পিক্সেল ঘনত্বত 480 x 800 পিক্সেল ৰিজ’লিউশ্বনৰ সৈতে4-ইঞ্চি IPS LCD Capacitive touchscreen -ৰ সৈতে আহে৷ ফোনটো 1.2 Ghz Quad ক’ৰ প্ৰচেশ্বৰৰ দ্বাৰা সক্ষমিত আৰু ইয়াত 1 GB ৰেম আছে৷ ইণ্টেক্স একুৱা Y2 Android 4.4.2 OS-ত চলে৷ফোনটোৰ অন্য গুৰুত্বপূৰ্ণ বৈশিষ্ট আৰু তথ্যসমূহ তলত দিয়া হৈছে:ইণ্টেক্স একুৱা Y2 Smartphone March 2015 -ত মুকলি কৰা হৈছে৷এইটো Dual SIM Smartphone ফোনটো Spreadtrum SC7731 প্ৰচেশ্বৰৰ দ্বাৰা সক্ষমিত৷স্মাৰ্টফোনটোত 1 GB ৰেমৰ সৈতে সংলগ্ন৷ফোনটো 8 GB ইণ্টাৰনেল ষ্ট’ৰেজৰ সৈতে আহে৷ ইয়াৰ ইণ্টাৰনেল ষ্ট’ৰেজ মেক্ৰ’এছডি কাৰ্ডৰ জৰিয়তে 64 GB -লৈ বিস্তাৰ কৰিব পাৰে৷ফোনটো 1400 mAh বেটাৰীৰ দ্বাৰা সক্ষমিত৷ ইণ্টেক্স একুৱা Y2 -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,HotSpot,,প্ৰধান কেমেৰাটো 8 MP শ্বুটাৰৰ৷ইণ্টেক্স একুৱা Y2 -ৰ কেমেৰাটোত এইবিলাক অন্তৰ্ভুক্ত হৈ থাকে: ,,Video Recordingস্মাৰ্টফোনটোত2MP চেলফিৰ শ্বুটিং ক্ষমতাৰ ফ্ৰ’ণ্ট ফেচিং কেমেৰাও আছে৷ইণ্টেক্স একুৱা Y2 বিশেষত্বসমূহ মূল তথ্যপ্ৰডাক্টৰ নাম\n124.00 x 64.50 x 9\nইণ্টেক্স একুৱা Y2 পাৱাৰ HD Palyback... Rs. 4199 Buy Now\nইণ্টেক্স একুৱা Y2 White Rs. 4499 Buy NowBuy Now\nইণ্টেক্স একুৱা Y2 White Rs. 4499 Buy Now\nমাইক্ৰ'মেক্স Canvas Spark38 Gb Rs. 4299 Buy NowCOMPARE ইণ্টেক্স একুৱা Y2 WITH... ফ্লাই F40 Compareকাৰ্বন Smart A4 Plus Compareচেল্কন Campus A15K Compareমিটাচি Play Senior Friend Compareলাভা Iris 408e Compareমাইক্ৰ'মেক্স Canvas Spark3Compareকাৰ্বন K9 Smart CompareMtech Turbo L9 Compareইণ্টেক্স Cloud Fame Compareলাভা Flair S1 ComparePlease selectস্বাইপ Elite Sense ভিভ' Y55S এচাচ ZenFone লাইভ ZB501KL এল.জী. X পাৱাৰ2360 N5 ঝীওমি Mi Max2জোপো কালাৰ C5 ভিভ' Y53 ঝেড.টী.ই. Blade A602 স্বাইপ Elite3ঝীওমি Redmi5এল.জী. V30 ঝেড.টী.ই. Gigabit UMIDIGI Z Pro এচাচ Zenfone3Go লেন'ভ' Zuk Edge II চেমচাং গেলেক্সী J5 2017 ন'কিয়া 3310 এচাচ Zenfone Go 5.0 LTE ZB500KL ঝীওমি Redmi Note2Prime Ziox Thunder Mega ঝীওমি Mi Mix II চেমচাং গেলেক্সী Xcover4স্বাইপ Konnect Star ইণ্টেক্স Ultra 4000i ইণ্টেক্স Turbo Selfie plus মাইক্ৰ'মেক্স E4815 ন'কিয়া3চ'নি Pikachu ন'কিয়া5Vernee Apollo2জিঅ'নি A1 Plus ইণ্টেক্স একুৱা Lions 4G অল্কাটেল Idol 5S হুৱাই R662 হুৱাই R952 লেন'ভ' Zuk Z3 Pro মাইক্ৰ'মেক্স Vdeo5ঝীওমি Redmi Note 4X Hatsune Miku Limited Edition ঝেন Cinemax 4G ইণ্টেক্স একুৱা Crystal ইণ্টেক্স একুৱা Supreme Plus এচাচ Zenfone4লাভা 4G Connect M1 হুৱাই Honor V9 ইণ্টেক্স একুৱা 4.0 4G চেমচাং SM-G615F জিঅ'নি M6 Mirror ইণ্টেক্স একুৱা Young 4G হুৱাই Honor 8 Lite তুলনাadvertisementsIn ইণ্টেক্স ম'বাইল ফোনসমূহজনপ্ৰিয়ইণ্টেক্স একুৱা 5.5 VR ইণ্টেক্স একুৱা 4.5 3G ইণ্টেক্স Turbo Selfie plus ইণ্টেক্স একুৱা Young 4G ইণ্টেক্স একুৱা Craze II ইণ্টেক্স Cloud Matte ইণ্টেক্স একুৱা পাৱাৰ M ইণ্টেক্স একুৱা Eco 3G শেহতীয়াইণ্টেক্স Ultra 4000i ইণ্টেক্স Turbo Selfie plus ইণ্টেক্স একুৱা Lions 4G ইণ্টেক্স একুৱা Crystal ইণ্টেক্স একুৱা Supreme Plus ইণ্টেক্স একুৱা 4.0 4G ইণ্টেক্স একুৱা Young 4G ইণ্টেক্স একুৱা Amaze Plus ইণ্টেক্স Cloud Style 4G ইণ্টেক্স Cloud Q11 4G advertisementsPopular in ম'বাইল ফোনসমূহচেমচাং গেলেক্সী J7 Prime চেমচাং গেলেক্সী J7 Prime চেমচাং গেলেক্সী J2 DTV চেমচাং গেলেক্সী On SM-G5510 চেমচাং গেলেক্সী Grand Prime 2016 চেমচাং গেলেক্সী A7 2017 গেলেক্সী S8 চেমচাং গেলেক্সী J5 Prime Buy Now


Mur Dristit Tumi Dhora Porila Lyrics By Mohammad Rafi | Assamese Lyrics - AssameseLyrical.com\nMur Dristit Tumi Dhora Porila Lyrics By Mohammad Rafi\nMur Dristit Tumi Dhora Porila Lyrics By Mohammad Rafi, visit AssameseLyrical.com for more Assamese lyrics\nSong: Mur Dristit Tumi Dhora Porila (মোৰ দৃষ্টিত তুমি ধৰা পৰিলা)\nMur Dristit Tumi Dhora Porila Lyrics:---\nমোৰ দৃষ্টিত তুমি ধৰা পৰিলা\nআৰু দৃষ্টিৰে মনলৈ আহিলা\nযদি এয়ে মৰম হয়\nএই মৰম কিমান ভাল\nএই মৰম কিমান ভাল ...\nমোৰ চিন্তা পখীক দিলা স্বপ্ন\nআৰু ভাৱনাত কত ৰং সানিলা\nকত ফাগুণ পলকে জাগিলে\nকত পাপীয়াই পিউ পিউ মাতিলে\nকত পাপীয়াই পিউ পিউ মাতিলে..\nবনহংস হৈ মন উৰিলে\nকোন মানস সৰোবৰ পাৰৰে\nমণি মুকুতাৰ সম্ভেদ আনিলা\nকত যুগৰ সঞ্চিত বেদনাই\nআজি দেখোঁ বিদাই মাগিলে\nমোৰ অশ্ৰুসিক্ত দুটি নয়নত\nআজি হাঁহি বিজুলিটি খেলিলে\nআজি হাঁহি বিজুলিটি খেলিলে ।\nজীৱন পথৰ পঙ্কিলতাত!\nকিনো আশাৰ পদুমপাহি ফুলালা !\nকিনো আশাৰ পদুমপাহি ফুলালা\nকিনো আশাৰ পদুমপাহি ফুলালা ...\nমোৰ দৃষ্টিত তুমি ধৰা পৰিলে\nএই মৰম কিমান ভাল ... ।।\nAssamese Lyrics Mohammad Rafi Mur Dristit Tumi Dhora Porila Lyrics Old Assamese Lyrics\nAssamese Lyrics - AssameseLyrical.com: Mur Dristit Tumi Dhora Porila Lyrics By Mohammad Rafi


প্ৰসংগ: ‘অসমীয়াগিৰি’ | প্ৰথম খবৰ\nHome/ সাহিত্য/ নিবন্ধ/প্ৰসংগ: ‘অসমীয়াগিৰি’\nকাকলি দাস November 19, 2017\nহয়… আমি অসমীয়া। জীৱনে মৰণে চিৰদিন অসমীয়া। অসমীয়া জাতি-সত্বাক লৈ আমি গৌৰৱান্বিত। অসম আৰু অসমীয়া জাতি-মাটি, কৃষ্টি-সংস্কৃতি, ভাষা-সাহিত্যৰ মেটমৰা সম্ভাৰক লৈ আমি প্রতিজন অসমীয়াই অহংকাৰ কৰোঁ। অসমীয়া জাতিৰ ঐতিহ্য, সৌৰ্য-বীৰ্য্য, বীৰত্বক লৈ আমি গৌৰৱৰ ধ্বজা উৰুৱাই আহিছে। অসমীয়া জাতি শংকৰ মাধৱৰ অনবদ্য অৱদানৰে, আজান ফকীৰৰ সমন্বয়ৰ বাণীৰে, লাচিত বৰফুকন, বীৰ চিলাৰায়, মূলাগাভৰু, কনকলতাৰ সাহস আৰু বীৰত্বৰে, সতী জয়মতীৰ ত্যাগৰ গাঁথাৰে মহীয়ান। অসমীয়াই মোগলক খেদিছিল, মানক খেদিছিল, ইংৰাজক খেদিছিল, অসমীয়া গাভৰুয়ে দেশৰ বাবে, জাতিৰ বাবে আত্মবলিদান দিছিল। বিদেশী বিতৰণ কৰিবলৈ গৈ শ-শ তেজাল ডেকা ছহিদ হৈছিল। — এয়া আমাৰ বাবে চিৰাপ্রজ্বোলিত আত্মগৌৰৱৰ সমল।\nআজি জাতিটো জটিল সন্ধিক্ষণত। সামাজিক, ৰাজনৈতিক, অর্থনৈতিক, শৈক্ষিক, সাংস্কৃতিক আদি সকলো দিশতে সংকটৰ কৰাল গ্ৰাসত পতিত হৈছে অসম আৰু অসমীয়া জাতি। দিনকদিনে বাঢ়ি অহা নিত্যনতুন সমস্যাই জুৰুলা কৰি আহিছে অসমীয়াক। কিন্তু সমাধান হ’লে এটাৰো হোৱা নাই। অতি-আৱেগিক অসমীয়া জাতিয়ে মাথোঁ ৰাজপথত প্রতিবাদ কৰি, অসম বন্ধ দি, অনশণ-সত্যাগ্ৰহ কৰি সমস্যা সমাধান কৰাৰ চেষ্টা কৰিছে। যদিও নিতৌ ন-ন সমস্যা বাঢ়ি গৈহে আছে। এটা চামে পাছে আৱেগপ্ৰৱণ অসমীয়াৰ এই খন্তেকীয়া অতি আৱেগৰ সুযোগ লৈ মুনাফা আদায়ৰ বাবে তৎপৰ হৈ থকা দেখা গৈছে। অতি-সম্প্রতি বিশেষভাৱে চৰ্চিত এটা শব্দ হ’ল – ‘অসমীয়াগিৰি’৷ অসমৰ ইতিহাস নজনা, অসম আৰু অসমীয়া সম্পর্কে সম্যক জ্ঞান নথকা এজন সংকীর্ণ মানসিকতাৰ সাম্প্রদায়িক নেতাই দিয়া এক বিশেষ মন্তব্যৰ পাছতে ৰাজ্যজুৰি জোকাৰণিৰ সৃষ্টি হৈছে। যিটো কাৰো কাম্য নাছিল। ক্ষোভ আৰু আৱেগত আজি অসম জ্বলিবলৈ ধৰিছে।\nআজি ‘অসমীয়াগিৰি’ প্ৰসংগক লৈ উত্তাল হৈছে সমগ্ৰ ৰাজ্য। যোৱা দুই-চাৰিদিন বিভিন্ন সংবাদ মাধ্যম, লগতে ফেচবুক, হোৱাটছ-এপ আদি ছচিয়েল মিডিয়াত বহুলভাৱে চৰ্চিত হৈছে এই ‘অসমীয়াগিৰি’ প্ৰসংগটো। ‘এইখন অসম হয়, ইয়াত অসমীয়াগিৰি চলিবই’ শীর্ষক এখন প্ৰফাইল ফটো সংযোজন কৰিছে। ফেচবুকৰ অসমীয়া ব্যৱহাৰকাৰীসকলে। ভাল লাগিছে, অসমীয়া জাতি-মাটিৰ প্ৰতি থকা এই সচেতনতাৰ জোৱাৰ দেখি। কিন্তু বাস্তৱক্ষেত্ৰত কেৱল ফেচবুকত ‘অসমীয়াগিৰি’ কৰিলেই আমি অসমীয়া”হৈ থাকিম জানো? থিক আছে, আমি ‘অসমীয়াগিৰি’ কৰিমেই। কিন্তু আনৰ ওচৰত ‘অসমীয়াগিৰি’ দেখুৱাবলৈ আপুনি মই নিজে কিমান ‘অসমীয়া’ হৈ আছোঁ? শংকৰদেৱ-আজানপীৰে ভাওনা, বৰগীত, ভটিমা, জিকিৰ-জাৰি আদিৰ মাধ্যমৰে অসমীয়া জাতি আৰু সংস্কৃতিৰ এনাজৰীডাল দুগুণ কটকটীয়া কৰি যোৱা অসমখনত এতিয়া আমি আমাৰ সন্তানসকলক নিতৌ পুৱা থৈ আহো ইংৰাজী মাধ্যমৰ বিদ্যালয়ৰ পদূলিত। ‘মোৰ সন্তানে অসমীয়া ক’ব বা লিখিব নেজানে বুলি সদায় আত্মগৌৰৱ কৰি আহিছোঁ।‘ “মা”, ‘দেউতাৰ ঠাইত সিঁহতক ক’বলৈ শিকাইছো মান্ময়ী’, ‘পাপা’। পেহা-পেহী, জেঠাই-জেঠো, মামা-মামী, খুৰা-খুৰী, বৰদেউতা-বৰমাৰ স্থান ল’লে আংকল-আণ্টি’ য়ে। টিভিৰ কাৰ্টুন চাই শিকা কিছুমান আচহুৱা হিন্দী-ইংৰাজী মিশ্ৰিত খিচিৰি ভাষাৰে সৰুৰপৰা ককায়েক-ভায়েক, বায়েক-ভনীয়েকৰ লগত কথা-বতৰা পতা দেখিও শুধৰাই দিয়াৰ পৰিৰ্ৱতে দহজনৰ আগত ‘আমাৰ ইহঁত কেইটাই অসমীয়াত কথা নাপাতেই, হিন্দী-ইংৰাজীতহে পাতে’ বুলি জহাই ফুৰি সিঁহতৰ কণমানি মন-মগজুত নিজৰ ভাষা-সংস্কৃতিৰ প্রতি অনিহাৰভাৱ সৃষ্টিত নিতৌ অৰিহণা যোগাই আহিছে। নীতি-শিক্ষা, শিষ্টাচাৰ, ভদ্রতা, শালীনতা আদিৰ জ্ঞান প্ৰদানত লাজ লগাকৈ ব্যর্থ হৈছো। আজি আমাৰ সন্তানে নিজৰ জাতিটোৰ বৰ্ণাঢ্য ইতিহাসৰ বিষয়ে জানেনে ? শংকৰদেৱ-মাধৱদেৱ, লাচিত-চিলাৰায়, জয়মতী-মূলাগাভৰু-কনকলতা, জ্যোতিপ্ৰসাদবিষ্ণুৰাভাক চিনি পাইনে? আমি কেতিয়াবা আমাৰ সন্তানক কৈ পাইছোনে এইসকল পুৰোধাৰ অৱদান, কৰ্মৰাজী, চিন্তা-আদর্শ, ত্যাগ আৰু বীৰত্বৰ কথা। আমি আমাৰ উত্তৰপুৰুষসকলক নিজৰ পৰিয়ালৰ পূৰ্বপুৰুষসকলৰ কৰ্মৰাজি, গাঁওখনৰ অতীত ইতিহাসৰ বিষয়ে কিবা জনাৰ সুবিধা দিছোনে? তেজপুৰ কেন্দ্রীয় বিশ্ববিদ্যালয়, শ্ৰীমন্ত শংকৰদেৱ কলাক্ষেত্র, গেছ-ক্ৰেকাৰ প্ৰকল্প, এন. আৰ. চি. প্ৰস্তুত আদি কিহৰ ফলশ্রুতিত হৈছে আমাৰ সন্তানসকলক জানিবলৈ দিছোনে? আমি আমাৰ সন্তানসকলক অসম আৰু অসমীয়া জাতিৰ প্ৰতি ভৱিষ্যত দিনত কিবা এটা কৰাৰ মানসিকতা গঢ় ল’বলৈ উদ্বুদ্ধ কৰিছোনে? গাঁৱৰ ভাওনা ভাগত ভাও এটা ল’বলৈ, বছৰৰ বিহুটিত গাঁৱৰ চেমনীয়া-ডেকাহঁতৰ সৈতে হুচৰি জুৰিবলৈ, বিহু মাৰিবলৈ আমাৰ সন্তানসকলক উলিয়াই পঠাওনে ? অথচ তেওঁলোকে অধ্যয়ণ কৰা ইংৰাজী মাধ্যমৰ বা মিছনেৰী বিদ্যালয়সমূহত পালিত খ্ৰীষ্টমাছ বা অন্যান্য তেনেধৰণৰ অনা-অসমীয়া উৎসৱ পালন কৰিবলৈ আগ্রহৰে , স-গৌৰৱে উলিয়াই নিও। আজি আমি অসমীয়া লোক-সংস্কৃতিৰ সোণসেৰীয়া সম্পদসমূহ – বৰগীত, বনগীত, বিয়ানাম, আইনাম, ওজাপালি, ভাওনাৰ বচন, বিলাপ, পয়াৰ, মধ্যাৱলী, মুক্তাৱলী, জিকিৰ-জাৰি আদিৰ কিমান চৰ্চা কৰিছোঁ? আমি বিহু উদযাপনৰ নামত দুই তিনিমাহ পর্যন্ত যি কৰ্মকাণ্ড কৰি আহিছে, সেয়া কিহৰ পৰিচায়ক?\nআজি আমি নিজকে প্ৰশ্ন কৰো আহক, ‘অসমীয়াগিৰি’ দেখুৱাব পৰাকৈ আমি অসমীয়া নিজেই কিমান সবল? বজাৰৰ পৰা শাক-পাচলি মাছ-মাংসলৈকে সকলোখিনি কিনিছো সন্দেহজনক বুলি আখ্যা দিয়া লোকসকলৰপৰা, নিত্য ব্যৱহাৰ্য দাইল, পিয়াজ, আটা-ময়দা আদি খাদ্য সামগ্ৰী, গৰু বিহুৰ বাবে পঘাডাল, পাখিয়তী গছৰ ঠালটো, বিহুৰ বিহুৱানখন, কাপোৰ কেইযোৰ কিনিছো তেনেধৰণৰ অনা-অসমীয়া ব্যৱসায়ীৰ পৰা, নিতৌ চুলি-দাড়ি খুৰাবলৈ বিহাৰি চেলুনলৈ গৈছে, ঘৰত সাধাৰণ ঘৰুৱা কাম-বন কৰাবলৈও হাজিৰা দি নিয়োগ কৰিছো কোনো সন্দেহজনক বিদেশী পুৰুষ মহিলাক। আঘোণমহীয়া ধান দাবলৈ, শাওনৰ পথাৰত ধান ৰুবলৈ সেইসকল নহ’লেই নোহোৱাৰ নিচিনা। ৰিক্সা, থেলা আদি চলোৱা কেইজন অসমীয়া যুৱক আছে? মুঠতে তেওঁলোক নহ’লে যেন আজি অসমীয়া অচল। অসমীয়া ডেকাই কাম কৰিবলৈ লাজ কৰে। যাৰ বাবে দিনকদিনে আমিয়েই সিহঁতক বৰপীৰা পাৰি বহুৱাইছো। অসমীয়া ডেকাই আজি তিনিআলি-চাৰিআলিৰ দোকানৰ সন্মুখত চাধা-চিগাৰেট সেৱন কৰি, আদ্দা মাৰি ঘণ্টাৰ পাছত ঘণ্টা অপব্যয় কৰে, অথচ ঘৰত নিজে হালখন বাই মাটি কেইদৰাত খেতি কৰিবলৈ, ঘৰৰ সন্মুখত চেলুন। এখন খুলিবলৈ লাজ কৰে। দোকান এখন দি নিজৰ উপাৰ্জনৰ পথ মোকলাবলৈ মুঠেও আগ্রহী নহয়। মাত্র নিজকে বেকাৰ’ বুলি ভাগ্যক ধীয়াই পুৱা-গধূলি চাৰিআলিৰ মূৰৰ দোকানত আদ্দা দি, পৰ-সমালোচনা কৰি, দিনৰ দিনটো মোবাইল পিতিকি থাকি নিজৰ জীৱনৰ বহুমূলীয়া সময়খিনি অপব্যয় কৰে। আজি নিবনুৱা বুলি ভাগ্যক ধিয়াই এনেদৰে দোকানৰ সন্মুখত আদ্দা মাৰি সময় নষ্ট কৰা ডেকাহঁতে যদি\nপ্রত্যেকেই কাম কৰিম বুলি ওলাই আহি বিভিন্ন ব্যৱসায়, খেতি-বাতি আদি কৰি, চেলুন খুলি নিজৰ ভৰিত নিজে থিয় দিয়ে, তেন্তে এইসকলে অসমত এনেদৰে দপ-দপাবলৈ সাহ পাবনে? আজি অসমীয়া ডেকাই পথাৰত হাল বাই, ধান ৰুই-কাটি, ঘৰৰ মাটি কেইডৰাত নিজেই কৰা কবি, আলু, গাজৰ আদি শাক-পাঁচলি বজাৰলৈ নি বিক্ৰী কৰি, বিভিন্ন দোকান-ব্যৱসায় আৰম্ভ কৰি, চেলুন খুলি, ৰিক্সা, থেলা আদি চলাই, লাখ লাখ বিঘা গ্রেজিং বা চৰণীয়াভূমি সন্দেহজনক বিদেশীৰ কৱলৰ পৰা মুকলি কৰাৰ ব্যৱস্থা ল’বলৈ চৰকাৰক বাধ্য কৰি কওঁক – ‘এইখন অসম হয়। ইয়াত অসমীয়া গিৰি চলিবই’। ছচিয়েল মিডিয়াত বিতর্ক কৰি বা প্ৰফাইল ফটো সলালেই কিন্তু ‘অসমীয়া গিৰি’ নচলে। পৰিশেষত কও, ‘অসমীয়াগিৰি’ অসমীয়াৰ খন্তেকীয়া আৱেগ নহয়। ‘অসমীয়াগিৰি’ প্ৰতিজন অসমীয়াৰ শৰীৰৰ সিৰাই সিৰাই প্রবাহিত আছে। আকৌ কৈছো, আমি অসমীয়া মানুহখিনি খন্তেকীয়া আৱেগত উটি-ভাঁহি যাওঁ কাৰণেই বাৰে বাৰে এনেদৰে অপমানিত হওঁ। আমি মনে-প্ৰাণে কামনা কৰিছো— ‘অসমীয়াগিৰি’ৰ এই আৱেগ, আৱেগ হৈ নাথাকক, চিৰস্থায়ী হওঁক। অসমত প্রকৃতভাৱে অসমীয়াগিৰি আৰম্ভ হওঁক। আৱেগেৰে নহয় যুক্তিৰে, উদ্দেশ্যৰে আৰু উপযুক্ত কর্মস্পৃহাৰে। প্ৰতিজন অসমীয়াই আৱেগ বৰ্জিত হৈ অসমৰ জাতিমাটি, কৃষ্টি-সংস্কৃতি, ভাষা-সাহিত্য ৰক্ষাৰ বাবে আত্মনিয়োগ কৰি, স্বাৱলম্বী হৈ, প্ৰতিগৰাকী উত্তৰপুৰুষক একো একোজন অসমীয়া’ হিচাপে গঢ়াৰ পণ লৈ ‘অসমীয়াগিৰি’ আৰম্ভ কৰক। সেয়াহে আজিৰ সময়ৰ আহ্বান।\nপৰমাৰ নাকত লাজ নাই! পৰমাই শেষ কৰা সাহিত্য সভাক উদ্ধাৰ কৰক\nসাংবাদিকৰ কথা-সুৰ-কণ্ঠৰে বাণীবদ্ধ ‘বন্দে মাতৰম’\nপৰিচয় মাথোঁ মানৱতা


ভাৰতীয় পদুম (Nelumbo nucifera) - Botanix - গছ-গছনিৰ বিষয়ে এটা জাননী কাকত\nভাৰতীয় পদুম (Nelumbo nucifera)\nভাৰতীয় পদুম ফুল\nভাৰতীয় পদুম ফুল (Nelumbo nucifera) হ’ল এটা ধুনীয়া জলজ উদ্ভিদ যাৰ পাতল সেউজীয়া ৰংৰ বহল পাত থাকে যি বোৰ পানীৰ ওপৰত ভাঁহী থাকে। গোলপীয়া ৰংৰ ফুল বিলাক ডাঠ কান্ডৰ সৈতে কেইবা চেন্টিমিটাৰ মান পানীৰ ওপৰত ওলাই থাকে। ভাৰতীয় পদুম ফুলক অতি পবিত্র ফুল বুলি ধৰা হয় আৰু বুদ্ধ ধর্মাৱলম্বী মানুহে ইয়াক ধর্মীয় কামত ব্যৱহাৰ কৰে। গোটেই পৃথিবীটো মানুহৰ সুবিধাৰ বাবেই ঈশ্বৰে বনাইছে, তাৰ ভিতৰত বিশেষকৈ বীজ আৰু শিপা (ৰাইজ’ম)সাধাৰনতে ধর্মীয় ৰীতি-নীতিৰ ক্ষেত্রত প্রয়োজন হোৱা ৰন্ধা-বঢ়াৰ কামত ব্যবহাৰ কৰা হয় গোটেই দক্ষিন-পূর্ব এচিয়াত। ভাৰতীয় পদুম জলাভূমি উদ্ভিদ যিটো ঠিক একে ভাবে গজে যি ভাবে সুগন্ধী যুক্ত পদুম গজে পানীত। আমাৰ আৱহাওয়াত এই বিধ গছ গজাবলৈ টান, আপুনি মাথোন জানি থওক কি দৰে!\nবীজৰ পৰা ভাৰতীয় পদুম তৈয়াৰ কৰিবলৈ হলে, বাহিৰৰ টান আবৰনটো পানীৰ অলপ তললৈ নি বালি কাগজত (মোহাৰী বা ঘঁহি) পুতি থব লাগে। ফলত পানী অতি সহজেই ইয়াত থাকি যায়, যাৰ অবিহনে বীজৰ অঙ্কুৰন কেতিয়াও সম্ভব নহয়। যদিহে বীজৰ টান অংশটো থাকি যায়, তেন্তে বীজটো বহুৰ ধৰি একে ভাবেই থাকি যাব। পানীত পোঁতা হলেও, তাৰ পৰা গেঁজ ওলাবলৈ হয়তো কেইবা বছৰও লাগি যাব পাৰে।\nপোখা মেলা ভাৰতীয় পদুম ফুল\nআপুনি কেনেকৈ জানিব যে আপুনি পদুম ফুলৰ বীজ বিলাক ঘঁহি তাৰ টান আবৰণটো উঠাই মাটিত পুতিছে ? যদিহে মাটিত পুতি দিয়াৰ ২৪ ঘন্টাৰ ভিতৰত বীজৰ আয়তন দুগুন হয়গৈ তেন্তে নতুনকৈ ঘঁহিব নেলাগে, কিন্তু যদিহে আয়তনৰ বিশেষ সাল সলনি নহয় তেন্তে আকৌ বীজ বিলাক উঠাই ভালকৈ ঘঁহি পানীত থৈ সদায় তাৰ আয়তনৰ কিবা পৰিবর্তন হয় নে নাই তাক ভালকৈ চাব লাগে। যেতিয়া লৈকে বীজৰ আয়তন দুগুন নহয় গই তেতিয়া লৈকে এই পদ্ধতিটো চলাই থাকিব লাগে।\nবীজে মাথোন পানী বিচাৰে\nঘঁহাৰ প্রক্রিয়াটো সফলতাৰ সৈতে সম্পন্ন হলেই, বীজ বিলাক এটা পাত্রত লৈ পানীত তিয়াই থব লাগে। পানীত তিয়াই থোৱাৰ বাবে আদর্শ উঞ্চতা হল ২৭°C ৰ ২৮°C লৈকে (আনকী বীজবিলাক দুগুন আয়তনৰ হব পাৰে মাথোন ২০°C ত। এই উঞ্চতাত বীজ বিলাকৰ ভালকৈ গাঁজ ওলাবলৈ সময় লাগে খুব বেছি ১ সপ্তাহ। এই বিষয়ে আমাৰ ফটো ডকুমেণ্টখন চাই লব পাৰে ইয়াত http://www.victoria-adventure.org/…om_seed.html.\nপ্রথম পাত খন ওলোৱাৰ লগে লগেই, গাঁজ ওলোৱা বীজ বিলাক বোকা মাটিত পুতি থব লাগে নাইবা এক্যুয়াৰিয়ামৰ ভিতৰত একেবাৰে তলত পাথৰ থৈ তাৰ ওপৰত বোকা মাটি দি বীজ বিলাক পুতি থব লাগে (এক্যুয়াৰিয়াম, পুখুৰী)। পাত্রত পানীৰ উচ্চতা মাটিৰ পৰা অন্ততঃপক্ষে ৩০ চেন্টিমিটাৰ মান হব লাগে, ভাৰতীয় পদুম ফুল খুব সহজেই মাছ পোহা এক্যুয়াৰিয়ামত গজাব পাৰি।\nসময়ৰ লগে লগে গছ বিলাক ডাঙৰ হবলৈ আৰম্ভ কৰিব ফ‌ল‌ত গছক অধিক ঠাইৰ প্রয়োজন হব। শীতকালত বাগিচাত এই বিধ গছক পুখুৰিৰ পানীত, গ্রীন হাউচ, অন্য যিকোনো ঠাইত য’ত বৰফ নজমে তেনে ঠাইত গজাব পাৰি। ভাৰতীয় পদুম ফুলৰ বাবে আদর্শ উঞ্চতা হ’ল ২০°C পৰা ৩৫°C লৈ।\nআমাৰ দেশৰ বতৰত, কম উঞ্চতা প্রায় দেখা যায়, আৰু এই উঞ্চতাত গছ বিলাক বাচিঁ থাকিব পাৰে কোনো সমষ্যা নোহোৱাকৈ। গৰম কালিত আপুনি এই পদুম ফুলৰ গছ বিলাকক বাহিৰৰ কোনো পুখুৰিলৈ স্থানান্তৰিত কৰিব পাৰে, কিন্তু জাৰকালিত ঘৰৰ ভিতৰলৈ নিয়াই ভাল। একেবাৰে জঘন্যতম অৱস্থাত, ইয়াক জোপা মাৰি মেৰিয়াই ৰাখি থব লাগে যেনেকৈ পানীত পদুম ফুল বিলাক থাকে।\nভাৰতীয় পদুম ফুলৰ বাবে আদর্শ উপায় হ’ল পকা মাটিৰ টাব, যিয়েই অন্ততঃ কমপক্ষে ৬০ ৰ পৰা ৮০ লিটাৰ লৈকে পানী ধৰি ৰাখিব পাৰে – এই কাৰনে প্রতিটোৰ ক্ষেত্রত প্রায় ১০ ইউৰো খৰচ হব পাৰে।\nতলত উল্লেখ কৰা উপায় বিলাক অবলম্বন কৰক : ঘঁহা বীজ বিলাক পানীত বা এক্যুয়াৰিয়ামত লৈ তলত সৰু সৰু পাথৰ দি তাৰ ওপৰত বোকা মাটি দি পিছত বীজ বিলাক পুতি থব লাগে আৰু ফুলৰ পাত্রটো পকা টাবটোৰ ভিতৰত থব লাগে। খুব ভাল ফলাফল পাবলৈ হলে টাবৰ মুখলৈ পানী ভৰি দিব লাগে।\nপকা টাব ব্যবহাৰ কৰাৰ উপকাৰীতা হ’ল ইয়াক অতি সহজেই আপোনাৰ বাগিচাৰ মাজত থকা পানীৰ ভিতৰত বা আপোনাৰ এপার্টমেন্টত কোনো এক ঠাইত বহাই থব পাৰিব। পৰবর্তী কালত যদি টাবটো খিৰকিৰ কাষত থব পাৰে তেন্তে খুব ভাল হয় (বিশেষকৈ আপোনাৰ বেলকনীৰ কাষত) কিয়নো ভাৰতীয় পদুম ফুলৰ বাবে যথেষ্ট পৰিমানে সূর্যৰ পোহৰৰ আৰু তাপৰ প্রয়োজন হয়। গৰম কালত ইয়াক আপুনি আপোনাৰ বেলকনীৰ বা বাগিচাৰ দক্ষিণ দিশত ৰাখিব পাৰে। আপুনি দেখিব যে ভাৰতীয় পদুম ফুল বিলাক অতি সহজেই আপুনাৰ এপার্টমেন্টৰ বেলকনীত ফুলিব পাৰে!\n««« আগৰ লেখনি: ইন্দোনেচীয়াৰ আম ওচৰস্থ লেখনি: খাচী পাইন (Pinus kesiya) »»»\nবুধবাৰ 3.3.2010 17:00 | ছপা | পানী আৰু জলজ গছ


মনোৰম প্ৰাকৃতিক পৰিৱেশৰ সলনি উত্তৰ পূব মৰুভূমি হোৱাটো বিচাৰে নেকি ভাৰত চৰকাৰে? উত্তৰ পূৰ্বাঞ্চলত ইতিহাসে ঢুকি নোপোৱা সময়ৰে পৰা বাস কৰি অহা সৰু-বৰ জনগোষ্ঠীসমূহৰ প্ৰতি কোনো দায়িত্ব নাই নেকি ভাৰত চৰকাৰৰ? উত্তৰ পূৰ্বাঞ্চলক কেৱল সম্পদ আহৰণৰ ক্ষেত্ৰ হিচাপে গণ্য কৰে নেকি ভাৰত চৰকাৰে? এইসমূহ প্ৰশ্নৰ কোনো উত্তৰ নাই! ইয়াৰ বিপৰীতে আমি দেখা পাওঁ জলবোমাসদৃশ নদীবান্ধসমূহৰ নিৰ্মাণ আৰু এইসমূহে সৃষ্টি কৰা বানপানী! চাওক এই সন্দৰ্ভত এক বিশেষ প্ৰতিবেদন-\nনদীবান্ধ! যোৱা কেইবাবছৰ ধৰি অসম তথা উত্তৰপূবত চৰ্চিত হৈ অহা এটা বিষয় হৈছে বৃহৎ নদীবান্ধ। ইতিমধ্যে ভাৰত চৰকাৰে উত্তৰ পূৰ্বাঞ্চলৰ পাহাৰীয়া ৰাজ্যসমহূত কেইবাটাও জলবিদ্যুৎ প্ৰকল্প স্থাপন কৰিছে। ইয়াৰে কিছু প্ৰকল্পই দেশক বিদ্যুৎ যোগান ধৰি আছে, আনহাতে কিছু প্ৰকল্পৰ নিৰ্মাণ দ্ৰুত গতিত চলি আছে। চৰকাৰে ইয়াক উন্নয়ন হিচাপে গণ্য কৰি আহিছে। কিন্তু এই উন্নয়নে কাক জুৰুলা কৰি আহিছে? উন্নয়নৰ আন্ধাৰত কোনে ভুক্তভোগী হ’ব লগা হৈছে? একপক্ষীয় নেকি এই উন্নয়ন?\nঅসমত এতিয়া বানপানীৰ বতৰ। সেয়ে ৰাজ্যজুৰি বানপানীয়ে চৰম ৰূপ ধাৰণ কৰিছে। বানপানী আৰু ভূমি স্খলনে চৰম ৰূপ ধাৰণ কৰিছে ডিমা হাচাওত। ইতিমধ্যে পাহাৰীয়া ঠাইখনৰ নিউ হাফলং ৰেলৱে ষ্টেচনটো বানে উটুৱাই নিছে। এতিয়া সমগ্ৰ ডিমা হাচাওত ভয়ানক পৰিস্থিতি। এই পৰিস্থিতিৰ উদ্ভৱ হৈছে অঞ্চলটোত উন্নয়ন তথা সম্পদ আহৰণৰ নামত চলি অহা ধ্বংসাত্মক পদক্ষেপসমূহৰ বাবে। বিশেষকৈ ডিমা হাছাওৰ নদীসমূহত নিয়ন্ত্ৰণহীনভাৱে শিল বালিৰ কোৱেৰীসমূহ চলি আহিছে। যাৰ বাবে সেউজীয়া ঠাইখনৰ প্ৰাকৃতিক পৰিৱৰ্তনে দেখা দিছে।\nএই প্ৰতিবেদনৰ আলোচ্য বিষয়টো ডিমা হাচাও নহয়। বৰঞ্চ নদীবান্ধ। নদীত শিল-বালি আহৰণ কৰাৰ ফলতে ডিমা হাচাওত এই ধ্বংসলীলা হৈছে। প্ৰকৃতিৰ ওপৰত মানুহৰ অবাধ লুন্ঠনে ডিমা হাচাওক মানচিত্ৰৰ পৰা মচি পেলোৱাৰ উপক্ৰম হৈছে। তেনেস্থলত উত্তৰ পূবত ব্যাপক হাৰত নিৰ্মাণৰত নদীবান্ধসমূহে কেনেধৰণৰ ৰূপ ল’ব, সেয়া সহজেই অনুমেয়। উত্তৰ পূবত পুৰণি নদীবান্ধসমূহৰ ওপৰিও শেহতীয়াকৈ নতুনকৈ কেইবাটাও ক্ষেত্ৰ চিনাক্ত কৰা হৈছে। এইসমূহত নিৰ্মাণ কৰিবলগা বৃহৎ নদীবান্ধসমূহে দেশবাসীক অজস্ৰ মেগাৱাটছ বিদ্যুৎ যোগান ধৰিব। ইয়াৰ ভিতৰত অন্যতম হৈছে অৰুণাচলৰ চিয়াং নদী, নামনি সোঁৱণশিৰি আৰু ৰঙানদীৰ হৈ থকা নদীবান্ধসমূহ। এই নদীবান্ধসমূহৰ মাজৰে নামনি সোৱণশিৰি প্ৰকল্পটোক লৈ অসমত দীৰ্ঘদিন ধৰি আন্দোলন চলি আহিচে। ই ২০০০ মেগাৱাট বিদ্যুৎ উৎপাদন কৰিব। ইয়াৰ উপৰিও অৰুণাচলৰ ডফলা পাহাৰৰ পৰা বৈ অহা তীব্ৰবেগী ৰঙানদীত চলি থকা নদীবান্ধসমূহে ব্ৰহ্মপুত্ৰৰ উত্তৰপাৰত তীব্ৰ বানপৰিস্তিতিৰ সৃষ্টি কৰি আহিছে। বিশেষকৈ ২০০১ চনত কাৰ্যক্ষম হোৱা ৬৮ মিটাৰ উচ্চতাৰ নিপকোৰ ৰঙানদী বান্ধে বছৰি ভয়াৱহ বান পৰিস্থিতিৰ সৃষ্টি কৰি আহিছে। ই লখিমপুৰ আৰু ধেমাজী জিলাৰ ভূ গাঁঠনি তথা পৰিপাৰ্শ্বিক অৱস্থাটোৱে সলনি কৰি পেলাইছে। জিলা দুখনৰ সৰু সৰু নদীসমূহ শুকুৱাই পেলোৱাৰ উপৰিও সেউজ শস্যপথাৰসমূহ বালিয়ে ডুবাই পেলাইছে। ২০১৭ চনৰ জুলাইত ৰঙানদী বান্ধে মোকলাই দিয়া পানীত ১১ জন লোকে প্ৰাণ হেৰুৱাইছিল।\nকিন্তু এইসমূহে তলাব পৰা নাই সংশ্লিষ্ট দায়িত্বশীল মহলক। নদীবান্ধে ক্ষতি কৰা পৰিৱেশ আৰু লোকসকলক কোনে আশ্বাস প্ৰদান কৰিব? ৰঙানদী প্ৰকল্প কাৰ্যক্ষম হোৱা এতিয়া বিশ বছৰ হৈ গ’ল, অথচ নদীবান্ধটোৰ ফলত হোৱা ক্ষয়-ক্ষতিৰ কোনোধৰণৰ অধ্যয়ন কেন্দ্ৰীয় চৰকাৰে হাতত লোৱা নাই।\nকেৱল ৰঙানদীয়েই নহয়, ৰঙানদীতকৈ পাঁচ গুণ ক্ষমতাবিশিষ্ট নামনি সোৱণশিৰি প্ৰকল্পইও সমগ্ৰ অসমতে বিস্তৰ ক্ষতি কৰিব বুলি বিশেষজ্ঞসকলে আশংকা কৰি আহিছে। এনএইচপিচিয়ে নিৰ্মাণ কৰি থকা এই নদীবান্ধটোৰ বিৰুদ্ধে ব্যাপক আন্দোলন চলি আহিছে। ২০১১ চনত ই তীব্ৰ ৰূপ ধাৰণ কৰে। নদীবান্ধ বিৰোধী আন্দোলনৰ ফলতে বৰ্তমানৰ শিৱসাগৰৰ বিধায়ক অখিল গগৈয়ে ব্যাপক জনপ্ৰিয়তা লাভ কৰিছিল। সেই সময়ত বিৰোধী বিজেপিয়েও নদীবান্ধৰ বিৰোধিতা কৰিছিল। কিন্তু বিজেপি যেতিয়া শাসনলৈ আহিল, তাৰপাছৰে নদীবান্ধ বিৰোধী আন্দোলন সেমেকি আহিব ধৰে। এতিয়া এই জলবোমাসদৃশ নদীবান্ধটোৰ নিৰ্মাণ কাৰ্য তীব্ৰ গতিত চলিব ধৰিছে। আনকি ২০২১ চনৰ ডিচেম্বৰ মাহত উচ্চতম ন্যায়ালয়েও নদীবান্ধটো নিৰ্মাণৰ বাবে সেউজ সংকেত প্ৰদান কৰিছে। ন্যায়ালয়ে নেচনেল গ্ৰীণ ট্ৰিবু্নেলে প্ৰদান কৰা নদীবান্ধ বিৰোধী এখনি আবেদন খাৰিজ কৰে। তাৰপাছতে, ভাৰত চৰকাৰৰ শক্তিমন্ত্ৰী আৰ কে সিঙে গুৱাহাটীত ঘোষণা কৰেহি যে নামনি সোঁৱণশিৰি জলবিদ্যুত প্ৰকল্প চলিত বৰ্ষৰ আগষ্ট মাহত কাৰ্যক্ষম হ’ব।\nঅৰুণাচলত নিৰ্মাণ হৈ থকা আন এটা নদীবান্ধ হৈছে ডিবাং বহুমুখী প্ৰকল্প। ২৮৮০ মেগাৱাট সম্পন্ন এই ডিমাং বান্ধক বিশ্বৰ ভিতৰতে আটাইতকৈ বৃহৎ কংক্ৰিট গ্ৰেভিটী বান্ধ হিচাপে গণ্য কৰা হৈছে। বান্ধটো নিৰ্মাণ কৰিবলৈ ২ লাখৰো অধিক গছ আৰু ১,১৬৫ হেক্টৰ অৰণ্য ধ্বংস কৰা হৈছে। ডিবাং ভেলীৰ পৰা উচ্চেদ কৰা হৈছে ৩৯ ইডু মিছিমি জনগোষ্ঠীৰ গাঁও। জনগোষ্ঠীটোৱে প্ৰতিবাদ কৰিলেও ইয়াক দিল্লীয়ে অগ্ৰাহ্য কৰে। লাভ কৰা নাই কোনো ক্ষতিপূৰণো।\nউল্লেখযোগ্য যে ভাৰতে স্বাধীনতা লাভ কৰাৰ পাছতে এই নদীবান্ধ প্ৰকল্পসমূহক অত্যন্ত গুৰুত্ব দিয়া হৈছিল। আনকি জৱাহৰলাল নেহৰুৱে নদীবান্ধসমূহক আধুনিক ভাৰতৰ মন্দিৰ হিচাপেও আখ্যা দিছিল। ১৯৪৭ চনৰ পৰা বৰ্তমানলৈকে দেশজুৰি ৪,৩০০ টা নদীবান্ধ নিৰ্মাণ কৰা হৈছে। দেশে এইসমূহৰ পৰা ব্যাপক পৰিমাণৰ বিদ্যুত লাভ কৰিছে। কিন্তু উন্নয়নৰ আধাৰস্বৰূপ এই প্ৰকল্পসমূহৰ ফলত বাসস্থান হেৰুৱাইছে ৪.৪ মিলিয়ন লোকে। এয়া অত্যন্ত গুৰুত্বপূৰ্ণ বিষয়। অথচ ই অদ্যপি মিডিয়াৰ আঁৰত লুকাই আছে। শেহতীয়াকৈ কেন্দ্ৰীয় চৰকাৰে ডিচেম্বৰ মাহত সংসদত বান্ধ সুৰক্ষা আইন ২০২১ আনিলেও সুখী কৰিব পৰা নাই বিৰোধী দল আৰু পৰিৱেশ কৰ্মীসকলক। আইনখনত ক্ষতিগ্ৰস্ত লোকসকলৰ বাবে কোনোধৰণৰ ক্ষতিপূৰণৰ বিষয়েও উল্লেখ কৰা নাই।\nএতিয়া কথা হ’ল, যদি উন্নয়নৰ নামত দেশৰ একোণত থকা এইখিনি মানুহ সৰ্বশ্ৰান্ত হয়, তেন্তে ইয়াৰ দায়িত্ব কোনে ল’ব? আজি নদীত শিল বালি আহৰণ কৰাৰ ফলতে ডিমা হাচাওত হাহাকাৰ হৈছে। তেনেস্থলত ভাৰত চৰকাৰে উত্তৰ পূবত নিৰ্মাণ কৰি অহা অজস্ৰ নদীবান্ধে সময়ত কি ৰূপ ধাৰণ কৰিব, সেয়া সকলোৰে অনুমেয়।


Separate Bodoland State Demand in Assam - ALAYRAN\nhome BODO FEATURED\nSeparate Bodoland State Demand in Assam\nঅসমত বড়োসকলৰ পৃথক ৰাজ্যৰ দাবীঃ\nপ্ৰাক্ ঐতিহাসিক দিনৰ পৰা মহাবাহু বুৰলুংবুথুৰৰ চিৰসেউজীয়া মহা উপত্যাকাত স্বাধীনচেতিয়া ভুমিপুত্ৰ বড়োসকলৰ এক স্বৰ্ণীল ইতিহাস আছে ৷ বুৰলুংবুথুৰ উপত্যাকা অসমত হাজাৰ হাজৰ বছৰ ধৰি বসবাস কৰা বড়ো জাতিৰ আছে নিজস্ব জাতীয় সত্বা, ভাঙিব নোৱাৰা ভাষা, ধৰ্ম আৰু সামাজিক-সাংস্কৃতিক পৰম্পৰা ৷\nবুৰলুংবুথুৰ চিৰ সেউজীয়া উপত্যাকা অসমৰ ভূ-খণ্ডক ৰক্ষণাৱেশন দি অহা বড়োসকলক এই ভু-খণ্ডৰ হাৱা-বতাহ, পানী, মাটিৰ ফচল খাই বৰ্তমান তথাকথিত এটা শোষক শ্ৰেণীয়ে ভুমিপুত্ৰ বড়োসকলকেই সকলো ফালৰ পৰা দমন কৰি ৰাখিছে ৷ অনাৰ্য্য ভুমিপুত্ৰ বড়োসকলে নিজৰ মাটিতে বৰ্তমান ধ্বংসৰ গৰাহত ৷ বড়োসকলে ইয়াক কেতিয়াও স্বীকাৰ তথা সহ্য নকৰে ৷\nআজি অসমৰ শাসন যন্ত্ৰ, অসমৰ ভাষিক শ্ৰেণীৰ কিছুমান মুষ্টিমেয় মানুহে শাসন আৰু শোষণৰ স্বাৰ্থত বড়োসকলৰ স্বাধীনতা আৰু অধিকাৰ হৰণত হাত দিছে ৷ অসমৰ ভৌগলিক আৰু ইয়াৰ জনগণৰ বাবে এটা ভাষিক শ্ৰেণীয়ে পুতিগন্ধময় ৰাজনীতিৰে কৰা অসম শাসনত বড়োসকলৰ অৱস্থা পানীত হাঁহ নচৰা ৷ অসমৰ ভুমিস্বত্ব আৰু শাসনৰ সকলো ক্ষমতা ভাষিক অসমীয়া ৰাজনীতিকে নিজৰ হাতত কুষিগত কৰি আনাৰ্য্য ভুমিপুত্ৰ বড়োসকলৰ জীয়াই থকা মৌলিক অধিকাৰকন নোহোৱা কৰিছে ৷\nহিন্দুত্বৰ বোকোচাত উঠা বৰ্তমান শাসক অসমীয়াই অসমৰ জাতি মাটি ভেটিৰ কাৰণে কাম কৰাৰ কথা জগত ৰজন জনায় ৷ আমি বড়োসকলে তেওঁলোকক প্ৰশ্ন কৰিব বিচাৰো যে, আপোনালোকে আজিলৈকে কোনটো জাতিৰ বাবে কাম কৰিছে ? কোনখিনি মাটিৰ বাবে কাম কৰিছে? কোনটো জনগোষ্ঠীৰ বাবে আপোনালোকে কাম কৰি পালে? প্ৰথম ভুমিপুত্ৰ হিচাপে অসম চৰকাৰৰ প্ৰতি আমাৰ বড়োসকলৰ প্ৰশ্ন আছে, আমাৰ প্ৰশ্ন আছে অসমৰ মুখ্যমন্ত্ৰি তথা জাতীয় নায়কলৈ…, আপুনি ক্ষমতালৈ অহাৰ আগত বড়োসকলক কৈছিল যে, অসমৰ সকলো জাতি মাটি ভেটি, পাহাৰ-ভৈয়াম, ব্ৰহ্মপুত্ৰ বৰাক উপত্যকাক লৈ আমি চৰকাৰ চলাম ৷ ডাঙৰীয়া, অসমীয়াৰ প্ৰথম আৰু মুখ্য মানুহজন হৈ বৰ্তমান অসমীয়া চৰকাৰ আপুনি চলাই আছে হ'য় কিন্তু আমাৰ বড়োসকলে ন্যায় পোৱা নাই ৷\n২০১২ চনত সংঘটিত সাম্প্ৰদায়িক সংঘৰ্ষত পীড়িত বড়ো মহিলা\nপোন্ধৰ বছৰীয়া কংগ্ৰেছ চৰকাৰৰ দিনতো বড়োলেণ্ডৰ কোকৰাঝাৰত মেডিকেল কলেজ স্থাপন কৰিম বুলি আধাৰশিলা স্থাপন কৰিছিল ৷ ইয়াৰ পাছত যোৰহাট মেডিকেল কলেজ, তেজপুৰ মেডিকেল কলেজ, বৰপেটা মেডিকেল কলেজ স্থাপন হৈ গ'ল ৷ যোৰহাট, তেজপুৰ আৰু বৰপেটা মেডিকেল কলেজত আজি নিয়মীয়াকৈ শিক্ষাদান চলি আছে কিন্তু কোকৰাঝাৰ মেডিকেল কলেজৰ কাম আধাৰশিলাতে থমকি ৰ'ল ৷ অসম চৰকাৰে নলবাৰীতো এখন মেডিকেল কলেজ স্থাপন কৰি ২৪০ কোটি টকা চৰকাৰে অবন্টন দিলে ৷ কিন্তু বড়োসকলৰ মাজত মেডিকেল কলেজ কোনো দিনে স্থাপন কৰা দেখা নগ'ল ৷ এয়া ভাষিক অসমীয়া চৰকাৰে বড়োসকলৰ প্ৰতি বৈষম্য কৰা নাই নে? অৱজ্ঞা কৰা নাই নে? বঞ্চিত কৰা হোৱা নাই নে? বড়োসকলৰ বসতি এলেকাত অসম আৰু অসমীয়া চৰকাৰে এইমচ্ স্থাপন কৰিবলৈ ভয় আৰু শংকা কৰে, কুণ্ঠাবোধ কৰে ৷ ভাষিক অসমীয়াৰ শংকা হ'য় বড়োসকলৰ উন্নতি দেখিলে ৷ অথচ ক'য় "চবকা চাথ, চবকা বিকাশ"\nবড়োসকলে দীৰ্ঘদিনৰ পৰা দাবী জনাই আহিছে যে বড়ো ক্ষেত্ৰিয় অঞ্চলত একোখনকৈ কেন্দ্ৰীয় বিশ্বঃবিদ্যালয় প্ৰয়োজন ৷ কিন্তু অসম চৰকাৰে কৌশলগতভাৱে কেন্দ্ৰীয় বিশ্বঃবিদ্যালয় বড়োসকলৰ ক্ষেত্ৰীয় অঞ্চলত স্থাপন নকৰি তেজপুৰ আৰু শিলচৰলৈ লৈ গ'ল ৷ অসম চৰকাৰে নতুন নতুন ইঞ্জিনিয়াৰিং স্কুল-কলেজ স্থপন ভাষিক অসমীয়াক দিব পাৰিলে যদি বড়োসকলক কিয় দিব নোৱাৰিলে? যি দুখন পি বি ইঞ্জিনিয়াৰিং কলেজ আছে তাতো মাত্ৰ দুখন বিষয় পঢ়াই আছে ৷ দুটা বিষয়ৰ বেছি সেই ইঞ্জিনিয়াৰিং কলেজত বেছি বিষয় নপঢ়ায় ৷ অসমীয়াৰ সাহসে নুকুলায় ৷ আপোনালোকে নতুন নতুন পলিটেকনিক কলেজ স্থাপন কৰিছে কিন্তু বড়োলেণ্ডৰ ভিতৰত এখনো পলিটেকনিক কলেজ স্থাপন কৰা নাই ৷ কিয় স্থাপন কৰা নাই বড়োসকলক এবাৰ জনাব নে? বড়ো ছাত্ৰ-ছাত্ৰীয়ে টেকন'লজি শিকিব নালাগে নেকি?\nঅসম শিক্ষা বৰ্ডৰ দ্বাৰা ৰিচালিত তথা অনুষ্ঠিত বড়ো মাধ্যমৰ মেট্ৰিক ফলাফল সমূহ প্ৰত্যেকবাৰেই নিম্নগামী হ'য় কেৱল প্ৰতিষ্ঠানটোত থকা অসমীয়া আমোলাতন্ত্ৰৰ বৈষম্যতাৰ বাবে ৷ বড়ো ভাষাৰ মাধ্যমৰ বিদ্যালয়সমূহত অসম চৰকাৰে কোনো দিনে শিক্ষক নিযুক্তি নিদিয়ে, শিক্ষকক উপযুক্ত প্ৰশিক্ষণ নিদিয়ে ৷ বড়ো ভাষাৰ মাধ্যমৰ কেন্দ্ৰীয় বিদ্যালয়সমূহ ৰাষ্ট্ৰীয়কৰণ কৰাৰ ক্ষেত্ৰটো অসম চৰকাৰ আগনাবাঢ়ে, সদৃচ্ছা নাই ৷ বড়ো ভাষা দেশৰ অষ্টম অনুসূচীভুক্ত হোৱাৰ পাছতো বড়ো মাধ্যমৰ ছাত্ৰ-ছাত্ৰীয়ে সময়ত কিতাপ-পত্ৰৰ যোগান পাবলৈ অক্ষম ৷ কিয়? বড়োসকলে ইয়াৰ উত্তৰ পাব নে?\nবড়োসকলৰ দীৰ্ঘদিনিয়া গণতান্ত্ৰিক দাবীৰ স্বত্বেও অসম আৰু অসমীয়া চৰকাৰে বড়োসকলক এটা পৃথক শিক্ষা সঞ্চলকলয় দিবলৈ সক্ষম নহ'ল ৷ মাত্ৰ বড়ো ভাষা মাধ্যমৰ এলপি ৰ পৰা ইউনিভাৰচিটিলৈকে চোৱা চিতা কৰিব কাৰণে ১৫-২০জন চাকৰিয়ালৰ দ্বাৰা এটা পৃথক শিক্ষা সঞ্চালকলয় বড়োসকলৰ বাবে অতিব প্ৰয়োজন ৷ কিন্তু অসমীয়াগিৰি অসম চৰকাৰৰ পক্ষপাতিত্ব শাসনত বড়োসকলে পৃথক সঞ্চালকলয় পোৱাটো দূৰৰ কথা, ওলটাই বড়োসকলে নিজৰ ভাষাৰ পৰা, শিক্ষাৰ পৰা বঞ্চিতৰে অসম আৰু অসমীয়া চৰকাৰ পৰা লাজে-অপমানে সদায়ে প্ৰতাৰিত হৈছে ৷\nবড়োসকলে অসম আৰু অসমীয়াৰ লগত বসবাস কৰিব নোৱাৰে ৷ ভাষিক অসমীয়াৰ লগত বড়োসকলে বসবাস কৰিলে বড়ো সকলৰ চহকী ভাষা, সংস্কৃতি তথা নিজৰ আত্ম-পৰিচয় আৰু অস্তিত্ব থান-বান হৈ নোহোৱা হ'ব ৷ পৃথিৱীৰ পৰা এটা জাতি হেৰাই যাব যিটো বড়োসকলে কেতিয়াও হ'ব দিব নোৱাৰে ৷ গতিকে বড়োসকল প্ৰতিজ্ঞাবদ্ধ; যেনেকৈ নিজৰ প্ৰাপ্য অধিকাৰৰ কাৰণে বড়োসকল পঞ্চাছ বছৰ ধৰি অবিৰত সমগ্ৰাম কৰি আহিছে ঠিক নিজৰ অধিকাৰ সাব্যস্ত কৰিবলৈ আজিও লাখ লাখ বড়ো অবাল-বৃদ্ধ বনীতাই পৃথক বড়োলেণ্ডৰ স্বাৰ্থত স্বত্বষ্ফূৰ্তভাৱে গণতান্ত্ৰিক সংগ্ৰাম কৰিবলৈ সদা প্ৰস্তোত ৷\nআজি বড়ো জনগণই নিজৰ প্ৰাপ্য সন্মান, সামাজিক ন্যায়, সাংবিধানিক অধিকাৰৰ বাবে ৰাজপথলৈ শান্তিপূৰ্ণ পৰিৱেশ লৈ ওলাই আহিছে আৰু গণতান্ত্ৰিক প্ৰতিবাদেৰে নিজৰ দাবী জনাইছে ৷ এই সংগ্ৰাম কোনো এজন বড়ো ব্যক্তি বা নেতাৰ সমগ্ৰাম নহ'য় ৷ এই সংগ্ৰাম প্ৰতিজন অধিকাৰ বঞ্চিত বড়ো অবাল-বৃদ্ধ-বনিতাৰ সংগ্ৰাম ৷\nবড়োসকলে বিগত ৫০ বছৰ ধৰি গণতান্ত্ৰিক আন্দোলন একেৰাহে চলাই থাকিব লগীয়া হৈছে ৷ এই গণতান্ত্ৰিক আৰু শান্তিপূৰ্ণ আন্দোলন বড়োসকলে নিজৰ সাংবিধানিক অধিকাৰৰ স্বাৰ্থত চালিত ৷ পৃথক বড়োলেণ্ড কলেই এইটো নহ'য় যে এই আন্দোলনৰ ফচল কেৱল বড়োসকলেই ভোগ কৰিব ৷ ভাৰতীয় সংবিধানৰ তৃতীয় আৰু চতুৰ্থ অনুচ্ছেদৰ আধাৰত উত্থাপিত পৃথক বড়োলেণ্ড নিজৰ ক্ষেত্ৰীয় অঞ্চলৰ উন্নয়ন-প্ৰগতিৰ কথা জড়িত আছে ৷ সেয়ে ভাৰতীয় সংবিধানৰ আয়ত্বত পৃথক বড়োলেণ্ডত প্ৰত্যেকৰে সম-অধিকাৰ, সম-ন্যায়, সম-সামাজিক মৰ্য্যদা থাকিবই ৷\nসমগ্ৰ বিশ্বৰ বড়োসকল চৰিত্ৰগত ভাৱেই নিৰ্জু আৰু অতি শান্তিপ্ৰিয় ৷ ৰাজনৈতিক কু-অভিসন্ধী, কু-ষড়যন্ত্ৰৰ বাহিৰে বড়োসকল সকলোৰে লগত ভ্ৰাতৃত্ববোধ, আদৰ-সন্মান আৰু সামাজিক প্ৰদূষণৰ পৰা মুক্ত কথাটোৰ প্ৰমাণ নিস্প্ৰয়োজন ৷ কিন্তু অসম চৰকাৰে বৃহত্তৰ বড়ো জনসাধাৰণক সু-শাসন, নিৰাপত্তা আৰু সম-উন্নয়ন দিব পৰা নাই ৷ বড়ো জনসাধাৰণক ভাৰতৰ সমবিধান প্ৰদত্ত আত্ম-মৰ্যদা দিব পৰা নাই ৷ সেয়ে বড়োসকলে এখন পৃথক ৰাজ্য দাবী উত্থাপন কৰি সংগ্ৰাম অব্যাহত ৰাখিবলৈ বাধ্য ৷ বড়োসকলে নিজৰ সাংবিধানিক অধিকাৰ গণতান্ত্ৰিকভাৱে দাবী সাব্যস্ত কৰিবলৈ যাওঁতে কোনো শান্তি ভংগ তথা বিধিগত আইনৰ পৰিপন্থী কাম কৰা নাই ৷\nবড়োসকলে গণতান্ত্ৰিক শান্তিপূৰ্ণ স্বধীকাৰ আন্দোলন কৰিলেই অসমীয়া চৰকাৰ শংকিত হ'য় ৷ সততে ভাষিক অসমীয়াই ক'য় যে, "বড়োসকলে অনাহকত কিয় ১০ ঘন্টাকৈ পথ আন্দোলনৰ নামত অৱৰোধ কৰে? এইটো ল'এণ্ড আইনৰ পৰিপন্থী হ'ব তথা আইন বিৰুদ্ধ" , ভাষিক অসমীয়াৰ এই প্ৰশ্নৰ যথাযথ উত্তৰ বড়োসকলৰ ওচৰত অৱশ্যেই আছে ৷\nআজি বড়োসকলে নিজৰ অধিকাৰৰ বাবে, আত্ম-পৰিচয় বিচাৰি গণতান্ত্ৰিক ভাৱে দহ ঘন্টা পথ, ৰেল, বাছ বান্ধ কৰা বাবে যদি ভুল কৰিছে, তেন্তে আজি বড়োসকলে বিগত সত্তৰ বছৰ ধৰি নিজৰ অধিকাৰৰ পৰা, ন্যায়ৰ পৰা, মৌলিক অধিকাৰৰ পৰা, অৰ্থনৈতিক অধিকাৰৰ পৰা, ৰাজনৈতিক অধিকাৰৰ পৰা অসমীয়া আইনৰ ৰক্ষকে বড়োসকলক বঞ্চিত কৰি ৰখাটো কিয় আইন বিৰুদ্ধ, ল'এণ্ড এক্টৰ পৰিপন্থী বুলি নক'য়? বড়োসকলক দীৰ্ঘ বছৰ বঞ্চিত, কৰি অহা অন্যায়বোৰ দেখি নাপায় কিয়? নিজৰ অধিকাৰৰ বাবে বড়োসকলে মাত্ৰ দহ ঘন্টা পথ অৱৰোধ কৰিলে অসমীয়াই দেখি পোৱাৰ কাৰণ কি?\nপৃথক বডোলেণ্ডৰ বাবে বড়োসকলে পুনৰ অস্ত্ৰ হাতত ল'ব বিচৰা নাই ৷ বড়োসকলে হিংসা বিচৰা নাই ৷ ইতিমধ্যে বড়োসকলে হিংসাৰ বাবে বহু মূল্য ভৰিব লগা হৈছে ৷ হিংসাৰ মাধ্যমৰে নিজৰ প্ৰাপ্য আদায় কৰা সংগ্ৰামত প্ৰায় ৫৬০০ হাজাৰ তেজাল বড়ো যুৱক-যুৱতী হেৰাই গৈছে ৷ অস্ত্ৰ লোৱাৰ নামত বহু নিৰপৰাধি বড়ো যুৱক-যুৱতীক গুলিয়াই হত্যা কৰি দিয়া হ'ল ৷ বড়োসকলৰ ওচৰত সকলো হিচাপ এতিয়াও মজুত আছে ৷ অসম চৰকাৰ কেনেকৈ চলি আছে সেয়া প্ৰতিজন বড়োয়ে ভালদৰে জানে ৷ অসমীয়া চৰকাৰৰ কেইজন নেতা, বিষয়াই কোন জাতিক ভাল পায়-নাপায়, কাক মৰম কৰে-নকৰে, কাৰোবাক সন্মান দিয়া আদিৰে কিমান বৈষ্যমতা নীতিৰে কাম কৰি আছে সেয়া প্ৰতিজন বড়োৰ ওচৰত হিচাপ আছে ৷\nবড়ো সকলে ভাৰতীয় সংবিধানক অপমান আৰু অ-সন্মান কৰিব নাজানে আৰু কৰিব নিবিচাৰে ৷ বড়োসকলে ভাৰতীয় সংবিধানক সন্মান কৰো ৷ সেয়ে নিজৰ অধিকাৰ আৰু পৰিচয়ৰ বাবে বড়োসকলে সাংবিধানিক নীতি বিৰুদ্ধ সংগ্ৰাম বাছি লোৱা নাই ৷ বড়োসকলে কৰা সংগ্ৰাম, আন্দোলন কোনো বেলেগ জাতি-সম্প্ৰদায় আৰু ধৰ্মৰ বিৰুদ্ধে নহ'য় ৷ পৃথক বড়োলেণ্ড আন্দোলন কোনো ৰাজবংশী বিৰুদ্ধে, কোনো বঙালী বিৰুদ্ধে, কোনো মুছলমান বিৰুদ্ধে নহ'য় ৷ আজিলৈকে বড়োসকলে কোনো জাতি-জনগোষ্ঠীৰ বিৰুদ্ধে সংগ্ৰাম কৰি পোৱা নাই ৷ যি আন্দোলন, সংগ্ৰাম কৰিছে সেয়া বড়ো জাতিয়ে নিজে জীয়াই থাকিবলৈ, নিজৰ অস্তিত্ব-পৰিচয়, নিজৰ অধিকাৰ, নিজৰ স-সন্মান, নিজৰ সংস্কৃতিক জীয়াই ৰাখিবলৈ সংগ্ৰাম তথা আন্দোলনৰ পথ বাছি লৈছে ৷\nপৃথক বড়োলেণ্ড দাবী উত্থাপনৰ সময়ৰে পৰা অসমৰ কিছুমান ভাষিক অসমীয়া বুদ্ধিজীৱিয়ে বড়োসকলৰ ন্যাৰ্য্য সংগ্ৰামক অপ-ব্যাখ্যা কৰি জনসাধাৰণলৈ ভুল বাৰ্তা প্ৰেৰণ কৰি আহিছে ৷ তেওঁলোকে বড়োসকলৰ সংগ্ৰামক উগ্ৰ জাতিয়তাবাদী আখ্যা দিয়ে ৷ বড়োসকলে অন্য জনগোষ্ঠীক খেদি পঠিয়াইছে বুলি এটা মিছা অপবাদ দি আহিছে, যিটো আজিলৈকে হোৱাই নাই ৷\nবুৰলুংবুথুৰ মহা উপত্যাকাৰ মাটি, ভুমি অনাৰ্য্য বড়োসকলৰ ৷ বুৰলুংবুথুৰৰ মহা উপত্যাকাত বড়োসকলৰ জন্মগত অধিকাৰ বিচৰা আৰু অধিকাৰ উপভোগ কৰা সম্পূৰ্ণ অধিকাৰ আছে ৷ এই মাটিৰ যিমান তললৈ খান্দিব সিমানেই বড়োসকলৰ পূৰ্বজৰ হাড় পাব ৷ বড়োসকলৰ পূৰ্বজৰ হাড়েৰে সংমিশ্ৰিত এই মাটি এতিয়াও জীপাল হৈ আছে ৷ ইতিহাসে ভুল কথা নকয়, বড়োসকলে ইতিহাসক লৈ সংগ্ৰাম কৰিছে ৷ সেই বাবে অসম চৰকাৰ আৰু ভাৰত চৰকাৰ উভয়ে বড়োসকলৰ পৃথক বড়োলেণ্ড সমস্যা শীঘ্ৰে সমাধান কৰা উচিত ৷\nএই কথা উল্লেখনীয় যে, গণতান্ত্ৰিক দেশত গণতন্ত্ৰৰ প্ৰমূল্য আৰু মূল্যক যদি সন্মান জনাই আলোচনাৰে ভাৰত চৰকাৰ আৰু অসম চৰকাৰে পৃথক বড়োলেণ্ড সমস্যা সমাধানৰ বাবে আগবাঢ়ি নাহিলে তথা সমস্যাটো সমাধানত আগ্ৰহী নহলে বড়োসকলৰ গণতান্ত্ৰিক প্ৰতিবাদী আন্দোলন তীব্ৰৰ পৰা তীব্ৰতৰ হোৱাটো অৱশ্যাম্ভী ৷ বড়োসকলৰ গণতান্ত্ৰিক প্ৰতিবাদী আন্দোলনৰ সময়ছোৱাত যিকোনো হিংসাত্মক পৰিস্থিতি উদ্ভৱ হ'লে উভয় চৰকাৰেই জগৰীয়া হ'ব ৷\nBy Thaigir Bodosa at December 22, 2018\nLabels: BODO, FEATURED


গুৱাহাটীৰ যান-জঁটৰ সমস্যা সমাধানৰ বাবে পৰামৰ্শৰ আহ্বান | Assam.MyGov.in\nপৰিবহণ বিভাগ, অসম\nগুৱাহাটীৰ যান-জঁটৰ সমস্যা সমাধানৰ বাবে পৰামৰ্শৰ আহ্বান\nউত্তৰ-পূৱৰ দুৱাৰমুখ স্বৰূপ গুৱাহাটী মহানগৰ। উত্তৰ-পূৱৰ এক প্ৰধান ...\nউত্তৰ-পূৱৰ দুৱাৰমুখ স্বৰূপ গুৱাহাটী মহানগৰ। উত্তৰ-পূৱৰ এক প্ৰধান বাণিজ্যিক আৰু শৈক্ষিক কেন্দ্ৰ হোৱাৰ উপৰিও সাংস্কৃতিক,ৰাজনৈতিক আৰু প্ৰশাসনিক কাম-কাজৰো এক অন্যতম কেন্দ্ৰ হৈছে গুৱাহাটী। সাম্প্ৰতিক সময়ত এই ৰাজধানী চহৰখন বিভিন্ন ক্ষেত্ৰত দোপত-দোপে উন্নয়নৰ দিশে ধাৱমান হ’বলৈ লৈছে। কিন্তু এনে উন্নয়ন তথা বিকাশৰ বিপৰীতে বৰ্ধিত জনসংখ্যা আৰু ইয়াৰ লগে লগে অভাৱনীয় হাৰত বৃদ্ধি পাবলৈ লোৱা যান-বাহনৰ সংখ্যা চহৰখনৰ বাবে বৃ্হৎ প্ৰত্যাহ্বান স্বৰূপ হৈ পৰিছে। দৈনিক সৃষ্টি হোৱা যান-জঁটৰ ফলত বিভিন্ন সমস্যাৰ উদ্ভৱ হোৱাৰ লগতে দূৰ্ঘটনাৰ সংখ্যাও বৃদ্ধি পাবলৈ লৈছে।\nভয়াৱহ যান-জঁটৰ সমস্যাটোৰ প্ৰতি লক্ষ্য ৰাখি ইয়াৰ পৰা পৰিত্ৰাণ পোৱাৰ হেতু জনতাৰ চৰকাৰ MyGov Assam য়ে বিচাৰিছে আপোনাৰ বহুমূলীয়া দিহা-পৰামৰ্শ।\n73 তথ্য পোৱা গ’ল\nManash Paul 1 বছৰ 10 হিচাপপূৰ্বে\nBhawna 1 বছৰ 10 হিচাপপূৰ্বে\nমন্তব্য সমূহ (12)\nলাইক (11) দিচলাইক (0)\nNarrow roads and lanes in different parts of the city is another factor contributing to slow movement of traffic in many areas.\nIt can also be seen that most of the city bus drivers indulge in competition on roads to pick up passengers. Such unwanted competition among bus drivers, over taking each other to reach bus stoppages earlier and reckless driving have added to the woes of common people while travelling on the city roads. Halting of six/seven buses at the same spot in the same time has become very common in busy areas like Ganeshguri, Paltan Bazar, Beltola Chariali and Maligaon Chariali. Why do the traffic police\nকৃষি বিভাগৰ সহযোগত স্বাৱলম্বিতাৰ নিদৰ্শন\nঅসম চৰকাৰৰ কৃষি বিভাগৰ সহায়ত স্বাৱলম্বিতাৰ ...\nasm-46.mygov.in Last Updated: 29/09/21


Arformoterol - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Arformoterol in Assamese\nArformoterol की जानकारी\nArformoterol ৰ লাভ আৰু ব্যৱহাৰসমূহ- Arformoterol Benefits & Uses in Assamese- Arformoterol ar laabh aaru byavaharsamuh\nArformoterol ৰ পালি আৰু সেয়া কেনেদৰে ল'ব- Arformoterol Dosage & How to Take in Assamese - Arformoterol ar paali aaru xeya kenedore lobo\nArformoterol ৰ পাৰ্শ্চক্ৰিয়াসমূহ- Arformoterol Side Effects in Assamese- Arformoterol ar parshwakriyasamuh\nArformoterol সংক্ৰান্ত সতৰ্কতাবাণীসমূহ- Arformoterol Related Warnings in Assamese- Arformoterol xonkranta xatarkatabanisamuh\nঅইন দৰৱৰ সৈতে Arformoterolৰ গুৰুতৰ ক্ৰিয়া-প্ৰতিক্ৰিয়া- Severe Interaction of Arformoterol with Other Drugs in Assamese- Oinor xoite Arformoterol ar gurutor kriya-pratikriya\nArformoterol মতভেদসমূহ- Arformoterol Contraindications in Assamese- Arformoterol nishedhsamuh\nArformoterol ৰ বিষয়ে সততে সোধা প্ৰশ্নসমূহ- Frequently asked Questions about Arformoterol in Assamese- Arformoterol ar bikhoye satate xodha prashnasamuh\nখাদ্য আৰু মদৰ সৈতে Arformoterol ক্ৰিয়া-প্ৰতিক্ৰিয়া- Arformoterol Interactions with Food and Alcohol in Assamese- khadya aaru modor xoite Arformoterol kriya-pratikriya\nArformoterol ৰ লাভ আৰু ব্যৱহাৰসমূহ - Arformoterol Benefits & Uses in Assamese - Arformoterol ar laabh aaru byavaharsamuh\nArformoterol তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nArformoterol ৰ পালি আৰু সেয়া কেনেদৰে ল'ব - Arformoterol Dosage & How to Take in Assamese - Arformoterol ar paali aaru xeya kenedore lobo\nArformoterol-ৰ উপাদানসমূহ - Arformoterol Active Ingredients in Assamese - Arformoterol-ar upadaansamuh\nArformoterol ৰ পাৰ্শ্চক্ৰিয়াসমূহ - Arformoterol Side Effects in Assamese - Arformoterol ar parshwakriyasamuh\nগৱেষণাৰ ভিত্তিত, Arformoterol ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nArformoterol সংক্ৰান্ত সতৰ্কতাবাণীসমূহ - Arformoterol Related Warnings in Assamese - Arformoterol xonkranta xatarkatabanisamuh\nArformoterol-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nArformoterol এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Arformoterol খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nArformoterol-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Arformoterolৰ বৈজ্ঞানিক গৱেষনাৰ অভাৱত, Arformoterolৰ সুৰক্ষাৰ বিষয়ে তথ্য উপলব্ধ নহয়।\nবৃক্কত Arformoterol কি প্ৰভাৱ দেখা গৈছে?\nArformoterolৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Arformoterol কি প্ৰভাৱ দেখা গৈছে?\nকলিজা ৰ বাবে Arformoterol কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Arformoterol ৰ কি প্ৰভাৱ দেখা গৈছে?\nArformoterol গ্ৰহণ কৰাৰ পিছত আপোনাৰ হৃদয় ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nঅইন দৰৱৰ সৈতে Arformoterolৰ গুৰুতৰ ক্ৰিয়া-প্ৰতিক্ৰিয়া - Severe Interaction of Arformoterol with Other Drugs in Assamese - Oinor xoite Arformoterol ar gurutor kriya-pratikriya\nArformoterol তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nArformoterol মতভেদসমূহ - Arformoterol Contraindications in Assamese - Arformoterol nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Arformoterol লোৱা অনুচিত যাতে -\nArformoterol ৰ বিষয়ে সততে সোধা প্ৰশ্নসমূহ - Frequently asked Questions about Arformoterol in Assamese - Arformoterol ar bikhoye satate xodha prashnasamuh\nএই Arformoterol-এ অভ্য়াস বা নিচাৰ সৃষ্টি কৰে নেকি?\nনহয়, Arformoterol আসক্তি সৃষ্টি কাৰক বুলি কোনো সাক্ষ্য নাই।\nArformoterol য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, Arformoterol লোৱাৰ পিছত কোনো পাৰ্শ্চক্ৰিয়া দেখা নাযায়।\nমানসিক ৰোগৰ চিকিত্সাৰ বাবে Arformoterol লৈ কোনো লাভ নাই।\nখাদ্য আৰু মদৰ সৈতে Arformoterol ক্ৰিয়া-প্ৰতিক্ৰিয়া - Arformoterol Interactions with Food and Alcohol in Assamese - khadya aaru modor xoite Arformoterol kriya-pratikriya\nখাদ্য আৰু Arformoterolৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Arformoterol আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Arformoterolৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Arformoterol লোৱাৰ পাৰ্শ্চক্ৰিয়াৰ বিষয়ে তথ্য নাই।\nআপুনি বা আপোনাৰ পৰিয়ালৰ কোনোবাই Arformoterol লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Arformoterol ব্যৱহাৰ কৰিছিল নেকি?\nআপুনি কিমান পৰিমাণে Arformoterol সেৱন কৰিছিল?\nআপুনি Arformoterol ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Arformoterol সেৱন কৰে?


ছাত্ৰ ছাত্ৰীৰ আন্দোলন\nএখন গণতান্ত্ৰিক ৰাষ্ট্ৰত শান্তিপূৰ্ণ ভাৱে প্ৰতিবাদ বা বিক্ষোভ কৰাৰ অধিকাৰ সকলোৰে আছে। চৰকাৰৰ কোনো সিদ্ধান্তৰ বিৰোধিতা কৰিবলৈ অনুমতিসাপেক্ষে শান্তিপূৰ্ণভাৱে ৰাইজ ৰাজপথলৈ ওলাই আহিলে আৰক্ষী, প্ৰশাসনেও বাধা দিব নোৱাৰে। কিন্তু প্ৰতিবাদ কৰিবলৈ যেতিয়া সাধাৰণ ৰাইজৰ সলনি বিদ্যালয়লৈ যোৱা ছাত্ৰ ছাত্ৰীক ৰাষ্টালৈ উলিয়াই অনা হয় সেয়া হৈ পৰে গণতন্ত্ৰৰ নামত প্ৰহসন।\nকোনো পিতৃ মাতৃ বা অভিভাৱকে আন্দোলন কৰিবলৈ ল’ৰা ছোৱালীক বিদ্যালয়লৈ নপঠিয়ায়। আজিৰ সময়ত চৰকাৰী বিদ্যালয়ত ল’ৰা ছোৱালী পঢ়ুওৱা সৰহভাগ অভিভাৱকেই সাধাৰণতে নিম্ন মধ্যবিত্ত বা একেবাৰে নিম্ন শ্ৰেণীৰ হয়। তেওঁলোকে অতি কষ্ট কৰি, ল’ৰা ছোৱালীক পঢ়াই শুনাই ডাঙৰ মানুহ কৰাৰ সপোন দেখি বিদ্যালয়লৈ পঠিয়ায়। কিন্তু বিদ্যালয়ৰ শ্ৰেণীকোঠাৰ পৰা তেওঁলোকক বলপূৰ্বক লৈ গৈ যেতিয়া প্ৰখৰ ৰ’দত খোজকঢ়াই প্ৰতিবাদী মিছিল বাহিৰ কৰা হয়, সেয়া হৈ পৰে গণতান্ত্ৰিক অধিকাৰৰ চৰম অপব্যৱহাৰ। কিছুদিন আগতে ওদালগুৰি জিলাত এখন বিদ্যালয়ৰ পৰা ধৰি আনি এখন গাড়ীত উঠাই আন্দোলন কৰিবলৈ নিয়া বহুতো ছাত্ৰ পথ দুৰ্ঘটনাত আহত হৈছিল। অভিভাৱকৰ বিনা অনুমতিত কিছুমান নেতাই ছাত্ৰ ছাত্ৰীক বিদ্যালয়ৰ পৰা আন্দোলন কৰিবলৈ নি এইদৰে ছাত্ৰ ছাত্ৰীৰ জীৱনলৈ সংকট মাতি অনাটো কোনো প্ৰকাৰে গ্ৰহণযোগ্য হ’ব নোৱাৰে।\nশেহতীয়াকৈ অসম বিধানসভাৰ আইন ৰূপায়ন কমিটীয়ে জিলা আয়ুক্ত আৰু শিক্ষা আয়ুক্তলৈ এক গুৰুত্বপূৰ্ণ নিৰ্দেশ জাৰি কৰিছে। এই নিৰ্দেশটোত কোৱা হৈছেযে এতিয়াৰ পৰা কোনো দল সংগঠনে বিদ্যালয় চলি থকা সময়ত ছাত্ৰ ছাত্ৰীক আন্দোলন কৰিবলৈ উলিয়াই নিব নোৱাৰিব। অৰ্থাৎ বিদ্যালয়ৰ সাজ পোছাক পৰিহিত কোনো ছাত্ৰ ছাত্ৰীয়ে আন্দোলনত ভাগ ল’ব নোৱাৰিব। বিধানসভাৰ আইন ৰূপায়ন কমিটীৰ সভাপতি বিধায়ক মৃণাল শইকীয়াৰ পৌৰোহিত্যত অনুস্থিত হোৱা বৈঠকত সিদ্ধান্ত লোৱা হয়যে বিদ্যালয় চলি থকা সময়ত ছাত্ৰ ছাত্ৰীক আন্দোলন কৰিবলৈ এৰি দিয়া বিদ্যালয়ৰ প্ৰধান শিক্ষক আৰু আন শিক্ষকসকলৰ বিৰুদ্ধে দৰমহা কৰ্তন আৰু চাকৰিৰ পৰা নিলম্বনৰ দৰে শাস্তিমূলক ব্যৱস্থা হাতত লোৱা হ’ব। অসম চৰকাৰৰ প্ৰাথমিক আৰু মাধ্যমিক শিক্ষা আয়ুক্তক বৈঠকৰ সিদ্ধান্তৰ বিষয়ে প্ৰতিখন চৰকাৰী বিদ্যালয়লৈ জাননী প্ৰেৰণ কৰিবলৈ নিৰ্দেশ দিয়া হৈছে। সমান্তৰালকৈ বিদ্যালয়ৰ পৰা ছাত্ৰ ছাত্ৰীক জোৰ জুলুমকৈ উলিয়াই অনাৰ কাৰণে হ’ব পৰা আইন শৃংখলাজনিত পৰিস্থিতি নিয়ন্ত্ৰণ কৰিবলৈ জিলা প্ৰশাসনকো নিৰ্দেশ দিয়া হৈছে।\nকিছুমান তথাকথিত ছাত্ৰ সংগঠনে বিদ্যালয়লৈ যোৱা ছাত্ৰ ছাত্ৰীসকলক ৰাজপথত অসুৰক্ষিতভাৱে আন্দোলনত প্ৰবৃত্ত কৰোৱাৰ বিৰুদ্ধে কঠোৰ পদক্ষেপ ল’বলৈ অভিভাৱক আৰু সচেতনমহলে চৰকাৰৰ ওচৰত দাবী জনাই আহিছে। এনে কাৰ্যৰ ফলত বিদ্যালয়ৰ শৈক্ষিক পৰিৱেশ বিনষ্ট হোৱাৰ লগতে ছাত্ৰ ছাত্ৰীসকলৰ পাঠদানত ব্যাপক ক্ষতি হয়। মনকৰিবলগীয়াযে আটাইতকৈ বেয়াকৈ ক্ষতিগ্ৰস্থ হয় অসমীয়া মাধ্যমৰ চৰকাৰী বিদ্যালয়সমূহ। হাইস্কুল শিক্ষান্ত পৰীক্ষা আৰু উচ্চতৰ মাধ্যমিক শিক্ষান্ত পৰীক্ষাত ব্যক্তিগত বিদ্যালয়ৰ তুলনাত চৰকাৰী বিদ্যালয়ৰ শোচনীয় ফলাফলে চৰকাৰী বিদ্যালয়ৰ শিক্ষাৰ দুৰৱস্থাই প্ৰতিফলিত কৰিছে। ছাত্ৰ ছাত্ৰীক পঢ়া শুনা এৰি আন্দোলন কৰিবলৈ ঘনাই ৰাজপথত থিয় কৰোৱাটো অভিভাৱকে নিজৰ সন্তানক চৰকাৰী বিদ্যালয়ৰ সলনি ব্যক্তিগত খণ্ডৰ বিদ্যালয়ত পঢ়ুৱাব খোজাৰ অন্যতম কাৰণ।\nচৰকাৰৰ এই পদক্ষেপক সৰ্ব-সাধাৰণ ৰাইজে আদৰণি জনাইছে যদিও বহুতো ছাত্ৰ সংগঠনে সাংগঠনিক শক্তি হেৰুওৱাৰ দুশ্চিন্তাত ভূগিছে। কিছুমান ছাত্ৰনেতাই এই কাৰ্যক গণতন্ত্ৰ বিৰোধী বুলিও মন্তব্য কৰিছে। কিন্তু এই কথাও সত্যযে, গণতন্ত্ৰৰ নামত ছাত্ৰ ছাত্ৰীৰ ওপৰত চলি থকা বিভিন্ন ছাত্ৰ সংগঠনৰ জোৰ-জুলুম কেতিয়াও গ্ৰহণযোগ্য হ’ব নোৱাৰে। বিদ্যালয়ৰ পৰা ৰাষ্টালৈ উলিয়াই অনা বহুতো ছাত্ৰ ছাত্ৰীয়ে হয়তো আন্দোলনৰ কাৰণটোৱেই ক’ব নোৱাৰে। সেয়েহে চৰকাৰে আইন প্ৰণয়ন কমিটিৰ এই সিদ্ধান্ত কঠোৰভাৱে বলবৎ কৰিব লাগে যাতে কোনেও ছাত্ৰ ছাত্ৰীক সহজ চিকাৰ জ্ঞান কৰি তেওঁলোকৰ ভৱিষ্যত ধ্বংস কৰিব নোৱাৰে। ছাত্ৰ-ছাত্ৰীক জোৰ জুলুম কৰা ছাত্ৰনেতাৰ ওপৰতো কঠোৰ শাস্তি হ’ব লাগে।\nPosted by Dipankar at 11:30 PM\nসমগ্ৰ বিশ্ব এতিয়া ফুটবলৰ জ্বৰত কঁপিছে । ১৪ জুনৰ পৰা ৰাছিয়াত আৰম্ভ হোৱা বিশ্বকাপ ফুটবলে বিশ্বৰ ফুটবলপ্ৰেমীসকলৰ মাজত প্ৰবল আলোড়নৰ সৃষ্টি কৰিছে। ফুটবলৰ প্ৰতি মানুহৰ আকৰ্ষণে এহাতে যেনেদৰে সমগ্ৰ মানৱজাতিৰ বাবে একতা আৰু ভাতৃত্ববোধৰ বাৰ্তা কঢ়িয়াই আনিছে, ঠিক সেইদৰে বিভিন্ন ঠাইত বিভিন্ন দলৰ সমৰ্থকৰ মাজত নানান অপ্ৰীতিকৰ ঘটনাও সংঘটিত হৈছে।\nআমাৰ চুবুৰীয়া দেশ বাংলাদেশত ইতিমধ্যে ফুটবলক কেন্দ্ৰ কৰি বিভিন্ন দলৰ সমৰ্থকৰ মাজত সংঘৰ্ষৰ সৃষ্টি হৈছে। বিশ্বৰ ২১১ খন ফুটবল খেলা দেশৰ মাজত ফুটবলত বাংলাদেশৰ স্থান ১৯৪ তম। সেয়েহে নিজদেশীয় দলৰ অনুপস্থিতিত বাংলাদেশৰ ফুটবল পাগল মানুহবোৰ বিভিন্ন দলৰ সমৰ্থক হৈ পৰিছে আৰু তেওঁলোকৰ মাজতে খণ্ডযুদ্ধ আৰম্ভ হৈছে। যোৱা বুধবাৰে ঢাকাৰ ৰাজপথত ব্ৰাজিল আৰু আৰ্জেণ্টিনাৰ সমৰ্থকসকলৰ মাজত মাৰ পিতৰ ঘটনা সংঘটিত হৈছে। সেইদৰে যোৱা সপ্তাহত বন্দৰ চহৰত লিওনেল মেছি আৰু নেইমাৰৰ সমৰ্থকসকলৰ মাজত কাজিয়া লাগিছিল। এই কাজিয়াত এজন ফুটবল সমৰ্থক আৰু তেওঁৰ পুত্ৰ বেয়াকৈ আঘাটপ্ৰাপ্ত হৈছিল। আকৌ ব্ৰাজিলৰ পতাকা এখন এটা খুঁটাত লগাবলৈ যাওঁতে বিদ্যুতপৃষ্ঠ হৈ এজন ১২ বছৰীয়া ল’ৰাৰ মৃত্যু হৈছিল। বাংলাদেশত এতিয়া বিভিন্ন ফুটবল খেলা দলৰ সমৰ্থকসকলে পতাকা জোকাৰি জোকাৰি বিভিন্ন প্ৰকাৰৰ সমদল উলিওৱাটো আৰু সাধাৰণ মানুহৰ হাৰাশাস্তি কৰাটো সাধাৰণ কথা হৈ পৰিছে।\nবিশ্বকাপ ফুটবলৰ সময়ত বিভিন্ন দেশৰ উন্মাদ সমৰ্থকৰ মাজত হিংসাত্মক সংঘৰ্ষ হোৱাটো নতুন কথা নহয়। ২০১৬ চলৰ বিশ্বকাপ ফুটবলৰ ফাইনেলত ইংলেণ্ড আৰু ফ্ৰান্সৰ সমৰ্থক সকলৰ মাজত হোৱা সংঘৰ্ষই ভয়ানক ৰূপ লৈছিল। পূৰ্বৰ অভিজ্ঞতাৰ পৰা জনা যায়যে সমৰ্থক সকলৰ মাজত বিশৃংখলতা আৰু সংঘৰ্ষৰ পৰিৱেশ সৃষ্টি কৰাত ইংলেণ্ডৰ সমৰ্থকসকল আটাইতকৈ কুখ্যাত। তেওঁলোকৰ মাজত গুণ্ডা প্ৰবৃত্তিৰ মানুহো থাকে। এইবাৰৰ বিশ্বকাপত তেনে এক হাজাৰৰো অধিক কুখ্যাত গুণ্ডা সমৰ্থকক এইবাৰ ইংলেণ্ডৰ পৰা ৰাছিয়াত প্ৰৱেশ কৰাৰ পৰা বাৰণ কৰা হৈছে। যিসকলৰ ফুটবলকেন্দ্ৰিক হিংসাত্মক কাৰ্যত লিপ্ত হোৱাৰ পূৰ্বৰ উদাহৰণ আছে, তেওঁলোকক নিজ দেশৰ বিদেশ মন্ত্ৰালয়ে পাছপোৰ্ট জমা ৰাখিবলৈ নিৰ্দেশ দিয়া হৈছে যদিও কিছুসংখ্যকে এতিয়াও পাছপোৰ্ট জমা কৰা নাই। এইসকল ফুটবল সমৰ্থকে চোৰাংকৈ হ’লেও ৰাছিয়াত প্ৰৱেশ কৰিব বুলি আশংকা কৰা হৈছে।\nবিশ্বকাপ ফুটবলক ফুটবলৰ মহোত্সৱ বুলিব পৰা যায়। ফুটবলৰ ধ্ৰুপদী কলাৰ সোৱাদ ল’বলৈ ষ্টেডিয়ামলৈ অহা কোনো দৰ্শকে হুলস্থলময় পৰিৱেশৰ কামনা নকৰে। সেইদৰে খেলক খেল হিচাপে গ্ৰহণ কৰি দলবোৰৰ হৰা-জিকাক লৈ সমৰ্থকসকলৰ মাজত হোৱা সংঘৰ্ষৰ কোনো সভ্য মানুহে সমৰ্থন কৰিব নোৱাৰে। সেয়েহে কলাত্মক ফুটবলৰ সৌন্দৰ্য উপভোগ কৰাৰ আগ্ৰহী দৰ্শকৰ সুবিধাৰ বাবে উগ্ৰ আৰু গুণ্ডা প্ৰবৃত্তিৰ ফুটবল সমৰ্থকসকলক কঠোৰ হাতেৰে দমন কৰাটো অতি প্ৰয়োজনীয় হৈ পৰিছে।\nফুটবল বিশ্বকাপৰ খেল আৰম্ভ নৌহওঁতেই বাংলাদেশত বিভিন্ন দলৰ সমৰ্থকৰ মাজত আৰম্ভ হোৱা ফুটবল কেন্দ্ৰিক উত্তেজনাই এই কথা প্ৰতিপন্ন কৰিছেযে বিশ্বৰ বহুতো দেশৰ মানুহ ভয়ংকৰ ফুটবল জ্বৰত আক্ৰান্ত হৈছে। বাংলাদেশৰ বহুত মানুহেই হয়তো নাজানে ব্ৰাজিল আৰু আৰ্জেণ্টিনা পৃথিৱীৰ কোনটো প্ৰান্তত অৱস্থিত, কিন্তু ব্ৰাজিল আৰু আৰ্জেণ্টিনাৰ পতাকা উৰুৱাই, দল দুটাৰ আৰ্হিত জাৰ্চি পিন্ধি তেওঁলোকে ৰাজপথত সমদল উলিয়াইছে। বিদেশী দলদুটাৰ সমৰ্থক সকলৰ মাজত কথাৰ কটা কটি, হতা হতিও হৈছে। ফুটবলক কেন্দ্ৰ কৰি আৰম্ভ হোৱা হিংসাত্মক কাৰ্যই কাৰো উপকাৰ নকৰে। বৰং সাধাৰণ মানুহক বিখ্যাত খেলুৱৈসকলৰ নান্দনিক খেল উপভোগ কৰাত বাধা দিয়ে। অসমত ফুটবলৰ উগ্ৰ সমৰ্থকৰ তাণ্ডৱ পৰিলক্ষিত হোৱা নাই যদিও আগন্তুক সময়ত কোনো ন্যস্ত স্বাৰ্থই ফুটবল কেন্দ্ৰিক হিংসাৰ চেলুত ৰাজ্যখনৰ পৰিস্থিতি অস্থিৰ কৰি তোলাৰ সম্ভাৱনা আছে। ৰাষ্ট্ৰীয় নাগৰিকপঞ্জী প্ৰকাশৰ দিন চমু চাপি অহাৰ বাবে সাধাৰণ মানুহ এই ক্ষেত্ৰত সজাগ আৰু সচেতন হৈ থকাটো অতি প্ৰয়োজনীয় হৈ পৰিছে।\nPosted by Dipankar at 11:34 PM\nনাগৰিকত্ব সংশোধনী বিধেয়কৰ প্ৰয়োজন আছেনে?\nনাগৰিকত্ব সংশোধনী বিধেয়ক ২০১৬ৰ বিৰুদ্ধে অসমৰ ব্ৰহ্মপুত্ৰ উপত্যকাৰ প্ৰায় সকলো জাতি জনগোষ্ঠীয়ে প্ৰতিবাদ কৰাটো অসমীয়া জাতিৰ কাৰণে অতি শুভলক্ষণ বুলিব পাৰি। সকলোৰে সমূহীয়া প্ৰতিবাদে এই কথা প্ৰতিপন্ন কৰিছেযে জাতি জনগোষ্ঠীবোৰৰ মাজত হেজাৰ প্ৰভেদ থাকিলেও বিপদৰ সময়ত সকলোৱে একগোট হয়। অসম আন্দোলনৰ সময়তো বৃহত্তৰ অসমীয়া জাতিয়ে এনে একতা প্ৰদৰ্শন কৰিছিল।\nনাগৰিকত্ব সংশোধনী বিধেয়কৰ বিৰুদ্ধে হোৱা প্ৰতিবাদৰ পৰা সহজেও বুজিব পৰা গৈছেযে অসমীয়া মানুহে অসমত বিদেশী সংস্থাপন দিয়াৰ কাৰ্য কোনোপধ্যে মানি নলয়। স্বাধীনচেতিয়া অসমীয়া মানুহে কেতিয়াও বিদেশীৰ আগত শিৰনত কৰিব নোৱাৰে। সুজলা সুফলা শস্য শ্যামলা অসম ভূমিত বিদেশীৰ দপদপনি কেতিয়াও সহ্য কৰিব নোৱাৰে। সেয়েহে নাগৰিকত্ব সংশোধনী বিধেয়কখনৰ জৰিয়তে চৰকাৰে হিন্দু বাংলাদেশীক নাগৰিকত্ব দিবলৈ ওলোৱা বুলি শুনি অসমীয়া মানুহ দলে দলে ৰাজপথলৈ ওলাই আহিছে।\nএইখিনিতে প্ৰশ্ন হয়, অসমীয়া মানুহৰ জাতি মাটি ভেটি ৰক্ষাৰ শ্লোগানেৰে, পৰিবৰ্তনৰ প্ৰতিশ্ৰুতিৰে ক্ষমতালৈ অহা চৰকাৰ এখনে কেনেদৰে এনে এখন জাতিধ্বংসী বিধেয়কৰ সমৰ্থন কৰিব পাৰে? বিধেয়কখনত সঁচাকৈয়ে বাংলাদেশৰ পৰা ডেৰ – দুই কোটি হিন্দু বাংলাদেশীক অসমলৈ অনাৰ কিবা প্ৰস্তাৱ আছে নেকি? বিধেয়কখনৰ জৰিয়তে হিন্দু বাংলাদেশীক নাগৰিকত্ব দি অসমীয়াক সংখ্যালঘুত পৰিণত কৰাৰ ষড়যন্ত্ৰ ৰচনা কৰা হৈছে নেকি? অসমীয়া মানুহে ভয় কৰাৰ দৰে বিধেয়কখনত থকা ব্যৱস্থাই অসমীয়া ভাষা সংস্কৃতি ধ্বংস কৰিব নেকি?\nমনকৰিবলগীয়াযে বিধেয়কখনৰ বিৰুদ্ধে প্ৰতিবাদমুখৰ হ’লেও বিধেয়েকখনত কিনো আছে এই বিষয়ে প্ৰায়বোৰ অসমীয়া মানুহেই বিশেষ ভূ ৰখা নাই। ইণ্টৰনেটত অলপ খুচৰি জানিব পাৰিলোঁযে বিধেয়কখনত এটা কথা ষ্পষ্টকৈ লিখা আছেযে ২০১৪ চনৰ ৩১ ডিছেম্বৰলৈ আফগানিস্তান, পাকিস্তান আৰু বাংলাদেশৰ পৰা ধৰ্মীয় উত্পীড়নৰ কবলত পৰি ভাৰতলৈ অহা সেইবোৰ দেশৰ ধৰ্মীয় সংখ্যালঘু হিন্দু, খ্ৰিষ্টান, বৌদ্ধ, শিখ, পাৰ্চী আৰু জৈন এই জনগোষ্ঠীকেইটাৰ মানুহে ভাৰতত সাত বছৰ থকাৰ প্ৰমাণ দিব পাৰিলে ভাৰতীয় নাগৰিকত্বৰ কাৰণে আবেদন কৰিব পাৰিব। এই সাতবছৰৰ ভিতৰত শেষৰ বছৰটোত একেৰাহে ভাৰতত থকাটো বাঞ্ছনীয়। অৰ্থাৎ চুবুৰীয়া দেশৰ পৰা অহা ধৰ্মীয় সংখ্যালঘুৱে ২০১১ চনৰ পৰা ভাৰতত থকাৰ প্ৰমাণ দিব পাৰিলে ২০১৮ চনত নাগৰিকত্বৰ বাবে আবেদন কৰিব পাৰিব। ২০১৪ চনৰ পাছত অহা বিদেশীৰ বাবে এই ব্যৱস্থা প্ৰয়োজ্য নহয়। উল্লেখ্যযে ভাৰতৰ নাগৰিকত্ব আইন, ১৯৫৫ অনুসৰি ভাৰতত বাস কৰা যিকোনো বিদেশী নাগৰিকে বাৰ বছৰ বাস কৰাৰ পাছত নাগৰিকত্বৰ বাবে আবেদন কৰিব পাৰে। বিধেয়কখনত অৱশ্যে বিশেষকৈ হিন্দু বাংলাদেশী অসমলৈ অনাৰ কোনো পৰিকল্পনা বিচাৰি নাপালোঁ।\nভাৰতীয় নাগৰিকত্ব আইন মতে ১৯৫১ চনৰ পাছত প্ৰৱেশ কৰা আৰু বৈধ কাগজ পত্ৰ নোহোৱাকৈ বা বৈধ কাগজ পত্ৰৰ সময়সীমা উকলি যোৱাৰ পাছতো বাস কৰা সকলোৱেই অবৈধ বিদেশী। অৱশ্যে অসমত অসম চুক্তিৰ বাবে ১৯৫১ চনৰ পৰা ১৯৭১ চনলৈকে প্ৰৱেশ কৰা অবৈধ বিদেশীসকলকো স্বদেশী বুলি স্বীকাৰ কৰি লোৱা হৈছে। সেয়েহে অসম চুক্তি অনুসৰি ১৯৭১ চনৰ ২৪ মাৰ্চৰ পাছত প্ৰৱেশ কৰা আৰু বৈধ কাগজ হাতত নথকা সকল অবৈধ বিদেশী। এই অবৈধ বিদেশীসকলক বহিষ্কাৰ কৰিবলৈ অসম চুক্তিত নিৰ্দেশ দিয়া আছে। ১৯৭১ চনৰ পাছত অহা অবৈধ বিদেশী নাগৰিকক চিনাক্ত কৰিবলৈ অসমত ৰাষ্ট্ৰীয় নাগৰিকপঞ্জীৰ উন্নীতকৰণৰ কাম চলি আছে। এনে পৰিস্থিতিত ২০১৪ চনলৈ অহা কেইটামান ধৰ্মৰ মানুহক নাগৰিকত্বৰ আবেদন কৰিবলৈ অনুমতি প্ৰদান কৰিলে ৰাষ্ট্ৰীয় নাগৰিকপঞ্জীত অবৈধ বিদেশী হিচাপে চিনাক্ত হোৱা এচাম লোকেও নাগৰিকত্বৰ বাবে আবেদন কৰিব পাৰিব। তেনে পৰিস্থিতিত অসম চুক্তিয়ে নিৰ্দেশ দিয়ামতে সেইসকল লোকক কোনোকালেই দেশান্তৰিত কৰিব পৰা নাযাব।\nমনকৰিবলগীয়াযে ২০১৪ আৰু ২০১৫ চনত দুখন অধিসূচনাৰ জৰিয়তে ভাৰত চৰকাৰে পাৰপত্ৰ অধিনিয়মৰ সংশোধন কৰি ইতিমধ্যে ২০১৪ চনৰ ৩১ ডিছেম্বৰলৈ অহা উল্লিখিত ছয়টা ধৰ্মৰ লোকক বৈধ কাগজ পত্ৰ নথকাৰ বাবে কাৰাৰুদ্ধ বা দেশান্তৰিত কৰিব নোৱাৰিব বুলি নিয়ম বান্ধি দিছে। এই নিয়ম অনুসৰি ৰাষ্ট্ৰীয় নাগৰিকপঞ্জীৰ উন্নীতকৰণৰ যোগেদি অবৈধ বিদেশী বুলি চিনাক্ত হ’লেও ২০১৪ চনৰ ৩১ ডিছেম্বৰলৈ ভাৰতত প্ৰৱেশ কৰা উপৰোক্ত ছয়টা ধৰ্মৰ মানুহক কোনোপধ্যে বহিষ্কাৰ কৰিব পৰা নাযাব। গতিকে নাগৰিকত্ব সংশোধনী বিধেয়ক গৃহীত নহ’লেও ২০১৪ চনলৈ অহা ছয়টা ধৰ্মৰ মানুহ ভাৰততে থাকিব পাৰিব।\nএইখিনিতে প্ৰশ্ন হয়, চৰকাৰে উপৰোক্ত ছয়টা ধৰ্মৰ মানুহৰ কাৰণে বিশেষ ব্যৱস্থাৰ প্ৰচলন কৰিব খুজিছে কিয়? ভাৰতত শৰণাৰ্থী আইন নথকাৰ বাবে চুবুৰীয়া দেশৰ পৰা বৈধ কাগজ পত্ৰ নোহোৱাকৈ প্ৰৱেশ কৰা সকলোকে অবৈধ বিদেশী বুলি গণ্য কৰা হয়। এই অবৈধ বিদেশীৰ মাজত সেইবোৰ দেশত ধৰ্মীয় উত্পীড়নৰ বলি হৈ ভাৰতত প্ৰৱেশ কৰা লোকো যথেষ্ট সংখ্যক আছে। এওঁলোকৰ বাহিৰে বাকী মানুহবোৰে জীৱন ধাৰণৰ উন্নত মানদণ্ড বিচাৰি বা জীৱিকাৰ সন্ধানত ভাৰতলৈ আহিছে বুলি ধৰি লোৱা হৈছে। ধৰ্মীয় উত্পীড়নত বলি হৈ ভাৰতলৈ অহা লোকসকলক ৰাষ্ট্ৰসংঘৰ নিয়ম অনুসৰি আশ্ৰয় প্ৰাৰ্থী বা Asylum Seeker বুলি কোৱা হয়। ১৯৫১ চনত জেনেভাত অনুস্থিত ৰাষ্ট্ৰসংঘৰ শৰণাৰ্থী সন্মিলনৰ সিদ্ধান্ত অনুযায়ী ধৰ্মীয় উত্পীড়নৰ বলি হৈ নিজৰ দেশ এৰি আন দেশলৈ যোৱা লোকসকলক খেদি নপঠিয়াই আশ্ৰয়দাতা দেশখনে শৰণাৰ্থীৰ মৰ্যদা দিব লাগে। ভাৰত এই সন্মিলনৰ স্বাক্ষৰকাৰী নহয় যদিও বিশ্বৰ আন আন দেশৰ দৰে ভাৰতেও এই নিৰ্দেশনা মানি চলে। সেয়েহে ভাৰতে তিব্বত আৰু শ্ৰীলংকাৰ পৰা অহা বহুতো আশ্ৰয় প্ৰাৰ্থীক ইতিমধ্যে শৰণাৰ্থীৰ মৰ্যদা প্ৰদান কৰিছে। শৰণাৰ্থীৰ মৰ্যদা লাভ কৰিলে এই লোকসকলে প্ৰৱজন কৰা দেশখনত আৰক্ষীৰ হাৰাশাস্তি নোহোৱাকৈ বসবাস কৰাৰ অধিকাৰ লাভ কৰে। উপৰোক্ত ছয়টা ধৰ্মৰ মানুহ মূলত: ধৰ্মীয় নিৰ্যাতনৰ বলি হৈ ভাৰতলৈ অহা বুলি ধৰি লৈ ভাৰত চৰকাৰে ২০১৪ চনলৈ অহা সেইসকল লোকক ইতিমধ্যে শৰণাৰ্থীৰ মৰ্যদা প্ৰদান কৰিছে। ২০১৬ চনৰ নাগৰিকত্ব সংশোধনী বিধেয়কৰ দ্বাৰা সাতবছৰ বা তাতকৈ বেছি সময় বাস কৰা শৰণাৰ্থীসকলক নাগৰিকত্ব লাভ কৰাৰ সুযোগ দিব খোজা হৈছে।\nউল্লেখ্যযে, নাগৰিকত্ব সংশোধনী বিধেয়ক ২০১৬ কেৱল অসমৰ কাৰণে প্ৰযোজ্য নহয়, বৰং সমগ্ৰ দেশৰ বাবেই প্ৰযোজ্য। কিন্তু এই বিধেয়কৰ দ্বাৰা কেৱল অসম নেতিবাচকভাৱে প্ৰভাৱিত হ’ব বুলি প্ৰবল প্ৰচাৰ চলিছে। মনকৰিবলগীয়াযে বৰাক উপত্যকাৰ অধিকাংশ মানুহে এই বিধেয়কখনৰ সমৰ্থনত মত প্ৰকাশ কৰিছে। বৰাক উপত্যকাৰ জনগাঁথনিত হিন্দু বাঙালীৰ আধিপত্যৰ বাবেই হয়তো বাংলাদেশৰ পৰা অহা হিন্দুৰ প্ৰতি তেওঁলোকে সহমৰ্মিতা অনুভৱ কৰে। অসমত এতিয়া বৰকৈ প্ৰচাৰ চলিছেযে এই বিধেয়কখন গৃহীত হ’লে বাংলাদেশৰ পৰা ১ কোটি ৭০ লাখ হিন্দু মানুহ অসমলৈ আহিব আৰু তেওঁলোকে অসমীয়া মানুহৰ ভাষা সংস্কৃতি সকলো ধ্বংস কৰিব। কিন্তু তথ্যমতে বাংলাদেশত কেৱল ১ কোটি ২০ লাখমানহে হিন্দু মানুহ আছে। গতিকে বাংলাদেশৰ মুঠ হিন্দু জনসংখ্যাতকৈও অধিক মানুহ ঘৰ মাটি, কাম বন এৰি কেৱল অসমলৈ উঠি আহিব বুলি চলোৱা প্ৰচাৰ বহুপৰিমাণে উদ্দেশ্য প্ৰণোদিত বুলি বুজিব পৰা যায়। সেইখিনি মানুহ উঠি অহাটো কিবা প্ৰকাৰে সম্ভৱ হ’লেও নাগৰিকত্ব সংশোধনী বিধেয়ক, ২০১৬ অনুযায়ী তেওঁলোকে কোনো সুবিধা দাবী কৰিব নোৱাৰে, কাৰণ এই বিধেয়কত কেৱল ২০১৪ চনলৈ অহা ধৰ্মীয় সংখ্যালঘুক বিশেষ সুবিধা দিয়াৰ কথাহে লিখা আছে। তদুপৰি কোনো কাৰণ নোহোৱাকৈ, যুদ্ধ বিগ্ৰহ নোহোৱাকৈ ইমান বৃহৎ সংখ্যক মানুহ সীমান্ত পাৰ হৈ এখন দেশৰ পৰা আন এখন দেশলৈ গতি কৰাটো কেতিয়াও সম্ভৱ নহয়।\n১৯৮৫ চনত স্বাক্ষৰ হোৱা অসম চুক্তিত ১৯৭১ চনৰ পাছত অহা অবৈধ বিদেশী নাগৰিকক চিনাক্ত কৰি দেশান্তৰিত কৰাৰ নিৰ্দেশ দিয়া আছে যদিও আজি তিনি দশকৰো অধিক কাল পাৰ হৈ যোৱাৰ পাছতো সেয়া সম্ভৱ হৈ উঠা নাই। অসমত এতিয়াও প্ৰায় ৫০ লাখ অবৈধ বিদেশী নাগৰিক আছে বুলি অনুমান কৰা হয়। ৰাষ্ট্ৰীয় নাগৰিকপঞ্জীয়ে চিনাক্ত কৰি উলিয়ালেও ইমান সংখ্যক লোকক উচ্ছেদ কৰি দেশান্তৰিত কৰাটো আজিৰ সময়ত এক অলীক কল্পনা বুলিব পাৰি। কোনো দেশৰ এনে কাৰ্যক ৰাষ্ট্ৰসংঘকে ধৰি কোনো আন্তৰ্জাতিক মানৱাধিকাৰ সন্থাই কেতিয়াও সহ্য নকৰে। উল্লেখ্যযে বাংলাদেশৰ লগত ভাৰতৰ কোনো নাগৰিক প্ৰত্যাৰ্পন চুক্তি নাই। ইয়াৰ ফলত চিনাক্ত হোৱা বিদেশী নাগৰিকক সীমান্ত পাৰ কৰি থৈ আহিলেও বাংলাদেশৰ সুৰক্ষা বাহিনীয়ে পুনৰ খেদি পঠিয়ায়। সেয়েহে হিন্দুৱেই হওক বা মুছলমানেই হওক, অসমত থকা কোনো অবৈধ বিদেশীকে কেৱল অসম চুক্তিৰ আধাৰত বহিষ্কাৰ কৰিব পৰাটো হয়তো কেতিয়াও সম্ভৱ হৈ নুঠিব।\nনাগৰিকত্ব সংশোধনী বিধেয়ক, ২০১৬ৰ জৰিয়তে ভাৰত চৰকাৰে অন্য দেশৰ পৰা পলাই অহা সেইসকল লোকক বিশেষ সুবিধা প্ৰদান কৰিব খুজিছে, যিসকলৰ ভাৰতৰ বাহিৰে অন্য কোনো গৃহভূমি নাই। অবিভক্ত ভাৰতত বাস কৰা বুজনসংখ্যক হিন্দু, শিখ, বৌদ্ধ, জৈন আদি ধৰ্মৰ মানুহ ধৰ্মৰ আধাৰত ভাৰতৰ মূলভূমিৰ পৰা বিচ্ছেদ হোৱা পাকিস্তানত থাকি গৈছিল। কিন্তু পৰৱৰ্তী সময়ত ইছলামিক শাসন প্ৰৱৰ্তন হোৱাৰ পাছত এই লোকসকলে নানান ধৰ্মীয় নিৰ্যাতন ভোগ কৰিবলগীয়া হৈছিল। তেওঁলোকৰ কিছু অংশ লোক প্ৰাণৰ মমতাত মূল গৃহভূমি ভাৰতলৈ ঘূৰি আহিছিল। পাকিস্তানৰ এটা অংশ বাংলাদেশ নামৰ এখন পৃথক ৰাষ্ট্ৰ হোৱাৰ পাছত ধৰ্মীয় নিৰ্ষাতনৰ বাবে বাংলাদেশৰ পৰাও ভাৰতলৈ ধৰ্মীয় সংখ্যালঘুৰ প্ৰৱজন চলি থাকিল। পশ্চিমবংগ আৰু ত্ৰিপুৰাতে মূলত: এই ভগনীয়াসকলে আশ্ৰয় ল’লে যদিও কিছু অংশ অসমৰ বৰাক আৰু ব্ৰহ্মপুত্ৰ উপত্যকালৈও আহিল। এইসকল লোকে বৈধ ভাৱে ভাৰতত প্ৰৱেশ নকৰাৰ বাবে সদায় অবৈধ বিদেশী বুলি অভিহিত হৈ আহিছে আৰু হাৰাশাস্তিৰ সন্মুখীন হৈ আহিছে। সেয়েহে মানবীয়তাৰ খাতিৰত এইসকল লোকক ভাৰতত আশ্ৰয় আৰু নাগৰিকত্ব প্ৰদান কৰাৰ দাবী বহুদিনৰ পৰা উঠি আহিছে। ২০১৪ চনৰ লোকসভা নিৰ্বাচনৰ ইস্তাহাৰত ভাৰতীয় জনতা পাৰ্টীয়ে এই লোকসকলক নাগৰিকত্ব প্ৰদান কৰাৰ প্ৰতিশ্ৰুতি প্ৰদান কৰিছিল। উল্লেখ্যযে বাংলাদেশৰ পৰা অহা ধৰ্মীয় সংখ্যালঘুক নাগৰিকত্ব দিয়াৰ সপক্ষে ২০১৪ চনত কেবিনেট সিদ্ধান্ত গ্ৰহণ কৰি তৰুণ গগৈ নেতৃত্বাধীন কংগ্ৰেছ চৰকাৰে কেন্দ্ৰীয় চৰকাৰলৈ প্ৰস্তাৱ প্ৰেৰণ কৰিছিল।\nঅসমত নাগৰিকত্ব সংশোধনী বিধেয়কখনক ৰাইজে সহজভাৱে লব পৰা নাই, কাৰণ বিভিন্ন সময়ত বিভিন্ন দলৰ চৰকাৰে বাংলাদেশী বহিষ্কাৰ কৰা হ’ব বুলি অসমীয়া মানুহক আভুৱা ভাৰি আছে। অসমীয়া মানুহক এতিয়াও সপোন দেখুৱাই থকা হৈছেযে অসমত থকা হিন্দু, মুছলমান সকলো বাংলাদেশীক দেশান্তৰিত কৰা হ’ব। বিভিন্ন দল সংগঠনেও বাংলাদেশী ইছ্যুটোক ব্যৱহাৰ কৰি নিজৰ নিজৰ ন্যস্ত স্বাৰ্থ পূৰণ কৰি আছে। কিন্তু আজিলৈকে কোনো চৰকাৰ বা দল সংগঠনে বাংলাদেশৰ লগত এখন প্ৰত্যাৰ্পন চুক্তি সম্পাদিত কৰিবলৈ বিশেষ উদ্যোগ হাতত লোৱাটো পৰিলক্ষিত নহ’ল। সেইদৰে আধুনিক প্ৰযুক্তি ব্যৱহাৰ কৰি হ’লেও সীমান্ত সম্পূৰ্ণৰূপে ছীল কৰিবলৈ অসমত তীব্ৰ গণ আন্দোলন গঢ়ি উঠিব লাগিছিল। অসম চুক্তিৰ ছয় নম্বৰ দফাত থকা অসমীয়া মানুহৰ সাংবিধানিক ৰক্ষাকবচৰ বাবেও গণ জাগৰণ দেখা পোৱা নাই।\nনাগৰিকত্ব সংশোধনী বিধেয়ক, ২০১৬ গৃহীত হ’লে অসম চুক্তি আৰু ভাৰতীয় নাগৰিকত্ব আইন, ১৯৫৫ ৰ ৬(ক) দফাৰ উলংঘন হ’ব। সেয়েহে অসমত এই বিধেয়ক বলবৎ কৰাত আইনগত অসুবিধাও আছে। অসম চুক্তিৰ সাংবিধানিক বৈধতাৰ ওপৰত উচ্চতম ন্যায়ালয়ত বিচাৰ চলি আছে যদিও, বিচাৰৰ ৰায় নোপোৱা পৰ্যন্ত অসম চুক্তিয়েই অসমৰ মানুহে ছয়বছৰ আন্দোলন কৰি পোৱা বিদেশী বহিষ্কৰণৰ নিৰ্দেশ থকা একমাত্ৰ দলিল। গতিকে অসম চুক্তিৰ উলংঘন অসমীয়া মানুহে মানি ল’ব নোৱাৰে। নাগৰিকত্ব সংশোধনী বিধেয়কৰ প্ৰতি মানুহৰ মনত থকা আশংকা দূৰ কৰাটো আৰু অসমত নতুনকৈ কোনো অবৈধ বিদেশীক সংস্থাপিত হ’বলৈ দিয়া নহ’ব বুলি আশ্বস্ত কৰাটো চৰকাৰৰ কৰ্তব্য। মুখ্যমন্ত্ৰীৰ দ্বায়িত্বত থকা অসমৰ জাতীয় নায়ক সৰ্বানন্দ সোণোৱালৰ পৰা অসমবাসীয়ে আশ্বাস বিচাৰিছেযে অসমে যাতে কোনো কাৰণতে বিদেশীৰ অধিক বোজা ল’বলগীয়া নহয়। বৰাক ব্ৰহ্মপুত্ৰৰ সমন্ৱয়ৰ কথা কোৱা মুখ্যমন্ত্ৰীয়ে বৰাকবাসীকো বিশ্বাসত ল’ব লাগিবযে অসমক কেতিয়াও বিদেশীৰ চৰণীয়া পথাৰ কৰিবলৈ দিয়া নহ’ব।\nPosted by Dipankar at 10:16 PM\nLabels: Janambhumi, My Articles\nবিকল্প ইন্ধনৰ ৰূপত মিথানল\nআমাৰ দেশত পৰ্যাপ্ত পৰিমাণে খাৰুৱা তেল উত্পাদন নোহোৱা কাৰণে প্ৰচুৰ পৰিমাণৰ তেল আন্তৰ্জাতিক বজাৰৰ মূল্যত ক্ৰয় কৰি আমদানি কৰিবলগীয়া হয়। আন্তৰ্জাতিক বজাৰত খাৰুৱা তেলৰ মূল্যৰ উত্থান পতনৰ সৈতে আমাৰ দেশত পেট্ৰ’লজাত সামগ্ৰীৰ দাম উঠা নমা কৰে। খাৰুৱা তেল ক্ষয়িষ্ণু প্ৰাকৃতিক সম্পদ হোৱা বাবে অদূৰ ভৱিষ্যতত খাৰুৱা তেলৰ দাম আকাশলংঘী হোৱাৰ সম্ভাৱনা আছে। তদুপৰি পেট্ৰ’লজাত সামগ্ৰীৰ ব্যৱহাৰৰ পৰা হোৱা প্ৰদূষণে সমগ্ৰ পৃথিৱীৰ পৰিৱেশ বিনষ্ট কৰিছে। সেয়েহে পেট্ৰ’লজাত সামগ্ৰীৰ ওপৰত নিৰ্ভৰশীলতা হ্ৰাস কৰিবলৈ বিকল্প ইন্ধনৰ সন্ধান সমগ্ৰ বিশ্বতে নিৰন্তৰ চলি আছে।\nযোৱা ৫ জুনত, বিশ্ব পৰিৱেশ দিৱসৰ দিনা নিতি আয়োগে ঘোষণা কৰিছেযে অচিৰেই ভাৰতে মিথানল নিৰ্ভৰশীল অৰ্থনীতিৰ পিনে গতি কৰিব, যাৰ ফলত ভাৰতৰ খাৰুৱা তেলৰ আমদানি হ্ৰাস পাব, প্ৰদূষণৰ পৰিমাণ কমিব। যোৱা বছৰ ডিছেম্বৰ মাহত কেন্দ্ৰীয় পৰিবহন মন্ত্ৰীয়ে লোকসভাত ইন্ধন হিচাপে মিথানলৰ ব্যৱহাৰ বৃদ্ধি কৰাৰ ঘোষণা কৰিছিল। নিতি আয়োগৰ অনুমান অনুসৰি মিথানলৰ ব্যৱহাৰৰ যোগেদি খাৰুৱা তেলৰ আমদানিৰ পৰিমাণ ২০%লৈ কম কৰিব পৰা যাব। মিথানল ব্যৱহাৰৰ আটাইতকৈ মনকৰিবলগীয়া কথাটো হ’ল, মিথানলৰ ব্যৱহাৰে প্ৰদূষণৰ মাত্ৰা ৪০% হ্ৰাস কৰিব।\nমিথানল হ’ল প্ৰাকৃতিক গেছ, জৈৱ সাৰ, কয়লা, জাবৰ জোঁথৰ আদিৰ পৰা উত্পাদন কৰিব পৰা এবিধ ৰাসায়নিক পদাৰ্থ, যিবিধক ইন্ধন হিচাপেও ব্যৱহাৰ কৰিব পাৰি। ইতিমধ্যে প্ৰমাণিত হৈছেযে মিথানল প্ৰায় সকলো আভ্যন্তৰিণ দহনযুক্ত ইঞ্জিনত ব্যৱহাৰ কৰিব পৰা যায় আৰু মিথানলৰ ব্যৱহাৰে বায়ুমণ্ডলত নিৰ্গত হোৱা বিষাক্ত গেছৰ পৰিমাণ বহুপৰিমাণে কম কৰে। সেইদৰে মিথানলক ৰন্ধন গেছৰ সৈতে ব্লেণ্ডিং কৰি বাছ, ট্ৰাক, ৰে’লগাড়ীৰ দৰে গধুৰ বাহন চলাবলৈও ব্যৱহাৰ কৰিব পাৰি। উল্লেখ্যযে ভাৰতীয় ৰে’ল বিভাগে বছৰি প্ৰায় তিনিশ কোটি লিটাৰ ডিজেল ব্যৱহাৰ কৰে আৰু মিথানলৰ ব্যৱহাৰৰ দ্বাৰা এই বৃহৎ পৰিমাণৰ ডিজেল সঞ্চয় কৰিব পৰা যাব। সেইদৰে জলপৰিবহন ছাব-মেৰিণ আদিতো মিথানল ব্যৱহাৰ কৰিব পৰা যাব। নিতি আয়োগৰ মতে মিথানলে আৰু কেইবছৰমানৰ ভিতৰতে সম্পূৰ্ণৰূপে ডিজেলৰ স্থান লবলৈ সক্ষম হ’ব।\nনিতি আয়োগে কৰা আন এটা চাঞ্চল্যকৰ ঘোষণা অনুসৰি ভাৰতৰ ঘৰুৱাভাৱে নিজৰ চাহিদা অনুসৰি মিথানল উত্পাদন কৰাৰ ক্ষমতা আছে আৰু মিথানলযুক্ত ইন্ধন প্ৰতিলিটাৰত মাত্ৰ ১৯ টকা দৰত গ্ৰাহকক যোগান ধৰিব পৰা যাব। অৰ্থাৎ গ্ৰাহকৰ ইন্ধনৰ খৰছ আজিৰ হিচাপত চাৰিভাগৰ এভাগলৈ হ্ৰাস পাব। ইতিমধ্যে চীন, আমেৰিকা, অষ্ট্ৰেলিয়া, জাপান, ছুইডেন আদি দেশত মিথানল ইন্ধনৰ প্ৰয়োগ বাঢ়িছে। চীনদেশৰ ১০% বাহন মিথানল চালিত হৈ পৰিছে। ভাৰততো প্ৰাৰম্ভিক পৰ্যায়ত পৰীক্ষামূলক ভাৱে ১৫% ইন্ধন মিথানলৰ লগত ব্লেণ্ডিং কৰাৰ পৰিকল্পনা কৰা হৈছে।\nআজি কেইদিনমান আগতে কেন্দ্ৰীয় পেট্ৰ’লিয়াম মন্ত্ৰী ধৰ্মেন্দ্ৰ প্ৰধানে ঘোষণা কৰিছিলযে, দেশত পেট্ৰ’লজাত সামগ্ৰীৰ বৰ্ধিত মূল্য নিয়ন্ত্ৰণ কৰি ৰাখিবলৈ দীৰ্ঘম্যাদী আৰু হ্ৰস্বম্যাদী কাৰ্যসূচী হাতত লোৱা হ’ব। পেট্ৰ’লজাত সামগ্ৰীৰ বিকল্প হিচাপে মিথানলৰ ব্যৱহাৰ নি:সন্দেহে এক দীৰ্ঘম্যাদী ব্যৱস্থা। অৱশ্যে, মিথানলে এতিয়াও শক্তি উত্পাদনৰ দক্ষতাত পেট্ৰ’লজাত সামগ্ৰীৰ সমকক্ষ হোৱা নাই। তদুপৰি এতিয়াও মিথানলৰ প্ৰয়োগৰ সকলো দিশ উন্মোচিত হোৱা নাই। আগন্তুক দিনত বিভিন্ন দেশত মিথানলৰ প্ৰয়োগ ক্ৰমান্বয়ে বাঢ়িব বুলি অনুমান কৰা হৈছে। ভাৰতৰ নিতি আয়োগেও এই দিশত দিশ নিৰ্ণয়কাৰী সিদ্ধান্ত ল’ব বুলি ঘোষণা কৰিছে।\nপেট্ৰ’লজাত সামগ্ৰীৰ ওপৰত নিৰ্ভৰশীলতা ক্ৰমান্বয়ে কমাই আনি বিকল্প ইন্ধনৰ উত্পাদনত আত্মনিৰ্ভৰশীল হ’ব পাৰিলে ভাৰতীয় অৰ্থনীতিৰ গতিও ত্বৰান্বিত হ’ব। খাৰুৱা তেলৰ আমদানিত বছৰি খৰছ হোৱা প্ৰায় ৬ লাখ কোটি টকা ৰাহি কৰিব পাৰিলে দেশৰ অৰ্থনীতি অধিক সবল হৈ পৰিব। পেট্ৰ’ল আৰু ডিজেলৰ বিকল্প ইন্ধনৰ বাবে এতিয়াও বহুতো দেশত গৱেষণা চলি আছে। মিথানলেই সেই বিকল্প ইন্ধন হ’ব পাৰে। সাধাৰণ মানুহৰ বাবেও পেট্ৰ’ল ডিজেলৰ দৰে কাৰ্যক্ষম ইন্ধন চাৰিভাগৰ এভাগ মূল্যত পোৱাটো এক সপোন সাৰ্থক হোৱাতকৈ কোনো গুণে কম নহ’ব।\nPosted by Dipankar at 10:15 PM\nকৰ্ণাটকৰ নৱনিযুক্ত মুখ্যমন্ত্ৰী কুমাৰাস্বামীৰ শপতগ্ৰহণ অনুস্থানত এক বিৰল ঘটনা সম্পন্ন হৈছিল। দেশৰ প্ৰায় সকলোবোৰ আগশাৰীৰ ৰাজনৈতিক দলৰ নেতাই হাতত হাত ধৰি ফটো উঠি বিৰোধী ঐক্যৰ প্ৰদৰ্শন কৰিছিল। কৰ্ণাটকত কংগ্ৰেছ আৰু জে ডি এছ দলে মিলি চৰকাৰ গঠন কৰি একক সংখ্যাগৰিস্থতা লাভ কৰা ভাৰতীয় জনতা পাৰ্টীক প্ৰতিহত কৰাটোৱে দেশৰ বিৰোধী শিবিৰক উত্ফুল্লিত কৰি তুলিছে। এই সাফল্যই বিৰোধী শিবিৰত প্ৰাণৰ সঞ্চাৰ কৰিছে আৰু কৰ্ণাটকৰ মুখ্যমন্ত্ৰীৰ শপতগ্ৰহণ অনুস্থানটোত দেখা পোৱা বিৰোধী শিবিৰৰ উত্সাহ উদ্দীপনাই ২০১৯ চনৰ লোকসভা নিৰ্বাচনত ভাৰতীয় জনতা পাৰ্টিক ওফৰাবলৈ কিছুমান নতুন সমীকৰণ গঠন হোৱাৰ ইংগিত দিছে। ইতিমধ্যে দেশৰ প্ৰায়বোৰ ৰাজনৈতিক দলেই অনুধাৱন কৰিছেযে বিৰোধী দলসমূহে নিজৰ মতানৈক্য পাহৰি বুজাবুজিৰে নিৰ্বাচনত অৱতীৰ্ণ হ’ব পাৰিলেহে ভাৰতীয় জনতা পাৰ্টীক প্ৰত্যাহ্বান জনাবলৈ সক্ষম হ’ব। মন কৰিবলগীয়াযে কৰ্ণাটকত দ্বিতীয় সৰ্ববৃহৎ দল হৈয়ো কংগ্ৰেছে মুখ্যমন্ত্ৰীত্বৰ দাবী নকৰিলে আৰু যিকোনো মূল্যৰ বিনিময়ত ভাৰতীয় জনতা পাৰ্টীক ক্ষমতাৰ পৰা আঁতৰাই ৰাখিবলৈ কংগ্ৰেছযে দৃঢ়প্ৰতিজ্ঞ তাৰেই উমান দিলে।\nবৰ্তমান ভাৰতীয় জনতা পাৰ্টীয়ে বিভিন্ন দলৰ সহযোগত দেশৰ ২৯ খন ৰাজ্যৰ ২০ খনতে শাসনত আছে। আনহাতে যোৱা চাৰিটা বছৰত এখনৰ পাছত এখনকৈ বিভিন্ন ৰাজ্য কংগ্ৰেছৰ শাসনৰ পৰা ওলাই গৈছে। সেয়েহে কংগ্ৰেছে অকলশৰীয়াকৈ ভাৰতীয় জনতা পাৰ্টীক প্ৰত্যাহ্বান জনাব পৰা অৱস্থাত নাই। এনে পৰিস্থিতিত সকলো বিৰোধী দল একগোট আৰু সংঘবদ্ধ হৈ যুঁজিলেহে ভাৰতীয় জনতা পাৰ্টী নেতৃত্বাধীন ৰাষ্ট্ৰীয় গণতান্ত্ৰিক মৰ্চাক কিছু প্ৰত্যাহ্বান দিয়াটো সম্ভৱ হ’ব। অলপতে উত্তৰ প্ৰদেশত হোৱা উপ-নিৰ্বাচনত সমাজবাদী পাৰ্টী আৰু বহুজন সমাজ পাৰ্টী একগোট হোৱাৰ বাবে ভাৰতীয় জনতা পাৰ্টী দুয়োখন আসনতে পৰাস্ত হৈছিল। তাৰ আগতে বিহাৰত লালুপ্ৰসাদ যাদৱ আৰু নীতিশ কুমাৰৰ দলৰ সৈতে লগ লাগি কংগ্ৰেছে মহাজোঁট গঠন কৰিছিল আৰু বিহাৰত ভাৰতীয় জনতা পাৰ্টীক প্ৰতিহত কৰিবলৈ সক্ষম হৈছিল। শেহতীয়া কৰ্ণাটক নিৰ্বাচনৰ ফলাফলৰ পৰাও এই কথা ষ্পষ্ট হৈ পৰিছেযে কংগ্ৰেছ আৰু জেডিএছে আসন বুজাবুজিৰে নিৰ্বাচনত অৱতীৰ্ণ হ’লে ভাৰতীয় জনতা পাৰ্টীৰ বাবে ইমানসংখ্যক আসন পোৱাটো সম্ভৱ নহ’লহেঁতেন।\nঅৱশ্যে কৰ্ণাটকৰ মুখ্যমন্ত্ৰীৰ শপতগ্ৰহণ অনুস্থানত বিৰোধী নেতাসকলে একেখন মঞ্চত একেলগে থিয় হৈ একতা প্ৰদৰ্শন কৰিলেও তৃণমূল পৰ্যায়ত বিভিন্ন মতাদৰ্শৰ ৰাজনৈতিক দলৰ মিত্ৰতা সহজসাধ্য নহয়। মনকৰিবলগীয়াযে প্ৰতিখন ৰাজ্যৰে ৰাজনৈতিক সমীকৰণ পৃথক। ৰাষ্ট্ৰীয় পৰ্যায়ত মিত্ৰতাৰ বাবে আগ্ৰহী দুটা দলৰ মাজত ৰাজ্যিক পৰ্যায়ত অহি নকুল সম্পৰ্কও থাকিব পাৰে। উদাহৰণ স্বৰূপে কৰ্ণাটকৰ বিৰোধীৰ মিলন সভাত সীতাৰাম য়েছুৰী আৰু মমতা বেনাৰ্জীয়ে কৰমৰ্দন কৰিলেও পশ্চিমবংগৰ নিৰ্বাচনী ৰণত বাম মৰ্চা আৰু তৃণমূল কংগ্ৰেছ একেলগ হৈ নিৰ্বাচনী ৰণত অৱতীৰ্ণ হোৱাটো আজিৰ সময়ত অসম্ভৱ যেন লাগে। সেইদৰে কৰ্ণাটকত ছোনিয়া গান্ধীৰ লগত আত্মীয়তা প্ৰদৰ্শন কৰা মমতা বেনাৰ্জীয়ে প্ৰায়েই কংগ্ৰেছ আৰু বিজেপি বিহীন তৃতীয় মৰ্চাৰ পোষকতা কৰে। একজোঁট হ’ব খোজা বিভিন্ন মতাদৰ্শৰ বিৰোধী দলৰ নেতাসমূহৰ মাজত কেৱল নৰেন্দ্ৰ মোদীক ক্ষমতাৰ পৰা প্ৰতিহত কৰাৰ বাহিৰে আনকোনো উমৈহতীয়া লক্ষ্য বা উদ্দেশ্য চকুত পৰা নাই। বিৰোধী দল একজোঁট হ’লে সেই জোঁটৰ নেতা কোন হ’ব সেয়াও এক বিবদমান বিষয়। মোদীৰ বিৰুদ্ধে এজন সৰ্বজনগ্ৰাহ্য শক্তিশালী বিৰোধী নেতাক প্ৰধানমন্ত্ৰীত্বৰ দাবীদাৰ কৰিবলৈও বিৰোধীপক্ষ সক্ষম হ’ব যেন নালাগে। এইসময়ত কংগ্ৰেছে বিৰোধী শিবিৰৰ নেতৃত্ব দিব লাগিছিল আৰু ৰাহুল গান্ধীক প্ৰধানমন্ত্ৰীৰূপে প্ৰক্ষেপ কৰিব পাৰিব লাগিছিল যদিও বিভিন্ন দলৰ কংগ্ৰেছৰ সৈতে থকা মতানৈক্যৰ বাবে সেয়া সম্ভৱ হৈ উঠা নাই। বিৰোধী পক্ষই ক্ষমতা দখল কৰিবলৈ সক্ষম হ’লেও চৰকাৰ চলোৱাতকৈ ক্ষমতাৰ বাবে অঁৰিয়াঅঁৰি হোৱাৰহে সম্ভাৱনা আছে। যিয়েই নহওক, কৰ্ণাটকত বিৰোধী পক্ষই কৰা আখৰাৰ পৰা আগন্তুক লোকসভা নিৰ্বাচনত শাসনাধিস্থ ভাৰতীয় জনতাযে তুমুল প্ৰত্যাহ্বানৰ সন্মুখীন হ’ব, তাৰেই উমান পোৱা গৈছে।\nPosted by Dipankar at 10:14 PM\nপেট্ৰ’ল ডিজেলৰ মূল্যবৃদ্ধিৰ মাধমাৰ\nMy Articles (184)\nNiyomiya Barta (57)


written by Khatabook | December 14, 2021\nসমগ্ৰ দেশৰ বাবে এটা কৰ ধাৰণাৰে ২০১৭ চনত ভাৰতত সামগ্ৰী আৰু সেৱা কৰ বা জিএছটি প্ৰৱৰ্তন কৰা হৈছিল। সেয়েহে, ইয়াক ভাৰতে দেখা সৰ্বশ্ৰেষ্ঠ কৰ সংস্কাৰৰ ভিতৰত এটা বুলি গণ্য কৰা হয়। জি.এছ.টি.-ত কেইবাটাও কৰ অন্তৰ্ভুক্ত কৰা হৈছিল, যাৰ ফলত কৰৰ ব্যাপক প্ৰভাৱ আঁতৰ কৰা হৈছিল। সামগ্ৰিকভাৱে ভাৰতীয় অৰ্থনীতিৰ ওপৰত জিএছটিৰ প্ৰভাৱ বুজিবলৈ, আমি প্ৰথমে জিএছটি কি আৰু ইয়াক কেনেদৰে প্ৰয়োগ কৰা হয় বুজিব লাগিব। জিএছটিয়ে বিভিন্ন খণ্ডক কেনেদৰে প্ৰভাৱিত কৰে সেই কথা এই ব্লগৰ জড়িয়তে জানিম।\nসামগ্ৰী আৰু সেৱাৰ নিৰ্মাণ আৰু বিক্ৰীৰ ওপৰত সামগ্ৰী আৰু সেৱা কৰ (জিএছটি) আৰোপ কৰা হয়। ক্ৰেতা আৰু নিৰ্মাতা দুয়োজিএছটিৰ অধীন। ফলস্বৰূপে, যদি হাৰিয়ানাত সামগ্ৰী এটা তৈয়াৰ কৰা হয় আৰু দিল্লীত বিক্ৰী কৰা হয়, তেন্তে দিল্লীত কৰ আৰোপ কৰা হ'ব। তদুপৰি, উৎপাদন প্ৰক্ৰিয়াৰ প্ৰতিটো বিন্দুতে জিএছটি সংগ্ৰহ কৰা হয় যেতিয়া অতিৰিক্ত মূল্য অন্তৰ্ভুক্ত কৰা হয়।\nভাৰতত, সামগ্ৰী আৰু সেৱানিৰ্মাণ আৰু বিক্ৰীৰ প্ৰতিটো পৰ্যায়ত জিএছটি আৰোপ কৰা হয়। যেতিয়া সামগ্ৰী বা সেৱা ব্যৱহাৰ কৰা হয়, এই কৰ আৰোপ কৰা হয়।\n1.চিজিএছটি (কেন্দ্ৰীয় সামগ্ৰী আৰু সেৱা কৰ): কেন্দ্ৰীয় চৰকাৰে সামগ্ৰী আৰু সেৱাৰ আন্তঃৰাজ্যিক বিক্ৰীৰ ওপৰত চিজিএছটি সংগ্ৰহ কৰে।\n2.এছজিএছটি (ৰাজ্যিক সামগ্ৰী আৰু সেৱা কৰ): এই কৰ ৰাজ্য চৰকাৰে সামগ্ৰী আৰু সেৱাৰ আন্তঃৰাজ্যিক যোগানৰ ওপৰত আৰোপ কৰে।\n3. আইজিএছটি (একত্ৰিত সামগ্ৰী আৰু সেৱা কৰ): দুখন ৰাজ্যৰ মাজত সামগ্ৰী আৰু সেৱা বিনিময়ৰ ওপৰত আইজিএছটি কৰ শুল্ক। ফেডাৰেল আৰু ৰাজ্য চৰকাৰে কৰ ৰাজহ বিভাজন কৰে।\nসকলোৰে বাবে লাভজনক পৰিস্থিতি সৃষ্টি কৰিবলৈ 29 খন ৰাজ্য আৰু7টা কেন্দ্ৰীয় শাসিত অঞ্চলত সমগ্ৰ দেশতে জিএছটি কাৰ্যকৰী কৰা হৈছে। কম কৰ দাখিল, নিৰ্দিষ্ট নিয়মাৱলী, আৰু সৰল বুককিপিংয়ে নিৰ্মাতা আৰু ব্যৱসায়ীসকলক সহায় কৰিব; গ্ৰাহকসকলে সামগ্ৰী আৰু সেৱাৰ বাবে কম পৰিশোধ কৰিব\nচৰকাৰে ৰাজহ লিক বন্ধ কৰি অধিক ৰাজহ উপাৰ্জন কৰিব। আমি সকলোৱে জানো, মাটিৰ বাস্তৱতা পৃথক হয়।\nঅৰ্থনীতিৰ ওপৰত তাৎক্ষণিক জিএছটি প্ৰভাৱ\nসৰলীকৃত কৰ গাঁথনি\nজিএছটিৰ কাৰণে তেওঁৰ দেশৰ কৰ গাঁথনি সুশৃংখল কৰা হৈছে। যিহেতু জিএছটি হৈছে একক কৰ, বিভিন্ন যোগান শৃংখলা বিন্দুত কৰ গণনা কৰাটো অধিক পোনপটীয়া হৈ পৰিছে।সেয়েহে, ভাৰতৰ ওপৰত জিএছটিৰ প্ৰভাৱ ইতিবাচক বুলি গণ্য কৰিব পাৰি। গ্ৰাহক আৰু নিৰ্মাতা দুয়োজনে চাব পাৰে যে তেওঁলোকৰ পৰা কিমান কৰ লোৱা হ'ব আৰু ইয়াক এনেদৰে কেনেদৰে গণনা কৰা হ'ব। কৰ বিষয়া আৰু কৰ্তৃপক্ষৰ সৈতে লেনদেনৰ অসুবিধাপৰিহাৰ কৰাটোও সম্ভৱ।\nSME ৰ বাবে সহায়\nক্ষুদ্ৰ আৰু মজলীয়া আকাৰৰ ব্যৱসায়বোৰে এতিয়া জিএছটি গঠন আঁচনিৰ অধীনত পঞ্জীয়ন কৰিব পাৰে। তেওঁলোকে এই ব্যৱস্থাৰ অধীনত তেওঁলোকৰ বাৰ্ষিক ৰাজহৰ ওপৰত ভিত্তি কৰি কৰ পৰিশোধ কৰে।ইয়াৰ ফলস্বৰূপে, বাৰ্ষিক 1.5 কোটি টকাৰ ৰাজহ থকা প্ৰতিষ্ঠানবোৰক কেৱল 1% জিএছটি পৰিশোধ কৰাৰ প্ৰয়োজন। 50 লাখ টকাৰ টাৰ্ণঅ'ভাৰ থকা অন্যান্য ব্যৱসায়বোৰেও 6% হাৰত জিএছটি পৰিশোধ কৰিব লাগিব।\nউৎপাদনৰ বাবে অতিৰিক্ত পুঁজি\nসামগ্ৰিক কৰযোগ্য পৰিমাণ হ্ৰাস হৈছে ভাৰতীয় অৰ্থনীতিৰ ওপৰত জিএছটিৰ আন এটা প্ৰভাৱ। সঞ্চয় কৰা এই ধন উৎপাদন প্ৰক্ৰিয়াত পুনৰ বিনিয়োগ কৰা হ'ব পাৰে যাতে উৎপাদন বৃদ্ধি হয়।\nকৰসমূহৰ ব্যাপক প্ৰভাৱ নাইকিয়া কৰা\nৰাজ্য আৰু কেন্দ্ৰীয় চৰকাৰৰ কৰজিএছটিৰ অধীনত একত্ৰিত কৰা হৈছে। ই কৰ কেচকেড প্ৰভাৱ নাইকিয়া কৰিছে, ক্ৰেতা আৰু বিক্ৰেতা দুয়োৰে ওপৰত বোজা হ্ৰাস কৰিছে। সেয়েহে, যদিও এনে লাগে যেন আপুনি বৃহৎ পৰিমাণৰ কৰ পৰিশোধ কৰিছে, আপুনি কম লুকুৱা কৰ পৰিশোধ কৰিছে।\nসমগ্ৰ ভাৰতত উন্নয়নমূলক কাৰ্যকলাপ\nকৰ বাধা যেনে টোল প্লাজা আৰু চেকপইণ্ট এতিয়া এৰাই চলিব পাৰি। আগতে, ইয়াৰ ফলত পৰিবহনৰ সময়ত সংৰক্ষিত নোহোৱা সামগ্ৰীৰ ক্ষতি হোৱাৰ দৰে সমস্যা হৈছিল। ফলস্বৰূপে, লোকচানৰ ক্ষতিপূৰণ ৰখাৰ বাবে উৎপাদকসকলে হাতত বাফাৰ ষ্টক বজাই ৰাখিব লগা হৈছিল।তেওঁলোকৰ লাভ সঞ্চয় আৰু ৱেৰহাউচিংৰ ওপৰৰ ব্যয়ৰ দ্বাৰা সীমিত আছিল। জিএছটিৰ ইতিবাচক প্ৰভাৱ পূৰণ কৰা এক একত্ৰিত কৰ প্ৰণালীৰ দ্বাৰা এই বিষয়বোৰ হ্ৰাস কৰা হৈছে। তেওঁলোকে এতিয়া সমগ্ৰ ভাৰতত তেওঁলোকৰ সামগ্ৰীবোৰ সহজে স্থানান্তৰ কৰিব পাৰে। ইয়াৰ ফলস্বৰূপে, সমগ্ৰ ভাৰতত তেওঁলোকৰ কাৰ্যকলাপ উন্নত হৈছে।\nভাৰতীয় খুচুৰা উদ্যোগৰ মতে সামগ্ৰিক কৰ উপাদানহৈছে সামগ্ৰীৰ ব্যয়ৰ প্ৰায় 30%। ভাৰতত জিএছটি প্ৰভাৱৰ বাবে কৰ হ্ৰাস পাইছে।ফলস্বৰূপে, চূড়ান্ত গ্ৰাহকে কম কৰ পৰিশোধ কৰে। কৰ বোজা হ্ৰাস হোৱাৰ ফলত খুচুৰা আৰু অন্যান্য ব্যৱসায়ৰ উৎপাদন আৰু বিকাশ বৃদ্ধি পাইছে।\nৰপ্তানি কৰা সামগ্ৰীৰ শুল্ক মাচুল হ্ৰাস কৰা হৈছে। ভাৰতত জিএছটিৰ প্ৰভাৱৰ ফলত স্থানীয় বজাৰত উৎপাদন ব্যয় হ্ৰাস পাইছে।এই সকলোবোৰ কাৰণে দেশৰ ৰপ্তানিৰ হাৰ বৃদ্ধি কৰিছে। যেতিয়া বিশ্বব্যাপী তেওঁলোকৰ কোম্পানীবিকশিত কৰাৰ কথা আহে, প্ৰতিষ্ঠানবোৰ অধিক প্ৰতিযোগিতামূলক হৈ উঠিছে।\nজিএছটি ৰ প্ৰৱৰ্তনে ৰাজ্যিক আৰু ফেডাৰেল কৰএকত্ৰিত কৰাত সহায় কৰিছে। ইয়াৰ ফলস্বৰূপে অসংখ্য কৰৰ ব্যাপক প্ৰভাৱ হ্ৰাস কৰা হৈছে। ফলস্বৰূপে, ব্যৱসায় আৰু গ্ৰাহকৰ ওপৰত কৰ বোজা হ্ৰাস পাইছে। লগতে, কৰদাতাৰ সংখ্যা বৃদ্ধি পাইছে, যাৰ ফলত কৰ উপাৰ্জন যথেষ্ট বৃদ্ধি হৈছে। গোটেই কৰ প্ৰণালীটো এতিয়া প্ৰশাসন কৰিবলৈ সৰল। তদুপৰি, সৰু আৰু মজলীয়া আকাৰৰ প্ৰতিষ্ঠানবোৰে তেওঁলোকৰ কাৰ্যকলাপ সম্প্ৰসাৰিত কৰিব পাৰে।এইটো বিশ্বাস কৰা হয় যে জিএছটিৰ ইতিবাচক প্ৰভাৱই বিদেশী বজাৰত প্ৰৱেশ কৰাত অধিক ভাৰতীয় ব্যৱসায়ক সহায় কৰিব।\nজিএছটি বিধেয়কৰ প্ৰভাৱ: ক্ষুদ্ৰ পৰিমাণৰ উৎপাদক আৰু ব্যৱসায়ীসকলৰ ওপৰত প্ৰভাৱ\nগ্ৰাহকসকলে এতিয়া তেওঁলোকে ক্ৰয় কৰা বেছিভাগ সামগ্ৰী আৰু সেৱাৰ ওপৰত অধিক কৰ পৰিশোধ কৰিব লাগিব। দৈনন্দিন সামগ্ৰীৰ বেছিভাগৰ ওপৰত এতিয়া একে হাৰত বা অলপ বেছি কৰ দিয়া হয়।গ্ৰাহকসকলে এতিয়া তেওঁলোকে ক্ৰয় কৰা বেছিভাগ সামগ্ৰী আৰু সেৱাৰ ওপৰত অধিক কৰ পৰিশোধ কৰিব লাগিব। দৈনন্দিন সামগ্ৰীৰ বেছিভাগৰ ওপৰত এতিয়া একে হাৰত বা অলপ বেছি কৰ দিয়া হয়।তেওঁলোকে তেওঁলোকৰ সামগ্ৰীৰ বাবে অধিক মাচুল ল'ব লাগিব পাৰে।\nগ্ৰাহকৰ ওপৰত জিএছটিৰ প্ৰভাৱ কি?\nগ্ৰাহকসকলে এতিয়া তেওঁলোকে ক্ৰয় কৰা সামগ্ৰী আৰু সেৱাৰ ওপৰত অধিক কৰ পৰিশোধ কৰিব লাগিব, হ্ৰস্বম্যাদী প্ৰভাৱৰ ওপৰত আধাৰিত কৰি।\nপ্ৰয়োজনীয় ব্যৱহাৰযোগ্য সামগ্ৰীৰ বেছিভাগৰ ওপৰত একে হাৰত বা উচ্চ হাৰত কৰ আৰোপ কৰা হ'ব। সাধাৰণ ব্যক্তিৰ ওপৰত জিএছটিৰ লাভালাভ বা ইতিবাচক প্ৰভাৱ বহুত।\nক্ষুদ্ৰ-স্কেল ব্যৱসায়বোৰেও অনুপালনৰ ব্যয় পৰিশোধ কৰিব লাগিব, যাৰ ফলত তেওঁলোকৰ সামগ্ৰীৰ বাবে অধিক ব্যয় হ'ব পাৰে, যাৰ ফলত গ্ৰাহকসকল প্ৰভাৱিত হ'ব পাৰে।\nভাৰতত জিএছটি প্ৰভাৱৰ কেইবাটাও দীৰ্ঘম্যাদী সুবিধা আছে। উপভোক্তা সামগ্ৰী নিৰ্মাতা যেনে দ্ৰুত গতিৰ উপভোক্তা সামগ্ৰী বা এফএমচিজিৰ বাবে উপযুক্ত কৰ হ্ৰাস হোৱাৰ সৈতে, অটোমোবাইল উদ্যোগটোৱে ইয়াৰ সামগ্ৰীৰ মূল্য হ্ৰাস কৰিবলৈ বাধ্য হ'ব। ইয়াৰ বাবে গ্ৰাহকসকলে এই সেৱাসমূহ প্ৰাপ্ত কৰিবলৈ চেষ্টা কৰোঁতে কম পৰিশোধ কৰিবলৈ সক্ষম হ'ব।\nমূল্য হ্ৰাস কৰিলে তাৎক্ষণিকভাৱে চাহিদা বৃদ্ধি হ'ব, উৎপাদন চক্ৰ ত্বৰান্বিত হ'ব আৰু লাভজনকতা বৃদ্ধি হ'ব। ক্ৰেতা আৰু বিক্ৰেতা দুয়োজনে অৱশেষত ধন ৰাহি কৰিব, আৰু অৰ্থনীতিও লাভান্বিত হ'ব।\nউৎপাদনবৃদ্ধিয়ে বিকাশৰ পথো সৃষ্টি কৰিব, যাৰ ফলত অধিক চাকৰি আৰু অধিক ৰাজহ জিএছটি প্ৰভাৱপূৰণ হ'ব। ই কেৱল সাধাৰণ ব্যক্তিৰ বাবে সুযোগ বিস্তাৰ কৰাই নহয় কিন্তু অৰ্থনীতিকো সহায় কৰে।\nজিএছটি প্ৰৱৰ্তনৰ বাবে যিকোনো সামগ্ৰী বা সেৱা ক্ৰয়ৰ বাবে ইনভইচ সৃষ্টি কৰাটো প্ৰয়োজনীয়।\nএটা ভাল বিলিং প্ৰণালীৰ দ্বাৰা ক'লা ধন আৰু দুৰ্নীতিৰ সম্ভাৱনা হ্ৰাস হ'ব।\nবিভিন্ন খণ্ডত জিএছটিৰ প্ৰভাৱ\nইয়াৰ সুশৃংখল কৰ গাঁথনিৰ সৈতে, ফাৰ্মাচিউটিকেল আৰু স্বাস্থ্যসেৱা উদ্যোগবোৰে ভাৰতত জিএছটিৰ প্ৰভাৱৰ পৰা লাভান্বিত হ'ব। ই স্বাস্থ্যসেৱাক অধিক সুলভ আৰু সকলো অৰ্থনৈতিক স্তৰৰ ব্যক্তিৰ বাবে উপলব্ধ কৰাৰ বিনিময়ত কৰ বিৰতি ও লাভ কৰিব।\nই-কমাৰ্চত সম্প্ৰসাৰণৰ বাবে যথেষ্ট স্থান আছে যেনে ই কৰ হাৰ হ্ৰাস কৰি সামগ্ৰী উৎপাদনৰ যোগান শৃংখলা প্ৰক্ৰিয়াক লাভান্বিত কৰে। আনহাতে, ই-কমাৰ্চ ব্যৱসায়বোৰে উৎস উপাদানত সংগ্ৰহ কৰা জিএছটি কৰৰ সৈতে মোকাবিলা কৰিব লাগিব।\nষ্টোৰেজ, শ্বিপিং আৰু অন্যান্য ব্যয় হ্ৰাস হোৱাৰ বাবে টেলিকম খণ্ডত মূল্য হ্ৰাস হোৱাৰ সম্ভাৱনা আছে।\nআমাৰ দৰে এখন ডাঙৰ দেশৰ অৰ্থনীতিত লজিষ্টিকৰ এক গুৰুত্বপূৰ্ণ ভূমিকা আছে। এক সুসংগঠিত আৰু সংগঠিত লজিষ্টিক ব্যৱসায়, বিশেষকৈ মেক ইন ইণ্ডিয়া বেনাৰৰ অধীনত, যথেষ্ট বিকাশহোৱাৰ সম্ভাৱনা আছে।\nএফএমচিজি কোম্পানীবোৰে লজিষ্টিক আৰু বিতৰণৰ ওপৰত যথেষ্ট ধন ৰাহি কৰিব কিয়নো জিএছটিয়ে কেইবাটাও বিক্ৰী ডিপো নাইকিয়া কৰিব।\nকৃষিয়ে ভাৰতৰ জিডিপিত সৰ্বাধিক অৰিহণা যোগায়, যি হৈছে 18%তকৈঅধিক। কৃষিজাত সামগ্ৰীৰ বাবে পৰিবহন ব্যয়ও হ্ৰাস পাব যিহেতু লজিষ্টিক অধিক কাৰ্যকৰী হ'ব। ইয়াৰ ফলস্বৰূপে, জিএছটিৰ প্ৰভাৱ পাইকাৰী বিক্ৰেতাসকলৰ ওপৰত ইতিবাচক হোৱা দেখা যায়।\nজি.এছ.টি.-য়ে ভাৰতীয় উদ্যোগীসকলক যথেষ্ট লাভান্বিত কৰিছে, যেনে ডু-ইট-ইয়োৰচেল্ফ কমপ্লায়েন্স পদ্ধতি, উচ্চ পঞ্জীয়ন সীমা, সামগ্ৰী আৰু সেৱাৰ বিনামূলীয়া চলাচল, আৰু ক্ৰয়ৰ ওপৰত কৰ ক্ৰেডিট। সমগ্ৰ ভাৰতত উপস্থিত থকা প্ৰতিষ্ঠানবোৰৰ বাবে, বিশেষকৈ ই-কমাৰ্চ খণ্ডৰ প্ৰতিষ্ঠানবোৰৰ বাবে কৰ গণনা কৰাটো সহজ হৈ পৰিছে। যদি আপুনি ক্ষুদ্ৰ উদ্যোগত কাম কৰে, আপুনি ভাৰতীয় অৰ্থনীতিৰ ওপৰত জিএছটিৰ প্ৰভাৱৰ বিষয়ে অৱগত হোৱা উচিত।\nপুৰণি কৰ প্ৰণালীৰ অধীনত কেইবাটাও কৰ প্ৰয়োগ কৰা হৈছিল, যাৰ ভিতৰত আছে আবকাৰী, ভেট, বিক্ৰী কৰ, পথ কৰ, মটৰ বাহন কৰ, আৰু পঞ্জীয়ন শুল্ক, যাক জিএছটিয়ে এতিয়া সলনি কৰিছে। অটোমোবাইলৰ ব্যয় হ্ৰাস হোৱাৰ সম্ভাৱনা আছে, যাৰ ফলত বিক্ৰী আৰু লাভজনকতা বৃদ্ধি হ'ব।\nবস্ত্ৰ হৈছে ভাৰতৰ দক্ষ আৰু অদক্ষ শ্ৰমিকৰ অন্যতম মুখ্য নিয়োগকৰ্তা। শুল্ক মাচুল নাইকিয়া হোৱাৰ সৈতে, ভাৰতৰ বস্ত্ৰ খণ্ড, যি মুঠ ৰপ্তানিৰ 10% হয়, বৃদ্ধি হোৱাৰ সম্ভাৱনা আছে। কপাহ, এক সামগ্ৰী যাৰ ওপৰত বেছিভাগ ক্ষুদ্ৰ-স্তৰৰ বস্ত্ৰ কোম্পানীয়ে নিৰ্ভৰ কৰে, জিএছটিৰ দ্বাৰা ইতিবাচকভাৱে প্ৰভাৱিত হ'ব। এইবোৰ ক্ষুদ্ৰ ব্যৱসায়ৰ ওপৰত জিএছটিৰ কিছুমান প্ৰভাৱ।\nনিজৰ বাবে কাম কৰা ব্যক্তি\nস্ব-নিযুক্তি বা ফ্ৰীলাঞ্চিং আমাৰ দেশত এক তুলনামূলকভাৱে নতুন ব্যৱসায়। তথাপিও, জি.এছ.টি. গ্ৰহণ কৰাৰ সৈতে, কৰ দাখিল কৰা সহজ হৈ পৰিছে কিয়নো সেইবোৰ সেৱা প্ৰদানকাৰীৰ শ্ৰেণীৰ অন্তৰ্গত। এনে ব্যক্তিসকলে বুজিব লাগিব যে জিএছটিয়ে তেওঁলোকৰ বুইচনেছক কেনেদৰে প্ৰভাৱিত কৰিব আৰু জিএছটিৰ অধীনত নিয়ম আৰু নিয়মাৱলী অনুসৰণ কৰিব।\nভাৰতৰ ওপৰত জিএছটিৰ প্ৰভাৱ: ভৱিষ্যতে কি আছে?\nযেতিয়া দীৰ্ঘম্যাদী লাভালাভৰ কথা আহে, আশা কৰা হয় যে জিএছটিৰ ফলত কৰ হাৰ আৰু কৰ শ্লেব হ্ৰাস হ'ব। সামগ্ৰী আৰু সেৱা কৰ ইকনোত সহায় কৰা দেশবোৰত কেৱল দুই বা তিনিটা হাৰ ব্যৱহাৰ কৰা হয়\nযেতিয়া দীৰ্ঘম্যাদী লাভালাভৰ কথা আহে, আশা কৰা হয় যে জিএছটিৰ ফলত কৰ হাৰ আৰু কৰ শ্লেব হ্ৰাস হ'ব। সামগ্ৰী আৰু সেৱা কৰ অৰ্থনৈতিক পৰিৱৰ্তনত সহায় কৰা দেশবোৰত কেৱল দুটা বা তিনিটা হাৰ ব্যৱহাৰ কৰা হয়: এক গড় হাৰ, অত্যাৱশ্যকীয় সামগ্ৰীৰ বাবে নিম্ন হাৰ, আৰু বিলাসী সামগ্ৰীৰ বাবে উচ্চ কৰ হাৰ।\nভাৰতত, এতিয়া আমাৰ ওচৰত তিনিটা হাৰৰ সৈতে পাঁচটা শ্লেব আছে: এক একত্ৰিত হাৰ, এক কেন্দ্ৰীয় হাৰ, আৰু এটা ৰাজ্যিক হাৰ। ইয়াৰ উপৰিও, উপকৰ মাচুল আছে। ৰাজহ হেৰুওৱাৰ ভয়ত, চৰকাৰে কম বা সস্তা মাচুলৰ সৈতে পৰীক্ষা-নিৰীক্ষা কৰাৰ পৰা বিৰত আছে। জিএছটি আৰু ভাৰতীয় অৰ্থনীতিৰ ওপৰত ইয়াৰ প্ৰভাৱই দীৰ্ঘম্যাদী সময়ত গুৰুত্বপূৰ্ণ লাভালাভ প্ৰদান কৰিব বুলি আশা কৰা হৈছে। জিএছটিৰ বাবে মুদ্ৰাস্ফীতিও হ্ৰাস হ'ব কিয়নো কৰৰ ওপৰত কোনো কৰ নাথাকিব\nই চৰকাৰৰ ৰাজহ বৃদ্ধি কৰিব আৰু ভাৰতলৈ অধিক প্ৰত্যক্ষ বিদেশী বিনিয়োগ আনিব। জিএছটিয়ে ভাৰতত ব্যৱসায় কৰাসহজ কৰি তুলিব।\nঅধিক জানো আহক:কামৰ বাবে এক্সেল আৰু ৱৰ্ডত ডেলিভাৰী চালানৰ ফৰ্মেট\nজিএছটি হৈছে ভাৰতৰ ইতিহাসৰ আটাইতকৈ ডাঙৰ কৰ সংস্কাৰ। জিএছটিৰ কেইবাটাও সুবিধা আৰু অসুবিধা আছে যি গ্ৰাহক আৰু বিক্ৰেতা দুয়োকে প্ৰভাৱিত কৰে। ইয়াৰ ফলত ভাৰতত ব্যৱসায় কৰাৰ সহজ, মুদ্ৰাস্ফীতি হ্ৰাস আৰু ভাৰতত প্ৰত্যক্ষ বিদেশী বিনিয়োগ বৃদ্ধি হ'ব।\nজিডিপিৰ ওপৰত জিএছটিৰ প্ৰভাৱ ঋণাত্মক কিয়নো ই মুদ্ৰাস্ফীতিৰ হাৰ বৃদ্ধি কৰে কিয়নো কৰ হাৰে কিছুমান সামগ্ৰী আৰু সেৱা যেনে ফাৰ্মা সামগ্ৰী, টেলিকম, দুগ্ধজাত সামগ্ৰী আদিৰ ব্যয় বৃদ্ধি কৰিছে। এই দিশবোৰো বিবেচনা কৰিব লাগিব। এফালে, যিহেতু কৰ অধিক সৰল হৈছে, অনুপালন ব্যয় বৃদ্ধি হৈছে। সেয়েহে, ভাৰতীয় অৰ্থনীতিৰ ওপৰত জিএছটিৰ প্ৰভাৱ সাৱধানে বিশ্লেষণ কৰিব লাগিব। ভাৰতত জিএছটি প্ৰভাৱমূল্যায়ন কৰোঁতে ইতিবাচক আৰু নেতিবাচক দুয়োটা দিশ বিবেচনা কৰা উচিত।\nজিএছটিৰ ওপৰত অধিক তথ্যৰ বাবে Khatabook এপ ডাউনলোড কৰক।\n1. তিনি প্ৰকাৰৰ জিএছটি কি?\nতিনি প্ৰকাৰৰ জিএছটি হৈছে কেন্দ্ৰীয় জিএছটি (চিজিএছটি), ৰাজ্যিক জিএছটি (এছজিএছটি), আৰু ইণ্টিগ্ৰেটেড জিএছটি (আইজিএছটি)\n2. জিএছটিৰ অসুবিধাবোৰ কি?\nবহুতো সামগ্ৰীৰ কৰ হাৰ বৃদ্ধি কৰা হৈছে, যাৰ ফলত অধিক ব্যয় হৈছে। বৰ্ধিত কৰৰ ফলত ক্ষতিগ্ৰস্ত হোৱা উদ্যোগবোৰৰ ভিতৰত বস্ত্ৰ, মাধ্যম, ফাৰ্মাচিউটিকেল, দুগ্ধজাত সামগ্ৰী, তথ্য প্ৰযুক্তি আৰু দূৰসংযোগ আছে।\n3. জিএছটি অধ্যক্ষ কোন?\nকেন্দ্ৰীয় বিত্ত মন্ত্ৰী জিএছটিৰ অধ্যক্ষ।\n4. ভাৰতত জিএছটিৰ প্ৰভাৱ এজন সাধাৰণ ব্যক্তিৰ ওপৰত কি?\nপূৰ্বৱৰ্তী কৰ গাঁথনিৰ অধীনত বহুতো স্তৰৰ কৰ আৰু উপকৰৰ বাবে, গড় মানুহে কৰৰ ওপৰত কৰ পৰিশোধ কৰিছিল। অৱশ্যে, একত্ৰিত জিএছটিৰ বাবে, সামগ্ৰী আৰু সেৱাৰ ওপৰত কম কৰ বোজা আৰোপ কৰা হ'ব, আৰু মূল্য হ্ৰাস কৰা হ'ব, যাৰ ফলত চূড়ান্ত গ্ৰাহক উপকৃত হ'ব।\n5. ভাৰতত জিএছটিৰ হাৰ কিমান?\nভাৰতৰ প্ৰায় সকলো সামগ্ৰী আৰু সেৱা জিএছটি সাপেক্ষে, যাক চাৰিটা হাৰত বিভক্ত কৰা হৈছে: 5%, 12%, 18%, আৰু 28%।\n6. জিএছটিৰ কিছুমান সুবিধা কি?\nজি.এছ.টি.-ৰ কিছুমান সুবিধা হৈছে সৰলীকৃত কৰ গাঁথনি, কৰৰ ব্যাপক প্ৰভাৱ নাইকিয়া কৰা, ৰাজহ বৃদ্ধি, আৰু উৎপাদনৰ বাবে অধিক পুঁজি ইত্যাদি।


মিৰি-জীয়ৰী - ৱিকিউৎস\nপ্ৰথম অধ্যায় - নৈৰ পাৰত→\n[ ২ ] সমৰ্পণ\nভাই। তােমাৰ লগত যে কলিকতাত পঢ়াকালত একেলগে চাৰিবছৰ আছিলোঁ আৰু এই চাকৰি জীৱনতো লক্ষীমপৰত দুবছৰ কটালোঁ, সেই কেইদিনৰ সুখ পাহৰিব নোৱাৰোঁ। তােমাৰ অমিয়া বচন, মোলৈ মৰম, মােৰ দুখত দুখ, মােৰ বেজাৰত বেজাৰ, ইত্যাদি গুণবিলাক এতিয়াও সদায় মােৰ মনত পৰি থাকে। তােমাৰ নিচিনা অকৃত্ৰিম মৰম মই এই সংসাৰৰ অলপ বন্ধুৰ পৰাহে পাইছোঁ। তােমাক কি দিম, কি কই বা সুখী কৰিম, মই একোকে বিচাৰি নাপালোঁ। সেই দেখি ভাই! মােৰ এই আকৰী আজলী “মিৰি- জীয়ৰীকে” তােমাৰ হাতত সমৰ্পণ কৰিলোঁ। তুমি তাইৰ কথাবিলাক অলপ যতনেৰে শুনিবা। আৰু তাইলৈ মাজে সময়ে মনত কৰি এটোপা চকুৰ লাে টুকিবা আৰু তােমাৰ সৰল চিত্তেৰে সৈতে তাইৰ আত্মাৰ সদ্‌গতিও প্ৰাৰ্থনা কৰিবা।\nমোৰ আজলী “মিৰি-জীয়ৰীয়ে” আজি-কালিৰ নব্য ধৰণেৰে বঙলা গান গাবলৈ নিশিকিলে। দুখ লাগিলে তাই আধা আধা ভঙা অসমীয়া মাতেৰেহে সামান্য সামান্য বিহু নাম গাব জানে। “নৰাছিগা” বিহু আহিলে তাই, “দাদাম্ বনেঙ বনেঙ দাদিঙ” ইত্যাদি নাম হে গায়। সেইদেখি আৰু ভাই! তুমি এইবিলাক [ ৩ ] গীত বিহু নামেৰে কলঙ্কিত হলেও শুনিবলৈ ভাল পোৱা বুলি জানিহে ইয়াত কেইটামান বিহু নাম দিলোঁ। কুৰুচি বুলি তুমি মােৰ দোষ নধৰিবা। গাভৰুৱে বেয়া বিহু নাম নাগায় আৰু গালেও মােৰ একো উপায় নাই। ইতি—\nবৰপেটা তোমাৰ মৰমৰ\nসূচীপত্ৰ(মূল গ্ৰন্থত নাই)\nতৃতীয় অধ্যায় - মিৰি গাঁৱত\nচতুৰ্থ অধ্যায় - পানেইৰ ঘৰ\nষষ্ঠ অধ্যায় - ভূঁইতলিত আৰু ঘৰত\nঅষ্টম অধ্যায় - এন্ধাৰ নিশা\nএকাদশ অধ্যায় - আকৌ শোৱণশিৰী মিৰি গাৱঁত\nদ্বাদশ অধ্যায় - ঘূণাসুঁতিৰ গাৱঁত\nচতুৰ্দ্দশ অধ্যায় - জঙ্কি\nপঞ্চদশ অধ্যায় - পৰ্ব্বতৰ ওপৰত\nষোড়শ অধ্যায় - বাৰেগামৰ মেল\n"https://as.wikisource.org/w/index.php?title=মিৰি-জীয়ৰী&oldid=20464"ৰ পৰা অনা হৈছে\n১৮৯৪ চনৰ সাহিত্যকৰ্ম\nৰজনীকান্ত বৰদলৈৰ সাহিত্যকৰ্ম\nএই পৃষ্ঠাটো শেষবাৰৰ কাৰণে ৭ মাৰ্চ ২০১৯ তাৰিখে ২১:১৪ বজাত সলনি কৰা হৈছিল।


চলন্তিকা উদ্যোগ | বড় আৱ ছোট\nলিখেছেন: ঘাস ফড়িং | তারিখ: ২৭/০৯/২০১৪\nকহিল কঞ্চিৱ বেৱা, “ওগো পিতামহ”\nবাঁশবন হয়ে কেন ৱহ অহৱহ?\nআমৱা তোমাৱ বংশে ছোট ছোট ডাল\nতবু মাথা উঁচু কৱে থাকি চিৱকাল।”\nবাঁশ কহে, “ভেদ তাই ছোটতে বড়তে\nনত হই, ছোট নাহি হই কোন মতে।”\nকবিৱ ভাষা বিশ্লেষন কৱলে দেখা যায় অবনত হওয়া বা বিনত হওয়াৱ মানে এই নয় যে ছোট হওয়া। সমাজে নানান পর্যায়েৱ লোকেৱ বাস। তাদেৱ মধ্যে কেউ পাঁচতলা বিশিষ্ট অট্টালিকায় থাকে আৱ কেউ দুচালাৱ ছনেৱ ছানি দ্বাৱি আবৃত ঘৱে ৱাত কাটায়। তাই বলে নিম্মশ্ৰেণীৱ লোকেৱা অতী তুচ্ছা বস্তু নয়।\nসেপ্টেম্বর ২৭, ২০১৪ / ৫:২৩ মিনিট\nউপদেশ মূলক কবিতা, শুভেচ্ছা ফড়িং\nসেপ্টেম্বর ৩০, ২০১৪ / ৬:১০ মিনিট\nসেপ্টেম্বর ২৮, ২০১৪ / ১১:৫৬ মিনিট\nধরতে কি চাও সোনার হরিণ?\nসেপ্টেম্বর ২৮, ২০১৪ / ২:৫৪ মিনিট\ne Ki ba Ki dhoroner lekha bujholam na\nজুলাই ২৯, ২০১৫ / ৪:২৬ মিনিট\nভালো লাগলা জানিয়ে গেলাম কবি


famous assamese books selected assamese books,assamese books online shopping\nDR. GUNARAM KHANIKAR SAMAGRA BANOUSADHI ড° গুণাৰাম খনিকৰ : সমগ্ৰ বনৌষধি (REKHA PRAKASHAN)\nড° গুণাৰাম খনিকৰ : সমগ্ৰ বনৌষধি\nDR. GUNARAM KHANIKAR SAMAGRA BANOUSADHI\nAUTHOR: DR. GUNARAM KHANIKAR\nPUBLISHER: REKHA PRAKASHAN\nDR. GUNARAM KHANIKAR SAMAGRA BANOUSADHI ড° গুণাৰাম খনিকৰ : সমগ্ৰ বনৌষধি (REKHA PRAKASHAN) quantity\nCategories: Assamese Book Publications অসমীয়া কিতাপ প্ৰকাশন, Gunaram Khanikar গুণাৰাম খনিকৰ, REKHA PRAKASHAN ৰেখা প্ৰকাশন\nTags: DR. GUNARAM KHANIKAR SAMAGRA BANOUSADHI, ড° গুণাৰাম খনিকৰ : সমগ্ৰ বনৌষধি\nShajy Powa Gos-Bonor Bonoukhodhi by Dr. Gunaram Khanikar সহজে পোৱা গছ-বনৰ বনৌষধি : ড° গুণাৰাম খনিকৰ প্ৰকাশক : এম. আৰ. পাব্লিকেশ্যন BANOUSHODHI UDVID ABHIDHAN বনৌষধি উদ্ভিদ অভিধান : ড° গুণাৰাম খণিকৰ (REKHA PRAKASHAN) BANOUSADHIRE DIABETES CHIKITCHA বনৌষধিৰে ডায়েবিটিজ চিকিৎসা : ড° গুণাৰাম খনিকৰ (REKHA PRAKASHAN) PARIALAR BAN DAROB BY : GUNARAM KHANIKAR গুণাৰাম খনিকৰ (OTHERS) BANDARABERE GHARUA SIKITSHA BY : GUNARAM KHANIKAR গুণাৰাম খনিকৰ BONOUSADIRE SAMPURNA SOUNDARJYA CHARCHA বনৌষধিৰে সম্পূৰ্ণ সৌন্দৰ্য্য চৰ্চা : ড° গুণাৰাম খনিকৰ (REKHA PRAKASHAN) BANOUSHODHIRE বনৌষধিৰে শৰীৰৰ যতন : ড° গুণাৰাম খণিকৰ (REKHA PRAKASHAN) PRAMANIK BANDARAB প্ৰামাণিক বনদৰৱ : ড° গুণাৰাম খনিকৰ (CHANDRA PRAKASH) Sahaj Labhoya Bon-Darabar Goon সহজ লভ্য বন দৰবৰ গুণ ড° গুণাৰাম খনিকৰ Banousadhi Aru Gharua Chikitsa Bidhan বনৌষধি আৰু ঘৰুৱা চিকিৎসা বিধান : পংকজ পাঠক (BANALATA) UPANYAS SAMAGRA : MAHIM BORA উপন্যাস সমগ্ৰ : মহিম বৰাৰ : পৰিকল্পনা, সংকলন আৰু সম্পাদনা : ড° ত্ৰিদিব গোস্বামী (CHANDRA PRAKASH) KABITA SAMAGRA কবিতা সমগ্ৰ : তোষপ্ৰভা কলিতা (BANPHOOL) BORGEET SAMAGRA শ্ৰীশ্ৰী শঙ্কৰদেৱ আৰু মাধৱদেৱ বিৰচিত বৰগীত সমগ্ৰ (JAGARAN SAHITYA PRAKASHAN) UPANYAS SAMAGRA BY : GOBINDA PRASAD SARMA গোবিন্দ প্ৰসাদ শৰ্মা উপন্যাস সমগ্ৰ (BANALATA) GALPA SAMAGRA BY : GOBINDA PRASAD SARMA গল্প সমগ্ৰ : গোবিন্দ প্ৰসাদ শৰ্মা (BANALATA) BHOUTIK ভৌতিক : ৰঞ্জু হাজৰিকা (REKHA PRAKASHAN)\nSHRIKRISHNA GITA শ্ৰীকৃষ্ণ গীত...\nDAINI, ANDHABISHWAS, SWAYANG G...


চিনাকি মানুহৰ সুবাস- ঈশান জ্যোতি বৰা – ফটাঢোল\nচিনাকি মানুহৰ সুবাস- ঈশান জ্যোতি বৰা\nবহুদিনৰ মূৰত আজি মনটো ভাল লাগিছে৷ কাৰণ বহুদিনৰ মূৰত আজি স্কুলীয়া বন্ধু তগৰক লগ পাম৷ অৱশ্যে ‘স্কুল’ নামৰ শব্দটি দেখাৰ লগে লগেই সোণালী শৈশৱৰ সোণোৱালী দিন স্মৰণ কৰি ‘নষ্টালজিক’ হৈ পৰা ৰাইজক জনাই থওঁ যে, মোৰ মন ভাল লগাৰ ‘মেইন’ কাৰণ স্কুল বা তগৰ নহয়৷ তাৰ প্ৰকৃত কাৰণ হৈছে তগৰৰ এটা বিৰল চাৰিত্ৰিক বৈশিষ্ট্যহে৷ এটা যাদুকৰী বৈশিষ্ট্য৷ যাৰ বলত তগৰ নামৰ মানুহজন জীৱনৰ জখলাইদি এদোপ-দুদোপকৈ উঠি আহি বৰ্তমানে ৰজাৰ দৰে এইখন চহৰত ৰাজত্ব কৰিব পৰা হৈছেহি৷ হিন্দী চিনেমাৰ সেই বিখ্যাত সংলাপটোলৈ মনত পেলাওক৷ “মোৰ ওচৰত ঘৰ আছে, দুৱাৰ আছে, গাড়ী আছে, অট্টালিকা আছে, তোৰ হাতত কি আছে অ’?” ইয়াৰ উত্তৰ আপুনি কিদৰে দিয়ে, নাজানো; পিচে তগৰে বৰ গহীনাই আত্মবিশ্বাসেৰে সৈতে ক’ব- “মোৰ ওচৰত চিনাকি মানুহ আছে!” বচ; তাতেই আপোনাৰ কণ্ঠ হৈ পৰিব ৰুদ্ধ৷ মূৰ কৰিব লাগিব তল৷ এই যে তগৰৰ ওচৰত মানে হাতৰ মুঠিত অনেক ‘চিনাকি মানুহ আছে’- সেইটোৱেই হৈছে তাৰ মূল আকৰ্ষণ৷\nআমি তেতিয়া এল.পি. স্কুলত৷ তৃতীয় শ্ৰেণী৷ বতৰটো আছিল গোমা৷ অলপ পাছতেই বৰষুণ দিব৷ শ্ৰেণীকোঠাত ধৰিত্ৰী বাইদেৱে অসমীয়া পঢ়াই আছে৷ মই আৰু তগৰে বাটত বান্দৰৰ নাচ চাই থাকোঁতে বিদ্যালয়ত প্ৰৱেশ কৰা পলমেই হ’ল৷ দৌৰাদৌৰিকৈ শ্ৰেণীকোঠালৈ সোমাই গ’লোঁ৷\n: কি হ’ল! কিয় ইমান দেৰি হ’ল?\nচকুহাল ৰঙা কৰি বাইদেৱে মোক সুধিলে৷\n: বাইদেউ, মানে…\n: কি মানে মানে! কিয় ইমান দেৰি হ’ল?\n: বাইদেউ ৰাস্তাত বান্দৰ নাচ চাই আছিলোঁ৷\n: বদমাছ৷ যা, বাহিৰত কাণত ধৰি আঁঠু কাঢ়ি থাক৷\nবেগটো ডেস্কখনত থৈ বাহিৰলৈ সেমেনা-সেমেনিকৈ আগবাঢ়িলোঁ৷ অৱশ্যে মনটো ইমান বেয়া নালাগিল৷ তগৰো অলপ পাছতেই মোৰ সংগী হ’ব৷ দুয়োটাই পকেটত থকা বগৰী খাব পাৰিম৷ পিচে, মোৰ সমস্ত আশা নিৰ্বাপিত হ’ল৷ তগৰ আঁঠু কাঢ়িবলৈ নাহিল৷ “কি হ’ল বা ইয়াৰ!” মনতে ভাবিলোঁ- “চাগে বাইদেৱে তাক ভিতৰতে আঁঠু কঢ়াই থ’লে৷” পিচে নহয়৷ অসমীয়াৰ পাঠদান শেষ হোৱাৰ পিছত ভিতৰলৈ গৈ দেখোঁ, তগৰে ‘হৌহৌহৌ’কৈ বিৰাট ৰঙেৰে মোৰ ফালে চাই হাঁহিছে আৰু ৰাজেশ খান্নাৰ লেখিয়াকৈ নিজৰ কেশসজ্জাৰ ওপৰেৰে ওলোটাকৈ হাত বুলাই “দেখিলি বুৰ্বক! মোৰ একো নহ’ল”, জাতীয় ভংগীমা এটা প্ৰদৰ্শন কৰিছে৷\n: তোক আঁঠু নকঢ়ালে যে!\nমই তাৰ ওচৰলৈ গৈ বিস্ময়েৰে সুধিলোঁ৷\n: ধৰিত্ৰী বাইদেউ মোৰ চিনাকি৷ আমাৰ দোকানৰ পৰা সদায় আলু নিবলৈ আহে৷\n: মানে তই পঢ়া নোৱাৰিলেও বাইদেৱে তোক নামাৰে!\nসেইদিনা স্কুলৰ পৰা বাহিৰে-বাহিৰে গৈ ঘৰত খুব তৰ্জন-গৰ্জন কৰিলোঁ৷ পিতাইক হেঁপাহ পলুৱাই গালি দিলোঁ৷ মাকো কৰিলোঁ প্ৰচণ্ড কৰ্কথনা৷ “আমাৰো দোকান এখন দেচোন৷ বাইদেউ-ছাৰহঁত আমাৰ দোকানলৈ আহিব৷ আমাৰো চিনাকি বাঢ়িব পৰীক্ষাতো নম্বৰ সৰহকৈ পাম৷” পিচে লাভ নহ’ল৷ পিতৃ আৰু মাতৃ দুয়ো মিলি দোকান খোলাৰ পৰিৱৰ্তে মোক বেতেৰে কোবাই পিঠিখন সেৰেলা-সেৰেল কৰিলে আৰু ভৱিষ্যতে এনেধৰণৰ অসৎ চিন্তা মনলৈ নানিবলৈ ‘খবৰদাৰ’ কৰি থ’লে৷ মই মনে মনে থাকিলোঁ যদিও তেওঁলোকৰ আদৰ্শবাদী কথা পোনছাতেই বয়কট কৰিলোঁ৷ খঙটো বাঢ়িল তেতিয়া, যেতিয়া ‘গৰু’ৰ বিষয়ে চাৰিশাৰী লিখিয়েই তগৰে ছমহীয়া পৰীক্ষাৰ ৰচনাত দহৰ ভিতৰত আঠ আৰু মই দুইপৃষ্ঠা লিখিও দহৰ ভিতৰত ছয় পালোঁ৷ নিজকে ধিক্কাৰ দিলোঁ৷ কিয় বাৰু মোৰ ‘চিনাকি’ মানুহ নাই! প্ৰশ্নটো বাৰে বাৰে সুধিলোঁ৷\n‘চিনাকি’ মানুহৰ কলা-প্ৰদৰ্শন কৰি তগৰে নিজৰ সুগন্ধি বঢ়াই থাকিল৷ একেখন স্কুল, একেখন হাইস্কুল বগাই বগাই আমি দুয়োটা কলেজ পালোঁগৈ৷ নতুনকৈ লাভ কৰা যৌৱন৷ নতুনকৈ লাভ কৰা বন্ধু, আৰু বান্ধৱী৷ পদাৰ্থ বিজ্ঞানত আমি নিউটনৰ গতিসূত্ৰ আৰু ৰসায়ন বিজ্ঞানত বয়লৰ সূত্ৰ পঢ়ি উৎপাত কৰি আছোঁ৷ নতুনকৈ পৰিচয় হোৱা কলন গণিতৰ ৰোমাঞ্চকৰ সমস্যাবোৰো নেফানেফ কৰিব লাগিছোঁ৷ তেনে এক থ্ৰিলাৰধৰ্মী সময়ত ক্লাছ ক্ষতি কৰিবলৈ মন যায় জানো! মনোজগতত সিপিনে ওলমি থাকে ডিছকলেজিয়েট হোৱাৰ ভয়৷ প্ৰিন্সিপাল সন্দিকৈ ছাৰ যে দুৰ্দান্ত মানুহ৷ বাটে-পথে মানুহ পিটি দিয়াৰ অভিলেখ ৰচি থৈছে৷ কিন্তু তগৰক এইবোৰ একোৱেই বলে নোৱাৰে৷ তগৰ স্বকীয় বৈশিষ্ট্যৰে মহিমামণ্ডিত৷\nশুকুৰবাৰ এটাৰ কথা৷ কলেজ কেণ্টিনৰ পৰা সেইদিনা তাক হুৰমূৰকৈ পদ্মিনীৰ লগত ওলাই অহা দেখিছিলোঁ৷ মাত্ৰ দুদিনমানৰ আগতেহে মোৰ পৰা পদ্মিনীয়ে পদাৰ্থ বিজ্ঞানৰ নোটচখিনি “প্লিজ দিয়াচোন” বুলি কৈ চান কাঢ়িছিল৷ ময়ো মুখত পৰ্যাপ্ত পৰিমাণৰ মিচিকিয়া হাঁহি সানি বিপদত পৰা ছোৱালীজনীক নোটচখিনি দিছিলোঁ৷ নোটচখিনি আগবঢ়াই দিয়াৰ আঁৰত আশা বেছি নাছিল, মাত্ৰ ওলাওঁতে-সোমাওঁতে পদ্মিনীয়ে ‘আহিলা’ অথবা ‘ভালনে’ বুলি সৌজন্যসূচক প্ৰশ্ন দুটামান সুধিলেই আমি আনন্দিত৷ দিনটোলৈ শান্তি৷ পিচে এতিয়া তগৰৰ সৈতে পদ্মিনীক দেখি মনটোলৈ এচাটি অশান্তিৰ বতাহ দুপদুপকৈ সোমাই আহিল৷ মই এইবাৰ তগৰৰ টালিবাজি একেবাৰে অপচন্দ কৰিলোঁ৷ খৰখোজেৰে গৈ সিহঁত দুটাৰ কাষ পালোঁগৈ৷ মোক সমুখত দেখিয়েই পদ্মিনীয়ে মুখখন এনেভাৱে বিকটাই দেখুৱালে যেন তাই এইমাত্ৰ আধাকেজিমান তিতাকেৰেলাহে কেঁচাই কেঁচাই চোবালে!\n: কি কৰিছ?\nতগৰলৈ মোৰ পোনপটীয়া প্ৰশ্ন৷ তগৰে মোৰ পোনপটীয়া প্ৰশ্নৰ পোনপটীয়া উত্তৰ নিদিলে৷ তাৰ পৰিৱৰ্তে সি সুধিলে,\n: তই বোলে পদ্মিনীক ফিজিক্সৰ নোটচ দিছ!\n: তাই বিচাৰিছিল৷\n: তাকেই৷ পিচে নোটচখিনি নালাগে দে৷\nমই হতবাক-বিস্মিত৷ ই আকৌ অভিভাৱক দেখুৱাবলৈ কোন!\n: মানে ফিজিক্স পঢ়ুওৱা জোছেফ ছাৰৰ লগত মোৰ পুৰণা চিনাকি৷ এই বিপদত পৰা দেখি মই জোছেফ ছাৰক গৈ কথাটো ক’লোঁগৈ৷ ছাৰে নিজ হাতে লিখি থোৱা নোটচখিনি তাইক দিম বুলি কথা দিছে৷\n: হয় নেকি!\nমোৰ মুখৰ পৰা যেনেতেনেহে শব্দ দুটা ওলাল৷ “আকৌ চিনাকি মানুহৰ খেলখন দেখুৱাই মোক ঠেকত পেলালি নহয়নে!” মনৰ ভিতৰতে তগৰক জোৰদাৰ গালি এটা পাৰিলোঁ৷ মুখেৰে ভোৰভোৰাই ওভতনি পথেৰে খোজ দিলোঁ৷ ওভতোঁতে খাই-পাত-ফলা পদ্মিনীৰ পৰা নোটচখিনি ল’বলৈ নাপাহৰিলোঁ৷ আমাৰ বেটচটোৰ ফলাফল উচ্চতৰ মাধ্যমিকত ভালেই হ’ল৷ পিচে বাৰটা মাহত বাৰটাও ক্লাছ নকৰা তগৰে কিদৰে আৰু কেনেকৈ তিনিটাকৈ বিষয়ত লেটাৰ পালে, টলকিবই নোৱাৰিলোঁ৷ বহুদিনৰ মূৰতহে বিশেষ সূত্ৰৰ পম খেদি গম পালোঁ, ব’ৰ্ডৰ কাৰ্যালয়ত তগৰৰ “ভাল চিনাকি৷” কলেজৰ পৰা ওলাই আমি আটাইবোৰ দিহিঙে-দিপাঙে ৰাওনা হ’লোঁ৷ তগৰ ক’লৈ গ’ল, খবৰ ৰখা নাই৷\nস্নাতকোত্তৰ শিক্ষা শেষ৷ এইবাৰ চাকৰি বিচৰাৰ পাল৷ শিক্ষা বিভাগত প্ৰাথমিক শিক্ষা-উপদেষ্টাৰ পদ দহটা খালী হৈছিল৷ লগেলগে আবেদন কৰিলোঁ৷ অৰ্হতা আছে, দক্ষতা আছে, দুখনকৈ বিদ্যালয়ত পদাৰ্থ বিজ্ঞান পঢ়োৱাৰ সততাপূৰ্ণ অভিজ্ঞতাও অৰ্জন কৰি থৈছোঁ৷ গম পালোঁ, আৱেদনকাৰী মাত্ৰ পঞ্চাছজন৷ ভালেই হ’ল৷ পোৱাৰ তাৰমানে আশা এটা আছে৷ সাক্ষাৎকাৰত বহিবলৈ সোমবাৰে মাতিছে৷ সাজি-কাচি নিৰ্দিষ্ট সময়ত হাজিৰ হ’লোঁ৷\n: কি খাই আহিছা?\nবয়োজ্যেষ্ঠ সাক্ষাৎগ্ৰহণকাৰীৰ প্ৰশ্ন সুধি থতমত খালোঁ৷ আলহী খাবলৈ অহা যেনহে লাগিল৷\n: ভাত খাই আহিছোঁ ছাৰ৷\n: তোমাৰ ঘৰ গাঁৱত নেকি? পুখুৰীত মাছ আছেনে?\nশিক্ষা-উপদেষ্টাৰ লগত মৎস্যপালনৰ কি সম্পৰ্ক থাকিব পাৰে মই মনত পেলালোঁ৷ মনত নপৰিল৷\n: হয় ছাৰ৷ মাছ আছে ছাৰ৷\nতৃতীয়টো প্ৰশ্ন বোধহয় “কালি সেইফালে ধুমুহা আহিছিলনে?” সুধিবলৈ ওলাইছিল, পিচে নুসুধিলে৷ কোঠাটোৰ বন্ধ হৈ থকা দুৱাৰখনে কৰ্কশ মাত এটা উলিয়াই খোল খালে৷ মোৰ সমস্ত চেতনাক গুলীবিদ্ধ কৰি তগৰ কোঠাটোলৈ সোমাই আহিল৷ হয়, চিনাকি মানুহৰ কাৰখানা সাজি থোৱা সেইজন তগৰেই৷ চেহেৰা পূৰ্বতকৈ সলনি হৈছে৷ চকুত চশমা এযোৰ লাগিছে৷ আগফালৰ চুলি দুই-চাৰিডাল সৰিছে৷ হাতখনলৈ চালোঁ৷ দহটা আঙুলিত আঠটা আঙুঠি৷ মাত্ৰ বৃদ্ধাংগুলিহে বাদ৷ সৰ্বপ্ৰথমে তাক দেখি ভাবিছিলোঁ, ই চাগৈ সাক্ষাৎকাৰ দিবলৈ আহিছে৷ পিচে মোৰ সমুখত খালী হৈ থকা চকীখন টানি আনি সি যেতিয়া গপচত ভৰিৰ ওপৰত ভৰি থৈ বহি গ’ল, মোৰ অনুমান অশুদ্ধ প্ৰমাণিত হ’ল৷ তাৰমানে তগৰে মোৰ এতিয়া সাক্ষাৎকাৰ ল’ব৷ স্কুলত বান্দৰ নাচ চায়ো আঁঠু নকঢ়া, পদ্মিনীক জোছেফ ছাৰৰ পৰা নোটচ আনি দিয়া তগৰে ‘মোৰ’ সাক্ষাৎকাৰ ল’ব৷ হায় বিধি!\n: চিনি পাইছনে?\n: হৌহৌহৌ৷ অঁ ময়েই৷\nতগৰৰ সেই চিৰপৰিচিত হাঁহিটো৷\n: বহুদিন খবৰ নাই৷\n: নাপাবিতো৷ খবৰ ল’লেহে খবৰ পাবি৷ যোৱা বছৰতেই চাকৰিটো পালোঁ৷ মানে আমাৰ হাইস্কুল ডিভিজনৰ ‘ছিফ এডুকেশ্বন অফিচাৰ৷’\n: বৰ ভাল খবৰ৷ আমি দেখোন ইণ্টাৰভিউৰ খবৰকে নাপালোঁ৷\n: অঁ, চৰকাৰী শিক্ষা বিভাগৰ গোটেইবোৰ মানুহ মোৰ চিনাকি৷ মিনিষ্টাৰ গগৈ ছাৰ আমাৰ কলনীতে থাকে৷ তেখেতেই চাঞ্চটো দিলে৷ চাকৰিটো পোৱাৰ পিছত অফিচত ডাঙৰ পাৰ্টি এটা দিলোঁ৷ দিবলৈ মন নাছিল৷ আটায়ে হেঁচি ধৰাত মোৰো মনটো কুমলিল৷\n: আচ্ছা! ভালেই দে৷\nমনটো সেমেকি গ’ল৷ কিন্তু কৃত্ৰিম আনন্দ প্ৰকাশ নকৰিলেও বেয়া দেখি৷\n: তই কেতিয়া জইন কৰিবি এতিয়া?\nমই পুনৰ থতমত খালোঁ৷\n: কি মানে? আৱেদনকাৰীৰ তালিকাত তোৰ নামটো দেখিয়েই মই আমাৰ বচক কৈ থৈছোঁ৷ তোৰ চাকৰি হৈ গ’ল৷ অহা মাহৰ এক তাৰিখে জইন কৰি দে৷\nহঠাতে আনন্দ আৰু উৎসাহৰ বিপুল ঢৌকেইটামানে আহি মোক সাবটি ধৰিলেহি৷ এপাক নাচি দিবলৈ মন গ’ল৷ হৃদস্পন্দনো বাঢ়িছে৷\n: পাছত কথা পাতিম যা৷ মোৰ ঘৰলৈ আহিবি৷\n: যাব লাগিব দে৷ পিচে থাক ক’ত?\n: জালুকবাৰীত৷ শৰ্মা ছাৰৰ ঘৰৰ সমুখতে৷\n: অকেই৷ তোক অশেষ ধন্যবাদ৷ তোৰ এই উপকাৰ কেতিয়াও নাপাহৰোঁ৷\n: হেৰৌ হ’ব যাচোন৷ বন্ধুক আকৌ কিহৰ ধন্যবাদ! হৌহৌহৌ!\nচাকৰিটোৰ প্ৰাপ্তিয়ে মোৰ মনত থকা তগৰ-কেন্দ্ৰিক অশুদ্ধ ধাৰণাবোৰ ধুই চাফা কৰি পেলালে৷ আত্মশুদ্ধি হ’ল৷ তগৰক অনুসৰণ কৰি ‘চিনাকি মানুহ’ৰ নেটৱৰ্ক এখনত ময়ো ভৰি থৈছোঁ৷ চিনাকি মানুহৰ ফৌজ এটা ধীৰে ধীৰে তৈয়াৰ হৈছে৷ অসমৰ আটাইকেইটা বিভাগতেই মোৰ এতিয়া এজন হ’লেও চিনাকি মানুহ আছে৷ সামাজিক ক্ষেত্ৰতো দোপতদোপে উন্নতি কৰিছোঁ৷ ভ্ৰাম্যমান হওক, বাণিজ্য মেলা হওক, নতুন অসমীয়া ছবিৰ প্ৰিমিয়াৰ হওক-‘চিনাকি’ মানুহৰ সমীকৰণ খটুৱাই ‘ফ্ৰি পাছ’বোৰ সময়ত পাই যাওঁ৷ একো কাম-বন নকৰাকৈ মাজতে ‘উদীয়মান সমাজকৰ্মী’ৰ বঁটা এটাও লভিলোঁ৷ মেলে-মিটিঙেও দুই-এটা কথা ক’বলৈ চিনাকি মানুহবোৰে মাতে৷ ময়ো নিৰাশ নকৰাকৈ দুই-চাৰিটা ‘ডাঙৰ কথা’ আঁওৰাওঁ৷ সিপিনে জন্মস্থানত মোৰ পপুলাৰিটি মন কৰিবলগীয়া৷ এতিয়ালৈকে বিশজনমানক চাকৰিত সুমুৱালোঁ৷ মাজতে চিনাকি এমএলএ-ক কৈ মূল পথছোৱাৰো আধাৰশিলা স্থাপন কৰিলোঁ৷ চাবলৈ গ’লে সকলোফালৰ পৰাই উদ্গতি হৈছে৷\nপিচে শেহতীয়াকৈ এটা নতুন সমস্যাই দেখা দিলে৷ যাৰ কাৰণে আজি প্ৰায় ছমাহৰ মূৰত তগৰক লগ পাবলৈ আহিছোঁ৷ সৰুতে কবিতা লিখিছিলোঁ৷ এই ধৰক-‘মোৰ মন যায়’, ‘ আমাৰ এজনী মেকুৰী আছে’ ধৰণৰ৷ হাইস্কুললৈকে দুটামান তেনেজাতীয় কবিতা লিখিলোঁ৷ কলেজত কাব্যচৰ্চা সামৰিলোঁ৷ পিচে হঠাতে ছ’চিয়েল মিডিয়াৰ পাকচক্ৰত পৰি এদিন পুৰণি কাব্যপোকটোৱে কামোৰ এটা মাৰিলে৷ ময়ো তৎমুহূৰ্ততে ‘লিখিম ৰ’ বুলি পোকটোক সান্ত্বনা দিলোঁ৷ নতুন উদ্যমেৰে, নতুন ভাৱনাৰে এমাহৰ পিছত কাব্যচৰ্চা আৰম্ভ কৰিলোঁ৷ লিখোঁতে-লিখোঁতে এশ বিশটা কবিতা হ’ল৷ পাঠকসমাজত আদৰ-সাদৰ ভালেই৷ দুটামান কবিতা ভাইৰেলো হ’ল৷ তাৰে একডজন কবিতা চিনাকি সু-কবি এজনেও পপুলাৰ বৌদ্ধিক আলোচনী এখনত প্ৰকাশ কৰোৱালে৷\nকাকত-আলোচনীবোৰত মোৰ কবিতাৰ কদৰ আছে৷ বৌদ্ধিক ভঁৰালৰ শ্ৰদ্ধাভাজন ‘ইনটেলেকচুৱেল’সকল মোৰ চিনাকি৷ ফোনত কথা পাতিয়েই থাকোঁ৷ ফে’চবুকতো ইম’জী-বিনিময়, টেগা-টেগি দুৰন্ত গতিৰে চলি থাকে৷ তাৰে মাজত আহুকলীয়া বিতৰ্কতো জাঁপ মাৰোঁ৷ মাজতে কোনোবা এটা অহৌবলিয়া সমালোচকে মোৰ কবিতাৰ বিৰুদ্ধে প্ৰতিবাদ কৰিছিল- “ইমান নিম্ন মানৰ কবিতা! কোনো চিত্ৰকল্প নাই৷ ব্যঞ্জনাৰ নাম-গোন্ধ নাই৷ জাৰৰ দিনত গৰম লাগিল, গৰমৰ দিনত লাগিল ঠাণ্ডা-সেইটোনো বাৰু আধুনিক কবিতাৰ থিম হ’ব পাৰেনে?” বোপাৰ দুঃসাহস দেখি মোৰ বুকু কঁপি উঠিল৷ ততালিকে ফোন কৰি জ্যেষ্ঠ সম্পাদক বিনম্ৰ সৌকাধৰাক ক’লোঁ, “এতিয়াই এইজন পাবতগজা সমালোচকক বৌদ্ধিক সমাজৰ পৰা এঘৰীয়া কৰক৷ গেট আউট কৰি দিয়ক৷” সৌকাধৰাৰ লগত মোৰ চিনাকি ফে’চবুকৰ জন্মলগ্নৰ পৰাই৷ তেখেত বিশটামান ফে’চবুক গোটৰ প্ৰশাসক৷ সেয়েহে অবালচন্দ সমালোচকক এঘৰীয়া কৰিবলৈ তেওঁৰ বেছিপৰ নালাগিল৷ মই স্বস্তিৰ নিশ্বাস এৰিলোঁ৷\nযি কি নহওক; যোৱা মাহত মোৰ সপোনৰ কাব্যগ্ৰন্থখন উলিয়ালোঁ৷ প্ৰকাশকৰ লগত ভাল চিনাকি৷ মাজনিশা ফে’চবুকত কিবা এটা লিখিলেই একেবাৰে টোপনিৰ পৰা উঠি কমেণ্ট কৰিবলৈ আহে৷ দুবাৰমান আমাৰ ঘৰত মাছে-মঙহে উদৰ পূৰাই খায়ো গৈছেহি৷ তেওঁৰ জহতেই এতিয়া কিতাপখনৰ দুটা মুদ্ৰণ ওলাল৷ তৃতীয়টো মুদ্ৰণ অহা সপ্তাহত ওলাব৷ কালি কাকতত ‘সাহিত্য বঁটা’ৰ বাবে মনোনয়ন বিচাৰিছে৷ মই মন কৰিলোঁ, জীৱনত কাম ঢেৰ কৰিছোঁ যদিও সাহিত্যৰ নামত আজিলৈকে বঁটা পোৱাৰ সৌভাগ্য হোৱা নাই৷ কেনেবাকৈ বঁটা এটা অধিকাৰ কৰিব পাৰিলে, জীৱনৰ লক্ষ্য এটা পূৰণ হয়৷ পিচে, সাহিত্যৰ ঊৰ্দ্ধতন কতৃপক্ষৰ লগত মোৰ বিশেষ চিনাকি নাই৷ সিপিনে প্ৰতিভাশালী অনেক লেখকেই বঁটাৰ বাবে আৱেদন কৰিব বুলি খবৰ পাইছোঁ৷ তেনে এক প্ৰেক্ষাপটত চিনাকি মানুহৰ সমীকৰণ ব্যৱহাৰ কৰাৰ বাহিৰে দ্বিতীয় বিকল্প নাই৷ সেই উদ্দেশ্যেই আজি তগৰৰ লগত চিনাকি হ’ম৷ তাৰ হেনো ছিলেকশ্যন বৰ্ডত কোনোবা ভাল চিনাকি আছে৷\nতিনিটামান বজাত তাৰ বগা ইন’ভাখন হোটেলৰ সমুখত ৰ’লহি৷ ছ্যুট-টাই পিন্ধা তগৰ গাড়ীৰ দুৱাৰ খুলি ওলাই আহিল৷ অঁ, পিছে পিছে দেখোন মহিলা এগৰাকী৷ চিনিব পৰা নাই৷\n: আহ আহ৷\n: কি খাবি ক? এখেতক চিনি নাপালোঁ৷\nমই হাঁহি এটা মাৰি সৌজন্যেৰে নমস্কাৰ এটা কৰিলোঁ৷\n: হাঁহিলি যে!\n: মই কোৱা নাছিলোঁ নে যে ই গাধই তোমাক চিনি নাপায় বুলি!\nতগৰে মোৰ পৰা দৃষ্টি আঁতৰাই মহিলালৈ চালে আৰু দুয়ো চকী একোখন টানি ফেনখনৰ তলতে বহিল৷ ময়ো চকুত আশ্বৰ্য এসোপা লৈ সিহঁতৰ সমুখতে থম থম মদন গোপালৰ দৰে বহি পৰিলোঁ৷ ডিঙি তিয়াবলৈ ক’ল্ড কফি অৰ্ডাৰ কৰিলোঁ৷\n: মোক চিনি পোৱা নাই!\n: পদ্মিনী যে! তুমি যে ফিজিক্সৰ নোটচ দিছিলা!\nলগে লগেই মোৰ মনটো প্ৰায় পোন্ধৰ বছৰ পুৰণি কলেজীয়া দিনলৈ উৰা মাৰিলে৷ খঙ আৰু ক্ষোভৰ সোঁত এটা ক’ৰবাৰ পৰা পুনৰ উঠি আহিছিল যদিও যেনেতেনে তাৰ গতি স্তিমিত কৰিলোঁ৷\n: বহুতদিনৰ মূৰত লগ পাই ভাল পালোঁ৷\nমই অভিব্যক্তিলৈ সামান্য গাম্ভীৰ্য আনিলোঁ৷\n: আৰু ভাল পাবি ৰহ৷\nতগৰৰ চকুত প্ৰবল উছাহ৷\nমই তৎ ধৰিব পৰা নাই৷\n: মানে, পদ্মিনী এইবাৰ সাহিত্য বঁটাৰ নিৰ্বাচকমণ্ডলীৰ মুৰব্বী৷ গতিকে তোৰ কামটো হৈয়েই যাব বুলি ধৰ৷\nকি কাণ্ড! মোৰ তগৰৰ মূৰ্তি এটা সাজি আজীৱন পূজা কৰি থাকিবলৈ মন গ’ল৷ ক’ল্ড কফিকাপ কোৎ-কোৎকৈ পান কৰি পদ্মিনীক অস্থিৰভাৱে ক’লোঁ-\n: তোমাক কি বুলি যে ধন্যবাদ দিম!\n: কিযে আৰু তুমি! বন্ধুক হ’বলা ধন্যবাদ দিয়ে৷ বঁটা পোৱাৰ পাছত হাইৱে ধাবাত পাৰ্টি এটাকে দিবা৷\n: একদম পাক্কা৷\nমই প্ৰতিশ্ৰুতিবদ্ধ হ’লোঁ৷ চকুত আনন্দৰ লহৰ৷\n: পিচে তোমাৰ কবিতাপুথিখনৰ নামটো কি কোৱাচোন? মই লিখি থওঁ৷\nস্মাৰ্টফোনটো হাতলৈ লৈ পদ্মিনীয়ে সুধিলে৷\n‘চিনাকি মানুহৰ সুবাস৷’\nকিঞ্চিত গৌৰৱেৰে মই গহীনাই ক’লোঁ৷\nভাল লাগিল গল্পটো।\nক’বলৈ ভাষা নাই। কি ধুনীয়া লিখিছা\nখুব ভাল লাগিল দেই…


জাপানী প্ৰধানমন্ত্ৰীক স্বচ্চতাৰ ভাওনা দেখুওৱাৰ আখৰা! তামোলৰ পিকৰ পৰা বচাবলৈ ডিভাইডাৰত পলিথিনৰ ঢাকন - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nজাপানী প্ৰধানমন্ত্ৰীক স্বচ্চতাৰ ভাওনা দেখুওৱাৰ আখৰা! তামোলৰ পিকৰ পৰা বচাবলৈ ডিভাইডাৰত পলিথিনৰ ঢাকন\nডিজিটেল সংবাদ, গুৱাহাটীঃ ১৫ ডিচেম্বৰত জাপানৰ প্ৰধানমন্ত্ৰীৰ সৈতে গুৱাহাটীলৈ আহিব ভাৰতৰ প্ৰধানমন্ত্ৰী নৰেন্দ্ৰ মোডী। শক্তিধৰ ৰাষ্ট্ৰখনৰ সৈতে দ্বি-পাক্ষিক সম্পৰ্ক আৰু বাণিজ্য সন্দৰ্ভত আলোচনাৰ বাবে প্ৰধানমন্ত্ৰী মোডীয়ে বাচি লৈছে গুৱাহাটীক। কিয়নো দ্বিতীয় মহাসমৰৰ সময়ত উত্তৰ পূৰ্বাঞ্চলত বহু জাপানী সৈন্যই বাহৰ পতাৰ লগতে এনেকে প্ৰাণ দিছিল। অঞ্চলটোৰ প্ৰায়কেইখন ৰাজ্যৰ লগতে গুৱাহাটীতো সেইকেইজন সৈন্যৰ ৱাৰ চেমিত্ৰি আছে।\nসময় হ’লে প্ৰধানমন্ত্ৰীগৰাকীয়ে মণিপুৰত থকা বৃহৎ ৱাৰ চেমিত্ৰি পৰিদৰ্শন কৰিবলৈও যোৱাৰ কথা। এনে প্ৰেক্ষাপটতে মহাপ্ৰতাপী জাপানৰ প্ৰধানমন্ত্ৰী আৰু নৰেন্দ্ৰ মোডীৰ গুৱাহাটী ভ্ৰমণক লৈ গাত তৎ নোহোৱাৰ অৱস্থা হৈছে ৰাজ্য চৰকাৰ তথা মহানগৰ প্ৰশাসনৰ। কিয়নো প্ৰধানমন্ত্ৰী মোডীৰ পৰিকল্পনাৰ মতে গুৱাহাটীত থকাৰ সময়ত বিভিন্ন ঠাই পৰিদৰ্শনৰ উপৰি জাপানৰ প্ৰধানমন্ত্ৰী গৰাকীক লৈ তেওঁ ব্ৰহ্মপুত্ৰত নৌকা বিহাৰো কৰিব।\nসেয়েহে ভৰলুৰ পৰা কাছাৰী ঘাটলৈ সমগ্ৰ এলেকাটোত গড়কাপ্তানি, পৌৰ নিগম, জনস্বাস্থ্য কাৰিকৰী আদি সকলো বিভাগ নামি পৰিছে এইকেইটা দিনৰ ভিতৰতে এলেকাটো বিয়াঘৰৰ দৰে সজাই-পৰাই তোলাত। দিনে-ৰাতিয়ে ৰাস্তা, ফুটপাথ, ডিভাইডাৰ, মেৰামতি কৰি ৰং সনাৰ লগতে ব্ৰহ্মপুত্ৰৰ পাৰৰ হাবি-জংঘল চিকুণাই মাটি পেলাই কাছাৰী ঘাটৰ সমগ্ৰ অঞ্চল নৰূপত সজাই তোলা হৈছে।\nআনকি, কাছাৰীৰ জাহাজঘাটত দীৰ্ঘদিন ধৰি পৰি থকা ভঙা জাহাজ এখনো ৰং-বিৰং কৰি সজাই তোলাৰ লগতে মহানগৰ জিলা উপায়ুক্তৰ পুৰণি বাসভৱনটো নতুন ৰূপত গঢ়ি তোলা হৈছে। খবৰ মতে, নৌকা বিহাৰৰ পিছত এই ঘৰটোতে ২ প্ৰধানমন্ত্ৰীৰ বৈঠকো অনুষ্ঠিত হ’ব। একেদৰেই ব্ৰহ্মপুত্ৰৰ সিটো পাৰে উত্তৰ গুৱাহাটীত লুইতৰ পাৰত দিনে-ৰাতিয়ে চলিছে সৌন্দৰ্য বৰ্ধনৰ কাম।\nপিছে কোটি টকা ব্যয় কৰি নৰূপত ফাঁচী বজাৰ, কাছাৰী ঘাট অঞ্চল সজাই-পৰাই তোলা গড়কাপ্তানি আৰু গুৱাহাটী উন্নয়ন কৰ্তৃপক্ষৰ বাবে শেহতীয়াকৈ মূৰৰ কামোৰণি হৈ পৰিছে ডিভাইডাৰৰ বগা ৰঙৰ ওপৰত তামোল আৰু গুটখাৰ পিক পেলোৱাত অভ্যস্ত মহানগৰীখনৰ একাংশ বাইক আৰু গাড়ী আৰোহী তথা চালক। কিয়নো গুৱাহাটীৰ সৌন্দৰ্যবৰ্ধনৰ নামত যোৱা মাহত যিবোৰ ডিভাইডাৰ নতুনকৈ নিৰ্মাণ কৰি বগা-ক’লা ৰং সনা হৈছিল সেইবোৰ এসপ্তাহৰ ভিতৰতে পিকৰ ৰঙা ৰঙেৰে ইতিমধ্যে ৰঙা হৈ পৰিছে।\nকাছাৰী ঘাটতো নতুনকৈ ৰং কৰা ডিভাইডাৰ-ফুটপাথ প্ৰধানমন্ত্ৰীয়ে দেখাৰ পূৰ্বেই বাইক-গাড়ী চালকেৰে তামোলৰ পিকেৰে ৰঙা হোৱাৰ আশংকাই মহানগৰ কৰ্তৃপক্ষৰ নিদ্ৰা এনেদৰে হৰণ কৰিছে যে, উপায়ন্তৰ হৈ শেহতীয়াকৈ নতুনকৈ ৰং কৰা ডিভাইডাৰবোৰ বগা পলিথিনেৰে ঢাকি পেলোৱা হৈছে। পিছে ওকণিৰ ভয়ত চুলি কাটিবলৈ লোৱা প্ৰশাসনে এইক্ষেত্ৰত এবাৰলৈও মনত পেলোৱা নাই এনেদৰে বিশাল এলেকাত বিশাল পলিথিল ব্যৱহাৰ কৰি চৰকাৰে নিজে বলবৎ কৰা পলিথিন নিষিদ্ধকৰণ আইন তেওঁলোকে নিজে ভংগ কৰিছে। প্ৰণিধানযোগ্য যে, কিছুদিন পূৰ্বে পথত জাৱৰ পেলোৱা, য’তে-ত’তে প্ৰসাৱ কৰা, তামোলৰ পিক পেলাই ডিভাইডাৰৰ ৰং লেতেৰা কৰা লোকসকলৰ বিৰুদ্ধে কঠোৰ ব্যৱস্থা লোৱাৰ কথা ঘোষণা কৰি তেনে কাৰ্য সংঘটিত কৰা লোকৰ ফটো প্ৰেৰণ কৰা লোকক ৫০০ টকাকৈ দিয়া হ’ব বুলিও পৌৰনিগমে ঘোষণা কৰিছিল।\nপিছে যি পৌৰ নিগমে নিজেই আইন ভংগ কৰি ডিভাইডাৰ চাফা কৰি দেখুৱাবলৈ পলিথিনৰ ব্যৱহাৰ কৰে, সেই আইন ভংগকাৰী চৰকাৰে জাৱৰ বা তামোলৰ পিক পেলোৱা, প্ৰসাৱ কৰা লোকক শাস্তি প্ৰদান কৰি এইয়া বন্ধ কৰাৰ ক্ষেত্ৰত কেনেকৈ সফল হ’ব পাৰিব। সম্ভৱত সোইবাবেই চৰকাৰৰ ঘোষণা ইতিমধ্যেই ফুটুকাৰ ফেনত পৰিণত হৈছে। কিয়নো স্বচ্চতাৰ শ্লোগান যিমানেই আওঁৰাই নাথাকক কিয়, নাগৰিকসকলক এখন স্বচ্চ মহানগৰী গঢ়াৰ সমান্তৰালভাৱে ইয়াত বসৱাস কৰাৰ বাবে উপযুক্ত ৰূপত মানসিকভাৱে যোগ্য কৰি তোলাৰ কোনো ফলপ্ৰসু অভিযান চৰকাৰে ল’ব পৰা নাই।\nকিছুদিন পূৰ্বে ইণ্ডোৰত পথত দাতিত প্ৰসাৱ কৰা এজনক পৌৰ নিগমৰ লোকে আটক কৰি শাস্তি হিচাবে ৫ ঘন্টাৰ বাবে জাৱৰ চাফা কৰাৰ কামত লগাইছিল। এনে পদক্ষেপ যে অধিক ফলদায়ক সেইয়া ইণ্ডোৰত ইতিমধ্যে স্পষ্ট হৈছে। কিন্তু গুৱাহাটী মহানগৰীৰ প্ৰশাসন নিজেই ইমান লেতেৰা যে, ইণ্ডোৰৰ দৰে পদক্ষেপ লোৱাৰ নৈতিক সাহসকণ তেওঁলোকৰ নাই বাবেই ৰাস্তাৰ জাৱৰত ঝাড়ু মাৰি কেমেৰাত পজ দিয়া এইসকল আমোলা বিষয়াই এতিয়া নতুনকৈ ৰং কৰা ডিভাইডাৰ পলিথিনেৰে ঢাকি ভাৰত-জাপানৰ প্ৰধানমন্ত্ৰীদ্বয়ৰ আগত স্বচ্চতাৰ ভুৱা ছবি দেখুওৱাৰ নিস্ফল পদক্ষেপ গ্ৰহণ কৰিবলগীয়া হৈছে।\nপি চিদাম্বৰামে জামিন লাভ কৰাক লৈ ৰাহুল গান্ধীয়ে কৰিলে টুইট, ক’লে…\nৰহাত নাগৰিকত্ব সংশোধনী বিধেয়কৰ বিৰুদ্ধে কৃষক মুক্তি সংগ্ৰাম সমিতিৰ জোঁৰ সমদল, VIDEO